രഞ്ജിയിൽ കേരളത്തിന് വിജയപ്രതീക്ഷ |\nWednesday, December 11, 2019 5:21 PM IST\nതിരുവനന്തപുരം: രഞ്ജി ട്രോഫിയിൽ കേരളത്തിന് വിജയപ്രതീക്ഷ. ഫോളോഓണിനെ തുടർന്ന് രണ്ടാം ഇന്നിംഗ്സിൽ ബാറ്റിംഗ് തുടങ്ങിയ ഡൽഹി മികച്ച തിരിച്ചുവരവാണ് നടത്തിയത്. മൂന്നാം ദിനം കളിനിർത്തുമ്പോൾ ഡൽഹി രണ്ടാം ഇന്നിംഗ്സിൽ 142/1 എന്ന നിലയിലാണ്. ഒൻപത് വിക്കറ്റ് ശേഷിക്കേ ഇന്നിംഗ്സ് തോൽവി ഒഴിവാക്കാൻ ഡൽഹിക്ക് 241 റണ്‍സ് കൂടി വേണം.\nആദ്യ ഇന്നിംഗ്സിൽ 142 റണ്‍സിന് പുറത്തായ ഡൽഹി രണ്ടാം ഇന്നിംഗ്സിൽ കരുതിക്കൂട്ടിയാണ് ബാറ്റിംഗിനെത്തിയത്. ഓപ്പണർ അനൂജ് റാവത്ത് തുടക്കം മുതൽ ആക്രമിച്ചു കളിച്ചു. 103 പന്തിൽ 87 റണ്‍സ് നേടി പുറത്തായ റാവത്താണ് ഡൽഹിയെ മത്സരത്തിലേക്ക് തിരിച്ചുകൊണ്ടുവന്നത്. 51 റണ്‍സോടെ കുനാൽ ചാണ്ഡിലയും രണ്ടു റണ്‍സുമായി ധ്രുവ് ഷോറിയും ക്രീസിലുണ്ട്.\nനേരത്തെ ആറ് വിക്കറ്റ് പിഴുത ജലജ് സക്സേനയാണ് കേരളത്തിന് മികച്ച ഒന്നാം ഇന്നിംഗ്സ് ലീഡ് സമ്മാനിച്ചത്. 383 റണ്‍സിന്‍റെ ലീഡ് ലഭിച്ചതോടെ കേരളം ഡൽഹിയെ ഫോളോഓണിന് വിട്ടു.\n23/2 എന്ന നിലയിൽ മൂന്നാം ദിനം ബാറ്റിംഗ് തുടങ്ങിയ ഡൽഹിക്ക് തുടരെ വിക്കറ്റുകൾ നഷ്ടമായി. ഉച്ചഭക്ഷണത്തിന് പിന്നാലെ സന്ദർശകരുടെ ഒന്നാം ഇന്നിംഗ്സ് അവസാനിച്ചു. 25 റണ്‍സ് വീതം നേടിയ നവദീപ് സെയ്നിയും നിതീഷ് റാണയുമാണ് ടോപ്പ് സ്കോറർമാർ.\nനേരത്തെ ക്യാപ്റ്റൻ സച്ചിൻ ബേബി (155), റോബിൻ ഉത്തപ്പ (102) എന്നിവരുടെ സെഞ്ചുറിക്കരുത്തിൽ കേരളം ഒന്നാം ഇന്നിംഗ്സിൽ 525/9 എന്ന നിലയിൽ ഒന്നാം ഇന്നിംഗ്സ് ഡിക്ലയർ ചെയ്തിരുന്നു.


'പരസ്യ പ്രചാരണം കഴിഞ്ഞ് പ്രകടനപത്രികയിറക്കി'; ജോസ് കെ മാണിക്കെതിരെ പരാതിയുമായി മാണി സി കാപ്പൻ - roundupkerala.com\nHome Current Affairs ‘പരസ്യ പ്രചാരണം കഴിഞ്ഞ് പ്രകടനപത്രികയിറക്കി’; ജോസ് കെ മാണിക്കെതിരെ പരാതിയുമായി മാണി സി കാപ്പൻ\n‘പരസ്യ പ്രചാരണം കഴിഞ്ഞ് പ്രകടനപത്രികയിറക്കി’; ജോസ് കെ മാണിക്കെതിരെ പരാതിയുമായി മാണി സി കാപ്പൻ\nകൊച്ചി: കേരളാ കോൺഗ്രസ് എം ചെയർമാനും പാലായിലെ എൽഡിഎഫ് സ്ഥാനാർത്ഥിയുമായ ജോസ് കെ മാണിക്കെതിരെ പരാതിയുമായി എതിർ സ്ഥാനാർത്ഥി മാണി സി കാപ്പൻ. പെരുമാറ്റച്ചട്ടം ലംഘിച്ചെന്നാണ് പരാതിയിൽ പറയുന്നത്.\nപരസ്യപ്രചാരണത്തിനു ശേഷം ജോസ് കെ മാണി പാർട്ടിയുടെ പ്രകടന പത്രിക പുറത്തിറക്കിയെന്നാണ് മാണി സി കാപ്പന്റെ ആരോപണം. വോട്ടർമാരെ സ്വാധീനിക്കുന്നതിനായി ജോസ് ചട്ടലംഘനം നടത്തിയെന്ന് കാപ്പൻ ആരോപിക്കുന്നു.\nതനിക്കെതിരെ അപരനെ നിർത്തിയത് ജോസ് കെ മാണിയാണെന്ന് കാപ്പൻ കഴിഞ്ഞ ദിവസം ആരോപിച്ചിരുന്നു. തോൽക്കുമെന്നുള്ള ഭയമാണ് ഇങ്ങനെയൊക്കെ ചെയ്യാൻ ജോസിനെ പ്രേരിപ്പിക്കുന്നതെന്നും മാന്യതയുള്ള ആരും ഇത്തരം പ്രവർത്തി ചെയ്യില്ലെന്നും മാണി സി കാപ്പൻ പറഞ്ഞിരുന്നു.\nമാണി സി കുര്യാക്കോസ് എന്നയാളാണ് കാപ്പനെതിരെ മത്സരിക്കുന്ന അപരൻ. ട്രാക്ടർ ഓടിക്കുന്ന കൃഷിക്കാരനാണ് കാപ്പന്റെ ചിഹ്നം. അതിനോട് സാമ്യമുള്ള ട്രക്കാണ് അരന്റെ ചിഹ്നം. ബാലറ്റിൽ കാപ്പന്റെ പേര് ഏഴാമതും അപരന്റെ പേര് എട്ടാമതുമാണ്\nപണവും മദ്യവും ഒഴുക്കി ജോസ് കെ മാണി വോട്ട് പിടിക്കുകയാണെന്നും കാപ്പൻ ആരോപിച്ചു. തനിക്ക് 15000 വോട്ടിന്റെ ഭൂരിപക്ഷം ലഭിക്കുമെന്നും കാപ്പൻ പറഞ്ഞു. കേരളം ഉറ്റുനോക്കുന്ന പോരാട്ടമാണ് പാലായിലേത്. കെഎം മാണിയുടെ മരണശേഷം നഷ്ടപ്പെട്ട മണ്ഡലം തിരികെ പിടിക്കാനുള്ള അഭിമാന പോരാട്ടമാണ് കേരളാ കോൺഗ്രസ് നടത്തുന്നത്.\nPrevious articleകോവിഡ് വ്യാപനം; ഏപ്രില് എട്ടിന് പ്രധാനമന്ത്രി മുഖ്യമന്ത്രിമാരുമായി കൂടിക്കാഴ്ച നടത്തും\nNext articleനൃത്തച്ചുവടുകളുമായി പ്രണവും കല്യാണിയും; കുഞ്ഞാലി മരയ്‌ക്കാറിലെ ‘കണ്ണിലെന്റെ’ ഗാന ടീസര് പുറത്തിറങ്ങി


മുഖ്യമന്ത്രിക്കും ഉമ്മന്‍ചാണ്ടിക്കും കൊവിഡ് – Janashakthi Online\nമുഖ്യമന്ത്രി പിണറായി വിജയനും മുന് മുഖ്യമന്ത്രി ഉമ്മന്‍ചാണ്ടിക്കും കൊവിഡ് രോഗബാധ. മുഖ്യമന്ത്രിയെ വിദഗ്ദ ചികിത്സക്ക് കോഴിക്കോട് മെഡിക്കല്‍കോളേജ് ആശുപത്രിയില് പ്രവേശിപ്പിച്ചു. മുഖ്യമന്ത്രിയുടെ മകള് വീണ വിജയന് രണ്ടു ദിവസം മുന്‍പ് കൊവിഡ് രോഗം സ്ഥിരീകരിച്ചിരുന്നു. കുടുംബാംഗങ്ങളും സമ്പര്‍ക്കത്തിലുണ്ടായിരുന്നവരും ഇപ്പോള് നിരീക്ഷണത്തിലാണ്.ഉമ്മന്‍ചാണ്ടിയെ രോഗബാധയെതുടര്‍ന്നു സ്വകാര്യ ആശുപത്രിയില് പ്രവേശിപ്പിച്ചു. രണ്ട് ദിവസമായി ഉമ്മന്‍ചാണ്ടി വീട്ടില് നിരീക്ഷണത്തിലായിരുന്നു. മുഖ്യമന്ത്രിയുടെ മകളുടെ മകനും കോവിഡ് സ്ഥിരീകരിച്ചു. വീണ വിജയന് വോട്ടെടുപ്പ് ദിവസം കോവിഡ് സ്ഥിരീകരിച്ചിരുന്നു. വീണയുടെ ഭർത്താവും ബേപ്പൂരിലെ എൽ ഡി എഫ് സ്ഥാനാർഥിയുമായ മുഹമ്മദ് റിയാസിനും കോവിഡ് സ്ഥിരീകരിച്ചിട്ടുണ്ട്.\nമന്ത്രി ജലീലിനെ പുറത്താക്കണം :ലോകായുക്ത


ഔഡി R8 വില, മൈലേജ്, റിവ്യു\nഹോം » കാറുകള് » ഔഡി » R8\n₹272.45 - 272.45 ലക്ഷം\n1 വകഭേദങ്ങളിലും9നിറങ്ങളിലുമാണ് ഔഡി R8 ലഭ്യമാകുന്നത്. ഔഡി R8 മോഡലിന്റെ വില, സവിശേഷതകള്, മൈലേജ് തുടങ്ങിയ വിവരങ്ങള് ചുവടെ നല്‍കുന്നു. ഔഡി R8 മോഡലിന്റെ ഓണ്‍റോഡ് വിലയും ഇഎംഐ വിവരങ്ങളും ഇവിടെ പരിശോധിക്കാം. മറ്റു കൂപ്പെ മോഡലുകളുമായി ഔഡി R8 മോഡലിനെ താരതമ്യം ചെയ്യാനും നിങ്ങള്‍ക്ക് അവസരമുണ്ട്.\nഔഡി R8 പെട്രോള് മോഡലുകൾ\nഔഡി R8 5.2 V10 പ്ലസ്\nഔഡി R8 മൈലേജ്\nManual പെട്രോള് 6.71 kmpl\nഔഡി R8 നിറങ്ങൾ\nഔഡി R8 ചിത്രങ്ങൾ


വര്‍ക്കേഴ്സ് ഫോറം: കത്തുന്നത് സാമ്രാജ്യത്വത്തിന്റെ ആയുധപ്പുരകള്\nസാമ്രാജ്യത്വ നായകനതാ നിന്നു ചിണുങ്ങുന്നു.\nഅതതാ, നിന്നു ചിണുങ്ങുന്നു.\nഇറാഖില് കുട്ടികളെ ചുട്ടുകൊന്നിട്ട്\nഅമ്മി ചാടിക്കടന്ന് വീരസ്യം കാട്ടിയ\nലോകപൊലീസതാ നിന്നു കത്തുന്നു.\nഉഴുതുമറിച്ചശേഷം തീയിട്ടു രസിച്ച\nതകരുന്നത് ലേഹ് മാനല്ല,\nഅതതാ കെട്ടു ചീയുന്നു.\nതീരാദുരിതം വിതച്ച മുതലാളിത്തത്തിന്റെ നാശം\nഹായ് ! അതെത്ര ആശ്വാസകരമായിരിക്കും!\nയുദ്ധങ്ങള്, വറുതികള്, കൂട്ടക്കൊലകള്\nപൂഴ്ത്തിവെപ്പുകള്, തട്ടിപ്പുകള്, കൊള്ളലാഭം\nഇതാ കഴുത്തറുപ്പന് വ്യവസ്ഥ\nഅതിന്റെ തന്നെ തലയറക്കുന്നു.\nലാഭം, കൂടുതല് ലാഭം, അതിലും ലാഭം\nഅതിന്റെ തത്വശാസ്ത്രമാണ് കിടന്നു പിടയുന്നത്.\nതകരുന്നത് ഫാനി മെയും ഫ്രെഡ്‌ഡി മാക്കുമല്ല\nനോക്കൂ, മാസങ്ങളായി തകര്‍ന്നടിയുകയാണ്\nആരാന്റെ മണ്ണിലെ വിഭവവും\nയഥേഷ്‌ടം ചൂഷണം ചെയ്തു ചീര്‍ത്തുവന്ന\nമുതലാളിത്തമാണ്, അതിന്റെ പരമോന്നതരൂപമാണ്\nഅളിഞ്ഞുകിടന്ന് ഊര്‍ധശ്വാസം വലിക്കുന്നത്.\nതലയില് മുണ്ടിട്ട് നാണം മറയ്ക്കുകയാണ്.\nഇന്നലെ ചിദംബരം പറഞ്ഞതുകേട്ടോ?\nപ്രതിസന്ധി ഇന്ത്യന് ബാങ്കുകളെ ബാധിക്കില്ലത്രെ.\nഅവക്ക് നല്ല റഗുലേഷനുണ്ടത്രെ!\nഉള്ള റഗുലേഷനത്രയും ഉള്ള കണ്‍ട്രോളുകളത്രയും\nവേണ്ടെന്നു വെക്കണമെന്നു ശഠിച്ച സുന്ദരക്കുട്ടപ്പന്മാര്\nമുഖം കരിവാളിക്കുമെന്നു കാണുമ്പോള്\nനിയന്ത്രണങ്ങളുടെ തൂവാല പൊക്കി\nമോന്ത മറയ്‌ക്കുന്നത് കാണാനെന്തു ചേല് !\nഓര്‍മയുണ്ടോ ഇവരുടെ ജല്പനങ്ങള്?\nകണ്‍ട്രോള് വേണ്ട, റെഗുലേഷന് വേണ്ട,\nലൈസന്‍സ് രാജ് വേണ്ടേ വേണ്ട;\nകമ്പോള സൌഹൃദ സമീപനം.\nപച്ച മലയാളത്തില് ചന്തച്ചങ്ങാത്തം.\nവന്നു വന്നെവിടെ വരെയായെന്നോ?\nഫോറിന് എക്സ്ചേഞ്ച് റെഗുലേഷന് ആക്ട്\nപാര്‍ലമെന്റ് പാസ്സാക്കിയ നിയമമാണ്.\nഎന്നാല് അതില് ' റെഗുലേഷനു'ണ്ട്,\nസായ്പിന് റെഗുലേഷന് ഇഷ്ടമല്ല.\nആകയാല് നമ്മളത് മാറ്റിത്തീര്‍ത്തു.\nപുതുപേര് ഫോറിന് എക്സ്ചേഞ്ച് മാനേജ്‌മെന്റ് ആക്ട് !\nപഴയൊരുദ്യോഗപ്പേരാണ് സി സി ഐ ആന്‍ഡ് ഇ\nചീഫ് കണ്‍ട്രോളര് ഓഫ് ഇംപോര്‍ട്സ് & എക്സ്പോര്‍ട്സ്.\nആ പേരുതന്നെ നാം മാറ്റി.\nഡയറക്ടര് ജനറല് ഓഫ് ഫോറിന് ട്രേഡ്\nഅതായി പുതിയ പേര് !\nകളിയാക്കിപ്പോന്ന ചിദംബരവും കൂട്ടരുമിതാ\nകണ്‍ട്രോള് രാജിന് സ്തുതി പാടുന്നു!\nഎന്നാല് ഇതിവിടെ മാത്രമല്ല\nബുഷ് നിന്ന് വിയര്‍ക്കുമ്പോള്\nഅയാളുടെ ഫെഡറല് റിസര്‍വ് ചെയ്യുന്നതെന്താ?\nവീണ്ടും വീണ്ടും നമ്മെ പഠിപ്പിക്കുന്നവര്\nസ്വന്തം നാട്ടില് ചെയ്യുന്നതെന്താ?\nദേശസാല്‍ക്കരിച്ച നമ്മുടെ ബാങ്കുകളെ\nഅത്യാര്‍ത്തി മൂത്ത സ്വകാര്യബാങ്കുകള്\nഅവസാന രക്ഷക്കായ് കണ്ടെത്തുന്നത്\nപത്രത്തില് ടാറ്റാ-എഐജിയുടെ പരസ്യം കണ്ടോ?\nനിക്ഷേപകരെ ആശ്വസിപ്പിക്കാനായി ടാറ്റ പറയുകയാണ്:\nഎ ഐ ജിയുടെ പങ്ക് വെറും 26 ശതമാനം മാത്രം!\nആ ഇരുപത്താറ് 49 ആക്കുമെന്നാണ്\nവിശ്വാസവോട്ടു വിലക്കെടുത്തതിന്റെ പിറ്റേന്ന്\nപളനിയപ്പന് ചിദംബരം പറഞ്ഞത്.\nവിദേശ നിക്ഷേപം കൂട്ടുമെന്ന് !\nടാറ്റാ-എ ഐ ജിയില്\nഎ ഐ ജിയുടെ പങ്ക്\n74 ശതമാനമായിരുന്നെങ്കില് ?\nകമ്പോളം സ്വയം തിരുത്തുമോ\nഅതോ നിക്ഷേപകരെ കമ്പോളം തുരത്തുമോ?\nഇന്ത്യന് സ്വകാര്യ ബാങ്കുകളില്\nവിദേശികള്‍ക്ക് 74 ശതമാനം ഷെയറാവാം.\nഅവര്‍ക്ക് വോട്ടവകാശം വെറും പത്തു ശതമാനം.\nപൂര്‍ണ വോട്ടവകാശം കൊടുക്കാനുള്ള ബില്ല്\nഅടുപ്പത്തു വച്ചു തീപൂട്ടുകയാണ് ചിദംബരം.\nഅതാണ് ബാങ്കിങ് റഗുലേഷന് ആക്‍ട് ഭേദഗതി.\nഅനേകകോടികള് എത്തിച്ചു കൊടുക്കുന്ന\nപൊതുമേഖലാ ബാങ്കുകളുടെ ഷെയറുകള്\nഅവരുടെ വോട്ടവകാശം കൂട്ടണമെന്നാണ് !\nപൊതുമേഖലാ ബാങ്കുകളെ സ്വകാര്യവല്‍ക്കരിക്കുക,\nസ്വകാര്യ വിദേശ ബാങ്കുകള്\nനമ്മുടെ ബാങ്കുകളെ വിഴുങ്ങിയിരുന്നെങ്കില്\nനിക്ഷേപകന്റെ നഷ്ടം നികത്താന്\nഎത്ര റിസര്‍വ് ബാങ്ക് റിസര്‍വുകളുടെ\nഎക്‍സ് ഗവര്‍ണര് മന്‍മോഹന്‍ജീ!\nഎന്താണീ തകര്‍ച്ചകള് നല്‍കുന്ന സൂചനകള്?\nഎന്താണ് നാമിതില് നിന്നറിയേണ്ടത് ?\nഇത് വ്യവസ്ഥയുടെ തകര്‍ച്ചയാണ്\nഅതിന്റെ സഹജ ദൌര്‍ബല്യത്താല്\nകൂടുതല് കൂടുതല് ലാഭം നോക്കിപ്പോവുന്ന മൂലധനം\nഇപ്പോഴിതാ സ്വയം കെട്ടിത്തൂങ്ങിച്ചാവുന്നു.\nലാഭം കൂടുന്നെങ്കില് അത് കെട്ടിത്തൂങ്ങും.\nയഥാര്‍ഥ സമ്പദ് വ്യവസ്ഥയുമായി\nഉല്‍പാദന മേഖലയിലെ മൂലധനമാകെ\nനാണയം തന്നെ ചന്തയിലെത്തുന്നു.\nഅതിന്റെ കൈമാറ്റത്തില് കോടികള് മറിയുന്നു.\nഅതിന്റെ കയറ്റിറക്കങ്ങള് വഴി\nഇതാണ് ഫിനാന്‍സ് മൂലധനത്തിന്റെ\nപതഞ്ഞു പതഞ്ഞു പൊങ്ങുകയാണ്.\nഇറ്റിറ്റു കിട്ടുന്നതും കാത്ത്\nനമ്മുടെ കമ്പോള വാദികള് പിറകേ കൂടുന്നു.\n'ധൂര്‍ത്തന്റെ ഒഴിയാറായ മടിശ്ശീല'പോലെ\nസ്വന്തം പ്രാരബ്‌ധം മറച്ചു പോന്ന ഈ കടല്‍ക്കിഴവന്\nഇതാ വടിയും കുത്തി\nഅത് മറച്ചു വെക്കാന് നെട്ടോട്ടമാണ്.\nബൈ ഫോര് അമേരിക്കാ\nഎന്നാണ് ഒരു പ്രസിഡന്റ് അഭ്യര്‍ഥിച്ചത്.\nകൈയില് കാശില്ലെങ്കിലും വാങ്ങിച്ചോളാന്\nക്രെഡിറ്റ് കാര്‍ഡ് മതീ എന്ന്.\nഅങ്ങനെയങ്ങനെ വാങ്ങിച്ച് വാങ്ങിച്ച്\nകടം പിടിച്ചു പിടിച്ചു\nദരിദ്രമായ ഒരു നാടാണ്,\nസ്വന്തം നാടിനെ രക്ഷിക്കാനായി\nഎന്നിട്ടും പോണില്ല ചോണനുറുമ്പ്\nകടം വാങ്ങി വീടുവെച്ചോ,\nകുറച്ചാള്‍ക്ക് പണി കിട്ടും\nപിന്നെ ബാങ്കെന്തു ചെയ്യും?\nവീടുകള് തൂക്കിവില്‍ക്കാന് നോക്കും.\nഅങ്ങനെ വന്നാല് ഭവന മാര്‍ക്കറ്റോ?\nഅങ്ങനെയങ്ങനെ വീടിനു വിലകുറഞ്ഞാലോ?\nപണം കൊടുത്ത ബാങ്ക് പൂട്ടേണ്ടിവരും.\nപക്ഷേ ഭൂപണയ ബാങ്കുകള് വിരുതന്മാരാണ്.\nഅവരാ വീടും വെച്ചൊരു പണി ഒപ്പിച്ചു.\nവീടിന്റെ ഈടില് കടപ്പത്രമുണ്ടാക്കി.\nആ കടപ്പത്രത്തില് ചെന്ന്\nകൈയിട്ട് വാരി വമ്പന് ലാഭം കൊയ്യാനായി\nകൊമ്പന്മാരായ ബാങ്കുകളാകെ പാഞ്ഞു.\nപെട്ടന്നാണ് തിരിച്ചടി വന്നത്.\nമോര്‍ട്ഗേജ് ബാക്ക്ഡ് സെക്യൂരിറ്റികള്\nആര്‍ക്കുവേണമീ ലേല വീടുകള്?\nതട്ടിപ്പും വെട്ടിപ്പും നടത്തിയവര്\nകോടികള് വിഴുങ്ങി ഏമ്പക്കമിട്ടപ്പോള്\nബാങ്കുകള് പലതും പൊട്ടിപ്പൊളിഞ്ഞു.\nഇന്ത്യയില് ബാങ്കുകള് തകര്‍ന്നില്ല?\nഎടുത്തു കളയാനായിരുന്നു നീക്കം.\nഅതു പറ്റില്ലെന്ന് ഇടതുപക്ഷം,\nഅത് പറ്റില്ലെന്ന് തൊഴിലാളികള്.\nകഴിഞ്ഞ കുറച്ചു വര്‍ഷങ്ങളായി.\nവിശ്വാസം വിലകൊടുത്തു വാങ്ങിയശേഷം\nപളനിയപ്പന് ചിദംബരം ചെട്ടിയാര്\nപച്ചക്ക് വെട്ടിത്തുറന്നു ബോധ്യപ്പെടുത്തി,\nതാന് ആരുടെ ദാസനാണെന്ന് !\nബാങ്കിങ്, ഇന്‍ഷൂറന്‍സ്, പെന്‍ഷന് ബില്ലുകള്\nഉടനെ പാസ്സാക്കിയെടുക്കുമെന്ന് വീമ്പടി.\nഅതിന്റെ ചലം വീണുപൊള്ളുന്ന മുഖവും പൊത്തി\nഒന്നോര്‍ത്തുനോക്കൂ , മന്ത്രിപുംഗവന്\nനിങ്ങളാഗ്രഹിച്ചതിന് പടി ഷെയറുകള് നല്‍കുകയും\nഎത്ര ദശലക്ഷം ഇന്ത്യക്കാരായിരുന്നു,\nഒന്നും രണ്ടും ലോകമഹായുദ്ധവും\nഡോട്ട് കോം ബബിളും\nഎല്ലാം അതിജീവിച്ച മഹാമല്ലന്!\nആന പാറുന്ന കാറ്റിലെന്താട് ?\nമഹാ മാന്ദ്യത്തിന്റെ ശീതക്കാറ്റില്\nസ്വന്തം നാട്ടിലെ ബാങ്കിങ്ങിനെയും\nഇന്ന് പൊട്ടാതെ പൊളിയാതെ നില്‍ക്കുന്നെങ്കില്\nഇതിനെത്തടുത്ത ബാങ്ക് ജീവനക്കാരും\nഅവരെത്തുണച്ച ഇടതുപക്ഷവും തന്നെ.\nഒരു വലതുപക്ഷമുള്ളൊരു നാട്ടില്\nനാടിനെയും നാട്ടാരെയും സംരക്ഷിച്ചു നിര്‍ത്താന്\nസ്വയം ഒരു പരിചയും വാളുമാവാന്\nഅതിന്റെ കടമ നിറവേറ്റുകതന്നെ ചെയ്തു.\nഅന്നങ്ങനെ ചെയ്തതുകൊണ്ട് മാത്രമാണ്\nഒരു മഹാദുരന്തത്തില് നിന്ന് നാം രക്ഷപ്പെട്ടത്.\nഇനിയും പോരാട്ടങ്ങളേറെ വേണ്ടിവരും.\nവീണ്ടും കാലം നമ്മെ പഠിപ്പിക്കുകയാണ്.\nതകരുന്നത് മുതലാളിത്തമാണ് ;\nഅതിന്റെ ആസുരമുഖമാണ് വികൃതമാകുന്നത്.\nസോഷ്യലിസം മാത്രമാണ് ബദല്.\nഈ തകര്‍ച്ച ഒരു വ്യവസ്ഥയുടേതാണ്.\nഏ കെ രമേശ്, കടപ്പാട്: ബാങ്ക് വര്‍ക്കേഴ്‌സ് ഫോറം\nLabels: കവിത, ട്രേഡ് യൂണിയന്, ബാങ്കിങ്ങ്, മുദ്രാവാക്യം, രാഷ്ട്രീയം\nക്യാപ്പിറ്റലിസം കൊണ്ടുണ്ടായ കുഴപ്പം ക്യാപ്പിറ്റലസം പരിഹരിച്ചുകൊള്ളും എന്ന് ഒരു ചാനല് ചര്‍ച്ചയില് നമ്മുടെ ഒരു മാനേജ്മെന്റ് വിദഗ്ദ്ധന് അഭിപ്രായപ്പെടുന്നത് കണ്ടു. അത്തരക്കാരെ ഇതൊക്കെ ഒന്നു വായിപ്പിക്കാന് കഴിയുമോ സര്?\nപണ്ടു മാറ്‍ക്സ് പറഞ്ഞു മുതലാളിത്തം തകറ് ന്നു വീഴുമെന്നു ഇതായിരിക്കും ആ വീഴ്ച പക്ഷെ പകരം വെയ്ക്കനിരുന്ന സോച്യലിസം എവിടെ? അതു പണ്ടേ റഷ്യയിലും ഹംഗറിയിലും ചെക്കോസ്ളോവാക്യയിലും തകറ്‍ന്നില്ലേ? ഈ എക്കണോമിക് മാന്ദ്യം റഷ്യയെ ബാധിക്കുന്നില്ല കാരണം അവിടെ എക്കൊണോമിയേ ഇല്ല , ഫ്റാന്‍സില് കുഴപ്പമില്ല ജറ്‍മനിയില് കുഴപ്പമില്ല സോച്യലിസം പണ്ടു ഇന്ദിരാ ഗാന്ധി പറഞ്ഞപ്പോള് അന്നും അവരെ ചീത്ത വിളിച്ചില്ലേ ഘാതകീ എന്നൊക്കെയായിരുന്നില്ലെ കവിത എഴുതിയത്, ഒബാമ അധികാരത്തില് വരുകയും അമേരിക്ക ഇറാക്കിനുപകരം അഫ്ഗാനിസ്ഥാനില് ആക്റമണം ശക്തിപ്പെടുത്തി ഫിനിഷ് ചെയ്യുകയും ചെയ്യുമ്പോള് ഈ പ്റതിസന്ധി ഒക്കെ തീരും, നമ്മള്‍ക്കിനി പഴയ ലൈസന്‍സ് രാജ് മതിയോ? അംബസ്സിഡര് മാത്റം മതിയോ? ബീ എസ് എന് എലിണ്റ്റെ കറുത്ത ഫോണ് മാത്റം മതിയോ? എന്നാല് പിന്നെ ഇന്ദിരാ ഗാന്ധിയുടെ നാവടക്കൂ പണി എടുക്കൂ കൂടെ തിരിച്ചു കൊണ്ടു വന്നുകൂടെ?\nIt is time to have new economic order withafresh outlook. I suggest to reduce interest rates for farming activities to 4%, educational loan at 5%, home loans at 6% and industrial loan at 7%. These interest rates will keep our nationalised banks going and not affected by market melt-downs. Private banking should be stopped and efficiency of nationalised banks should increase with better service. Indians then may not die of hunger and bank debts. Reducing oil price in India is not the solution to save the economy. All nations should treat oil as natural and essential resource and this commodity should not be used for trade in markets and make profits. Oil price should not cross more than its production and distribution cost, probably should be below $40/- per barrel. Then the world will smile again!!!\nവളരെ സെൻസിബിൾ ആയ നിർദ്ദേശങ്ങൾ\nഇടതു പക്ഷം സിന്ദാബാദ്! വിളിക്കൂ ആരുഷി, മനസ്സില് ആയാലും മതി. വെറുതെ പറഞ്ഞു പറഞ്ഞു പഴകഞ്ഞി ആയ കരിയങ്ങള് ഇനിയും കമന്റാണോ ആരുഷി........!?\nഗ്വണ്ടനാമോ ബേയില് കൊണ്ടിട്ടാലും ആരുഷി ഇടതുപക്ഷത്തിനു സിന്ദാബാദു വിളിക്കില്ല ബൈജൂ അടുത്ത ഇലക് ഷന് കഴിഞ്ഞും ഇവിടെ കാണണേ, ഇടതു പക്ഷം ചത്ത കുതിരയാണു ഇന്ത്യയില് പക്ഷെ കേരളീയറ് കുറെ നാള് കൂടി അതു സഹിക്കേണ്ടി വരും, കാരണം മാറ്റങ്ങള് ഉള്‍ക്കൊള്ളുന്നതില് നമ്മള് വളരെ പുറകിലാണൂ, ഇപ്പോഴും മമ്മൂട്ടിക്കും മോഹന് ലാലിനും ആണു പ്റേക്ഷകറ് , ഒരു പുതിയ ചിന്തയും ഉരുത്തിരിയുന്നില്ല , ഇപ്പോഴും പാറ് ട്ടിക്കു കൊലപാതകം തന്നെ മുഖ്യ അജണ്ട ബ്ളോഗില് ആളെ അറിയാത്തതിനാല് പറ്റുന്നില്ല അത്റെ ഉള്ളു, കൊല്ലാനും ചാകാനും ആളും ധാരാളം


ജോയ്‌സ് ജോര്‍ജിന്റെ ഭൂമി കൈയേറ്റ വിവാദം; പട്ടയ ഉടമകളെ നേരില് ഹാജരാക്കാന് സബ് കലക്ടര് ഉത്തരവിട്ടു\nFri Feb 22 2019 07:59:20 GMT+0530 (IST)\nതൊടുപുഴ: അഡ്വ. ജോയ്‌സ് ജോര്‍ജ് എംപിയുടെ കൊട്ടക്കാമ്പൂരിലെ ഭൂമിയുടെ യഥാര്‍ഥ പട്ടയ ഉടമകളെ നേരില് ഹാജരാക്കാന് സബ് കലക്ടര് ഉത്തരവിട്ടു. ഇന്നലെ ദേവികുളത്ത് നടന്ന ഭൂമിയുടെ പട്ടയം റദ്ദാക്കിയതു സംബന്ധിച്ച അപ്പീലിന്‍മേലുള്ള ഹിയറിങിലാണ് ഈ തീരുമാനം. നേരത്തേ സബ്കലക്ടര് റദ്ദാക്കിയ ഈ പട്ടയം റദ്ദ് ചെയ്തിരുന്നു. ഇതിനെതിരേ ജോയ്‌സ് ജോര്‍ജും കുടുംബവും ജില്ലാ കലക്ടര്‍ക്ക് നല്‍കിയ ഹരജിയെ തുടര്‍ന്നാണ് റദ്ദാക്കിയ നടപടി പുനപ്പരിശോധിക്കണമെന്ന് സബ്കലക്ടര്‍ക്ക് നിര്‍ദേശം നല്‍കിയത്. അതേത്തുടര്‍ന്നാണ് ഹിയറിങ് നടത്തിയത്.\nഇന്നലെ ഹിയറിങിന് ഹാജരാവണമെന്നാവശ്യപ്പെട്ട് എംപിക്കും ഭാര്യ, അമ്മ, സഹോദരനുമുള്‍പ്പെടെയുള്ള അഞ്ചുപേര്‍ക്ക് സബ് കലക്ടര് നോട്ടീസ് നല്‍കിയിരുന്നു. എന്നാല് എംപിയോ കുടുംബാംഗങ്ങളോ നേരിട്ട് ഹിയറിങിന് ഹാജരായില്ല. പകരം എല്ലാവര്‍ക്കുമായി അഭിഭാഷകരാണ് ഹാജരായത്.\nഭൂമിയുടെ ഉടമസ്ഥത തെളിയിക്കുന്നതു സംബന്ധിച്ച പുതിയ രേഖകളൊന്നും അഭിഭാഷകര് ഹാജരാക്കിയില്ല. ക്രമരഹിതമായാണ് പട്ടയം റദ്ദാക്കിയതെന്നാണ് ഇന്നലെ അഭിഭാഷകന് ഉന്നയിച്ച പ്രധാന വാദം. പട്ടയം റദ്ദാക്കുന്നതിനു മുമ്പ് യഥാര്‍ഥ പട്ടയ ഉടമകളെ കേട്ടില്ലെന്നും എംപിയുടെ അപ്പീല് ഹരജിയില് ചൂണ്ടിക്കാട്ടിയിരുന്നു. ഇക്കാര്യം ഇന്നലെ അഭിഭാഷകനും സബ്കലക്ടറുടെ ശ്രദ്ധയില്‍പ്പെടുത്തി. ഇതേത്തുടര്‍ന്നാണ് എംപിയുടെ പിതാവിന് ഭൂമി നല്‍കിയവരെ നേരില് ഹാജരാക്കാന് തീരുമാനിച്ചത്.\nകൊട്ടക്കാമ്പൂര് വില്ലേജില് എംപിക്കും കുടുംബത്തിനുമായി 24 ഏക്കര് ഭൂമിയാണ് ഉള്ളത്. ഇതിന്റെ രേഖകള് കൃത്രിമമാണെന്നും ലാന്‍ഡ് ബോര്‍ഡ് പോലും അറിയാതെ കൊട്ടക്കാമ്പൂര് വില്ലേജ് ഓഫിസില് തട്ടിക്കൂട്ടിയതാണെന്നുമാണ് ആരോപണം.\nകോണ്‍ഗ്രസ് കുടുംബാംഗമായിരുന്ന ജോയ്‌സ് ജോര്‍ജ് ഹൈറേഞ്ച് സംരക്ഷണ സമിതിയുടെ നോമിനിയായി എംപി സ്ഥാനാര്‍ഥിയായി മല്‍സരരംഗത്ത് എത്തിയതോടെ യുഡിഎഫുകാരാണ് കൊട്ടക്കാമ്പൂര് വില്ലേജിലെ വ്യാജപട്ടയം ചര്‍ച്ചയാക്കിയത്. തുടര്‍ന്ന് ഇത് സംബന്ധിച്ച കേസും ഉണ്ടായി. അത് ഹൈക്കോടതിയുടെ പരിഗണനയിലാണ്. അതിനിടെയാണ് ഭൂമിയുടെ രേഖകള് കൃത്രിമമാണെന്നു കണ്ട് സബ് കലക്ടര് പ്രേംകുമാര് പട്ടയം റദ്ദാക്കിയത്.


നിയസഭയില് ചാവേറായി പൊട്ടിത്തെറിക്കണം; ഒരൊറ്റ സി.പി.ഐ.എം നേതാക്കളേയും ബാക്കിവെക്കരുത്; ഫേസ്ബുക്കില് സംഘപരിവാര് പ്രവര്‍ത്തകരുടെ ആഹ്വാനം\nആര്.എസ്.എസ് പ്രവര്‍ത്തകന്റെ കൊല; പിടിയിലായത് വിവിധ പാര്‍ട്ടി പ്രവര്‍ത്തകര്; സി.പി.ഐ.എമ്മിന് ബന്ധമില്ലെന്ന് കോടിയേരി\nSunday 30th July 2017 12:25pm\nSunday 30th July 2017 11:53am\nതിരുവനന്തപുരം: ആര്.എസ്.എസ് കാര്യവാഹക് രാജേഷിന്റെ കൊലപാതകത്തിന് പിന്നാലെ കേരളത്തില് ചാവേര് ആക്രമണം നടത്താന് സംഘപരിവാറുകാരുടെ ആഹ്വാനം. നിയസഭയില് കയറി സി.പി.ഐ.എം നേതാക്കളെ വക വരുത്തണമെന്നും ചാവേറായി പൊട്ടിത്തെറിക്കുമെന്നുമാണ് പ്രശാന്ത് കുമാര് എന്ന സംഘപരിവാറുകാരന്റെ ഭീഷണി.\n” ഇങ്ങിനെയാണെങ്കില് നിയമസഭയില് കയറി സി.പി.ഐ.എം നേതാക്കളെ ശരിയാക്കുക. ഒന്നിനേയും വെറുതെ വിടരുത്. വേണ്ട ഇങ്ങനെ ഒരു ഭരണം. കമ്മ്യൂണിസം ഇവിടെ തന്നെ മരിക്കട്ട”- ഇദ്ദേഹം ഫേസ്ബുക്കില് കുറിക്കുന്നു.\n‘പിണറായി പരനാറി ഒരു ജീവനും കൂടി എടുത്തു’ എന്ന് പറഞ്ഞുകൊണ്ടുള്ള ലസിത പാലക്കലിന്റെ പോസ്റ്റിലാണ് സംഘപരിവാറുകാരുടെ ഈ ചാവേറാക്രമണ ഭീഷണി.\nDont Miss എറണാകുളത്ത് പൊലീസ് സാന്നിധ്യത്തില് പൊതുവാഹനങ്ങള് ബലമായി തടഞ്ഞ് ബി.ജെ.പി\nഎഫ്.ബിയില് കരഞ്ഞിട്ട് കാര്യമില്ലെന്നും തിരിച്ചടിക്കണമെന്നുമാണ് സനല് എം.കെയെന്നയാള് പ്രതികരിക്കുന്നത്. തിരിച്ചടിക്കണം. ‘ഞാന് വരാം ചാവേറായിട്ട് ഏത് സി.പി.ഐ.എം പ്രവര്‍ത്തകന്റെ അടുത്ത് വന്നും പൊട്ടിത്തെറിക്കാം’- എന്നാണ് ഇദ്ദേഹം പറയുന്നത്.\nഒന്നു വെട്ടിയാല് പത്ത് തിരിച്ചുവെട്ടുന്ന ആ പഴയകാലത്തേക്ക് സംഘം മാറണമെന്നാണ് ശ്യാം കണ്ണാട്ടുമോദി എന്നയാള് പ്രതികരിക്കുന്നത്. രാഷ്ട്രപതി ഭരണമേ ഇനി ശരിയാകുമെന്നും ആരും വെറുതെ കമന്റ് ഇട്ടിട്ടൊന്നും കാര്യമില്ലെന്നും പ്രതികരിക്കുന്നവരും ഏറെയാണ്.\nതിരുവനന്തപുരത്തെ ആര്.എസ്.എസ് കാര്യവാഹകായ രാജേഷിന്റെ കൊലപാതകത്തിന് പിന്നാലെയാണ് വ്യാപക ഹെയ്റ്റ് ക്യാമ്പയിനുമായി സംഘപരിവാറുകാര് രംഗത്തെത്തിയത്.\nമറ്റെവിടെയോ നടന്ന കൊലപാതക ദൃശ്യങ്ങളില് രാജേഷിന്റേതെന്ന മട്ടില് ചിത്രീകരിച്ച്, ഈ ക്രൂരതയ്‌ക്കെതിരെ തിരിച്ചടിക്കണമെന്ന ആഹ്വാനവുമായും ബി.ജെ.പിക്കാര് രംഗത്തെത്തിയിരുന്നു. എന്നാല് ഈ ചിത്രം വ്യാജമാണെന്നും രാജേഷിന്റേതല്ലെന്നും വ്യക്തമാക്കി പിന്നീട് പൊലീസ് തന്നെ രംഗത്തെത്തുകയായിരുന്നു.\nMonday 11th June 2018 8:29pm


വരുന്നൂ... ഇന്ത്യയ്ക്കായുള്ള ഡ്യുക്കാട്ടി സ്ട്രീറ്റ്ഫൈറ്റർ V2| Pathanamthitta Media\nFriday, December 3, 2021 7:14 pm\nവരുന്നൂ… ഇന്ത്യയ്ക്കായുള്ള ഡ്യുക്കാട്ടി സ്ട്രീറ്റ്ഫൈറ്റർ V 2\nഡ്യുക്കാട്ടിയുടെ പുതിയ 2022 സ്ട്രീറ്റ്‌ഫൈറ്റർ V2മോട്ടോർസൈക്കിള് ഇന്ത്യയില് അവതരിപ്പിച്ചു. പുതിയ സ്ട്രീറ്റ്‌ഫൈറ്റർ V2പാനിഗാലെ V 2ന്റെ അതേ പ്ലാറ്റ്‌ഫോമാണ് ഉപയോഗിക്കുന്നതെന്നും എന്നാൽ മുമ്പ് പുറത്തിറക്കിയ മുൻനിര സ്ട്രീറ്റ്‌ഫൈറ്റർ V 4ന്‍റെ താഴെയാണ് ഈ മോഡലിന്‍റെ സ്ഥാനമെന്നും റിപ്പോര്‍ട്ട് ചെയ്യുന്നു. പുതിയ സ്ട്രീറ്റ്‌ഫൈറ്റർ V 2ന്റെ ഹെഡ്‌ലാമ്പ് അസംബ്ലി സ്ട്രീറ്റ്‌ഫൈറ്റർ V 4ൽ നിന്ന് നേരിട്ട് കടമെടുത്തതാണ്.\nമറ്റ് ഭാഗങ്ങളായ ഇന്ധന ടാങ്ക്, ടെയിൽ സെക്ഷൻ, വീലുകൾ എന്നിവ പാനിഗേൽ V 2വിനെ ഓര്‍മ്മിപ്പിക്കുന്നു. പുതിയ ബൈക്കിലെ അലോയ് വീലുകൾ പാനിഗാലെ V 2ന് സമാനമാണ്. കൂടാതെ പിറെല്ലി ഡയാബ്ലോ റോസ്സോ4ടയറുകളുമുണ്ട്. 265 kph വേഗതയിൽ 27 kg ഡൗൺഫോഴ്‌സ് ഉത്പാദിപ്പിക്കുന്നതിന് ഉത്തരവാദികളായ ഓപ്ഷണൽ ചിറകുകളും ഇതിന് ലഭിക്കുന്നു. പുതിയ ഡ്യുക്കാട്ടി സ്ട്രീറ്റ്ഫൈറ്റർ V 2ന്റെ ഹൃദയഭാഗത്ത് 955 സിസി, സൂപ്പർ ക്വാഡ്രോ, ഇരട്ട സിലിണ്ടർ എഞ്ചിൻ ഉണ്ട്. പാനിഗേൽ V 2ന് കരുത്ത് പകരുന്ന അതേ എഞ്ചിന് തന്നെ ആണിത്. ഈ എഞ്ചിൻ യഥാക്രമം 153 എച്ച്‌പിയിലും 101.5 എൻ‌എമ്മിലും പവറും ടോർക്കും ഉല്‍പ്പാദിപ്പിക്കും. ട്രാൻസ്‍മിഷനിൽ ആറ് സ്പീഡ് ഗിയർബോക്‌സ് ഉൾപ്പെടുന്നു. അത് സ്റ്റാൻഡേർഡായി വാഗ്ദാനം ചെയ്യുന്നു.\nഈ പവർട്രെയിൻ ഒരു കാസ്റ്റ് അലുമിനിയം മോണോകോക്ക് ഫ്രെയിമിന് കീഴിലാണ് സ്ഥാപിച്ചിരിക്കുന്നത്. സ്ട്രീറ്റ്‌ഫൈറ്റർ V 2ലെ ഒറ്റ-വശങ്ങളുള്ള സ്വിംഗാർ പാനിഗാലെ V 2ൽ കാണുന്നതിനേക്കാൾ 16 mm നീളമുള്ളതാണ്. മൊത്തത്തിലുള്ള ഭാരത്തിന്റെ കാര്യത്തിൽ ഇത് പാനിഗേൽ V2നേക്കാൾ2കിലോഗ്രാം കൂടുതലുണ്ട്. എബിഎസ്, ട്രാക്ഷൻ കൺട്രോൾ, മൂന്ന് പവർ മോഡുകൾ (ഹൈ, മീഡിയം, ലോ), മൂന്ന് റൈഡ് മോഡുകൾ (വെറ്റ്, റോഡ്, സ്‌പോർട്ട്), വീലി കൺട്രോൾ, എഞ്ചിൻ ബ്രേക്കിംഗ് എന്നിവ ഏറ്റവും പുതിയ സ്ട്രീറ്റ്‌ഫൈറ്ററിലെ ചില പ്രധാന ഇലക്ട്രോണിക്‌സുകളിൽ ഉൾപ്പെടുന്നു. ബൈക്കിലെ മീറ്റർ കൺസോൾ 4.3 ഇഞ്ച് കളർ T F T ക്ലസ്റ്ററാണ്. അത് എല്ലാ ക്രമീകരണങ്ങളും മോഡുകളും ആക്‌സസ് ചെയ്യാൻ ഉപയോഗിക്കാം.\nസസ്‌പെൻഷനായി ബൈക്കിൽ പൂർണ്ണമായും ക്രമീകരിക്കാവുന്ന 43 എംഎം ഷോവ ബിഗ് പിസ്റ്റൺ യുഎസ്ഡി ഫോർക്കും പിന്നിൽ ഒരു സാച്ച്‌സ് മോണോഷോക്കും ഉപയോഗിക്കുന്നു. പാനിഗേൽ V 2ൽ കാണപ്പെടുന്ന അതേ ബ്രെംബോ M 4.32 മോണോബ്ലോക്ക് ആണ് ബ്രേക്കിംഗ്.\nPrevious articleനാലു കാലുള്ള കോഴി കൗതുകമാകുന്നു\nNext articleയുവതിയെ വളർത്തു നായ്ക്കൾ കടിച്ചു കീറി ; ഗുരുതര പരിക്ക്


Call Now0471 7966618\nഅഭയ കേന്ദ്രം ചാരിറ്റബിൾ സൊസൈറ്റി\nതിരുവനന്തപുരത്തേക്കെത്തുന്ന നിരാലംബരായ രോഗികൾക്ക് ഒരു ആശ്രയകേന്ദ്രം\nഅഭയകേന്ദ്രം -നിരാലംബർക്ക് ഒരു അഭയ സ്ഥാനം\n2013 ലെ കേരള ചാരിറ്റബിൾ സ്ഥാപന നിയമപ്രകാരം അംഗീകൃതം\nഅഭയ കേന്ദ്രം - പ്രവേശന ഉപാധികൾ\nജാതി, മതം, ലിംഗഭേദം, ഭാഷ തുടങ്ങിയ വിവേചനമില്ലാതെ രോഗിയുടെ യഥാർത്ഥ ആവശ്യത്തെ അടിസ്ഥാനമാക്കിയാണ് അഭയകേന്ദ്രത്തിൽ പ്രവേശനംനൽകുന്നത് .\nഅഭയകേന്ദ്രം ചാരിറ്റബിൾ സൊസൈറ്റി\nക്യാൻസർ പോലുള്ള മാരകമായ അസുഖങ്ങളാൽ തിരുവനന്തപുരത്തേക്ക് ചികിത്സക്കായി എത്തുന്ന നിരാലംബരായ രോഗികൾക്കും , കൂട്ടിരിപ്പുകാർക്കും സഹായഹസ്തവുമായി പ്രവർത്തിക്കുന്ന അഭയകേന്ദ്രം ചികിത്സാകാലയളവിൽ അവർക്ക് സൗജന്യമായി ഭക്ഷണവും താമസവും പ്രദാനം ചെയുന്നു . 2013 മെയ്9ന് കേരള മുഖ്യമന്ത്രി ശ്രീ ഉമ്മൻചാണ്ടി അഭയകേന്ദ്രത്തിന്റെ ഉദ്ഘാടനം നിർവ്വഹിച്ചു .\nഭക്ഷണം ഒരുമിച്ചു കഴിക്കുന്നതിനുള്ള മികച്ച സൗകര്യമാണ് ഇവിടുള്ള ഡൈനിങ്ങ് ഹാളിൽ ഉള്ളത് . ഭക്ഷണം പാകം ചെയ്യുന്നതിനുള്ള എല്ലാ സുരക്ഷാ മാർഗ നിർദ്ദേശങ്ങളും ഇവിടെ കർശനമായി പാലിക്കുന്നുണ്ട്.\nപ്രശസ്തരായ എഴുത്തുകാരുടെ പുസ്തകങ്ങളുടെ ഒരു സൂചിക വായനമുറിയിൽ തയ്യാറാക്കിയിട്ടുണ്ട്. അതിനാൽ ഇഷ്ടാനുസരണം ബുക്കുകൾ തിരഞ്ഞെടുക്കാൻ സാധിക്കുന്നു\nരോഗികൾക്കും അവർക്കൊപ്പമുള്ള സഹായികൾക്കും വിനോദ മാർഗമായി ടെലിവിഷൻ മുറിയും അഭയ കേന്ദ്രത്തിൽ സജ്ജീകരിച്ചിട്ടുണ്ട്\nഅഭയകേന്ദ്രം ചാരിറ്റബിൾ സൊസൈറ്റിക്ക് ഗവണ്മെന്റ് അംഗീകാരം ലഭിക്കുകയും 2013 മെയ്9ന് കേരള മുഖ്യമന്ത്രി ശ്രീ ഉമ്മൻചാണ്ടി ഔപചാരികമായ ഉദ്ഘാടനം നിർവഹിച്ചുകൊണ്ട് പ്രവർത്തനം ആരംഭിക്കുകയും ചെയ്തു\nഅഭയകേന്ദ്രം മാസംതോറും അന്തേവാസികൾക്കായി പലതരത്തിലുള്ള കൂട്ടായ്‌മകൾ സംഘടിപ്പിക്കാറുണ്ട് . അവരുടെ അഭിപ്രായങ്ങളും ആശയങ്ങളും ഇത്തരം വേദികളിലൂടെ പങ്കുവെക്കപ്പെടുന്നു .\n26 ജനുവരി 2020 9.30AM\nറിപ്പബ്ലിക് ദിനാഘോഷം 2020\n05 ജൂൺ 2018 12.00-5.00PM\nആർട്സ് ആൻഡ് ഹെൽത്ത് സെമിനാർ\n03 ജൂലൈ 2018 03.20-5.20PM\n15 ഡിസംബർ 2018 12.30-5.30PM\nഅഭയ , തിരുവനന്തപുരം ഇത് ദൈവത്തിന്റെ സ്വന്തം ഗൃഹം . എന്റെ പ്രണാമം .\nഅഡ്വ : കെ ചന്ദ്രിക\nഉദാത്തമായ ഈ സത്പ്രവർത്തിക്ക് തിരുവനന്തപുരം നഗരസഭയുടെ എല്ലാ ആശംസകളും നേരുന്നു\nഈ പുണ്ണ്യപ്രവർത്തിക്ക് നന്ദി പറയാൻ ആഗ്രഹിക്കുന്നു. വാക്കുകൾക്കപ്പുറത്ത് സ്നേഹാനുഭവത്തിന്റെ നിറവിൽ എന്റെ പ്രണാമം .\nശൈഖ് മുഹമ്മദ് കാരക്കുന്ന്\nഅഭയ സന്ദർശിച്ചു . സന്തോഷം . രോഗികളെ സന്ദർശിക്കുന്നത് അല്ലാഹുവിനെ സന്ദർശിക്കുന്നത്പോലെയാണ് . അവരെ ശുശ്രൂഷിക്കുന്നത് അല്ലാഹുവിനുള്ള അതി മഹത്തരമായ ആരാധനയാണ് . പടച്ചവന് ഏറ്റവും പ്രിയപ്പെട്ട സുകൃതം . ഇവിടെ താമസിക്കുന്നവർക്ക് എന്നും ഈ വൃത്തിയും വിശാലതയും അനുഭവപ്പെടുമാറാകട്ടെ. നടത്തിപ്പുകാരെ അള്ളാഹു അനുഗ്രഹിക്കട്ടെ . മഹത്തായ സത്കർമ്മമായി സ്വീകരിക്കുമാറാകട്ടെ .\nഅഭയകേന്ദ്രം സന്ദർശിച്ചു . സന്തോഷം . വൃത്തിയും ഭംഗിയും നല്ല സൗകര്യവുമുണ്ട് . ഈ പരിശുദ്ധി എന്നെന്നും കാത്ത്സൂക്ഷിക്കണം . രോഗികളും അവർക്കൊപ്പമുള്ള താമസക്കാരും വർദ്ധിക്കുമ്പോൾ ഇപ്പോഴത്തെ വൃത്തിയും ഭംഗിയും നഷ്ടപ്പെടാൻ ഇടവരരുത് . അതിനായി താമസക്കാരെയും നിരന്തരം ബോധവത്കരിക്കണം . അള്ളാഹു അനുഗ്രഹിക്കുമാറാകട്ടെ .\nഡോ . ജോർജ് ഓണക്കൂർ .\nഅഭയകേന്ദ്രത്തിന്റെ അന്തരീക്ഷത്തിൽ തുടിച്ചുനിൽക്കുന്ന സ്നേഹത്തിന്റെ മഹാപ്രകാശം . അതിന്റെ ഒരു തുള്ളി ഉൾകൊള്ളാനാവുന്നത് ജീവിതഭാഗ്യം . നന്ദി , ആശംസകൾ\n© Copyright 2021 Three Seas Infologics (P) Ltd . All Rights Reserved


എയര്‍ലൈന്‍സ് അധികൃതരുടെ അനാസ്ഥ : അഞ്ച് ലക്ഷം രൂപയിലധികം വിലമതിയ്ക്കുന്ന സ്വര്‍ണാഭരണങ്ങള് നഷ്ടപ്പെട്ടു – East Coast Daily Malayalam\nJan 26, 2018, 11:51 am IST\nബംഗളുരു: സഹോദരന്റെ വിവാഹത്തില് പങ്കെടുക്കാനെത്തിയ വിദേശ യുവതിയുടെ വിലയേറിയ സ്വര്‍ണാഭരണം മോഷണം പോയി. ആസ്‌ട്രേലിയയിലെ നോര്‍ത് ഹൊബാര്‍ട് ലെറ്റിറ്റിയ സ്ട്രീറ്റിലെ ജെന്നിഫര് മരിയ ആണ് ഇ. മെയിലിലൂടെ ബംഗളുരു പൊലീസില് പരാതി നല്‍കിയത്. ആറ് മാസം മുമ്പ് സഹോദരന്റെ വിവാഹത്തില് പങ്കെടുക്കാനായി സൗത്ത് ബംഗളുരുവിലെ ഹുലിമാവില് എത്തിയപ്പോഴാണ് സംഭവമെന്ന് പരാതിയില് പറയുന്നു.\nപരാതി പ്രകാരം പൊലീസ് കേസ് രജിസ്റ്റര് ചെയ്തിട്ടുണ്ട്. കഴിഞ്ഞ ജൂണ് 22ന് രാത്രി 11.40നാണ് മരിയ മലേഷ്യന് എയര്‍ലൈന്‍സില് ബംഗളുരുവില് ഇറങ്ങിയത്. കാണാതായ തന്റെ രണ്ട് ലഗേജുകള് രണ്ട് ദിവസം കഴിഞ്ഞ് എയര്‍ലൈന്‍സ് അധികൃതര് ഹുലിമാവ് ജയന്തിനഗറിലുള്ള സഹോദരന്റെ വീട്ടിലെത്തിച്ചതായി മരിയ പറയുന്നു.\nലഗേജിലുണ്ടായിരുന്ന ആഭരണപെട്ടി തുറന്നപ്പോള് അത് ഒഴിഞ്ഞുകിടക്കുന്നതാണ് കണ്ടത്. ജൂണ് 24ന് രാവിലെ പത്ത് മണിയോടെ ഒരു കാബ് ഡ്രൈവറാണ് രണ്ട് ബാഗുകള് തനിക്ക് എത്തിച്ചതെന്നും പരാതിയില് പറയുന്നു. അഞ്ച് ലക്ഷം രൂപ വിലമതിക്കുന്ന 164.78 ഗ്രാം സ്വര്‍ണാഭരണമാണ് നഷ്ടപ്പെട്ടിട്ടുള്ളത്\nകൂടത്തായി കൊലപാതക പരമ്പര : അന്നമ്മയോട് ജോളിയ്ക്ക് പക ഉണ്ടാകാനുള്ള കാരണങ്ങള് തുറന്നു പറഞ്ഞ് ജോളി\nOct 22, 2019, 10:22 am IST\nകനത്ത വെള്ളക്കെട്ടില് മുങ്ങിയ കാര് അതിസാഹസികമായി പുറത്തെടുത്തു : കാറിലുണ്ടായിരുന്ന സ്വര്‍ണവും പണവും കാണാതായി\nAug 12, 2019, 11:22 am IST\nആലുവയില് വീട് കുത്തിത്തുറന്ന് വന് കവര്‍ച്ച; 30 ലക്ഷത്തിന്റെ ആഭരണങ്ങള് കവര്‍ന്നു\nബാങ്ക് ലോക്കറില് സൂക്ഷിച്ചിരുന്ന 100 പവന് സ്വര്‍ണം കാണാതായി, ഒടുവില് കണ്ടുകിട്ടിയത് മാലിന്യക്കൂമ്പാരത്തില് നിന്നും; സംഭവം ഇങ്ങനെ


പ്രധാനമന്ത്രിയെ കാണ്മാനില്ല..! കോവിഡ് ഭീതിക്കിടെ ട്രെൻഡായി 'വേർ ഈസ് പി.എം' | Metro Journal Online\n16th April 2021 MJ Desk WhereIsPM\nകോവിഡ് വ്യാപന നിരക്ക് കുത്തനെ ഉയരുന്നതിനിടെ പ്രധാനമന്ത്രിയെ അന്വേഷിച്ച് സോഷ്യൽ മീഡിയ. ‘വേർ ഈസ് പി.എം’ എന്ന ഹാഷ് ടാഗാണ് ഇപ്പോൾ ട്വിറ്ററിൽ ട്രെൻഡായി മാറിയിരിക്കുന്നത്.\nരാജ്യത്ത് കോവിഡ് കേസുകളുടെ എണ്ണത്തില് വന് വര്‍ധനവാണ് കഴിഞ്ഞ ദിവസങ്ങളില് റിപ്പോര്‍ട്ട് ചെയ്തത്. ഈ വർഷം ജനുവരിയിൽ പതിനായിരത്തിൽ താഴെ കോവി‍ഡ് കേസുകൾ റിപ്പോർട്ട് ചെയ്തിരുന്നിടത്ത് നിന്ന്, രണ്ട് ലക്ഷം പ്രതിദിന കോവിഡ് കേസുകളാണ് രാജ്യത്തിപ്പോൾ റിപ്പോർട്ട് ചെയ്യുന്നത്. എന്നാൽ കോവിഡ് പ്രതിരോധത്തിന് വേണ്ട നടപടികൾ സ്വീകരിക്കുന്നതിൽ കേന്ദ്രസർക്കാറിന്റെ ഭാഗത്ത് നിന്ന് ഗുരുതരമായ വീഴ്ച്ചയുണ്ടായെന്നാണ് പ്രതിപക്ഷം ആരോപിക്കുന്നത്.\nരാജ്യം അടിയന്തര പ്രധാന്യത്തോടെ കോവിഡിനെ പ്രതിരോധിക്കേണ്ട ഘട്ടത്തിൽ പ്രധാനമന്ത്രിയും സർക്കാരും ആളെ കൂട്ടിയുള്ള തെരഞ്ഞെടുപ്പ് പ്രചാരണത്തിലാണെന്ന് കോൺഗ്രസ് കുറ്റപ്പെടുത്തി. മോദി സര്‍ക്കാരിനെ കൊണ്ട് കഴിയില്ല (#ModiGovtSeNaHoPayega) എന്ന ഹാഷ് ടാഗും ഇതിനിടെ ട്രെന്‍ഡിങ്ങായിട്ടുണ്ട്.\nപ്രധാനമന്ത്രിയെ കണ്ടെത്തുന്നവർക്ക് പതിനഞ്ച് ലക്ഷം രൂപ ഇനാം പ്രഖ്യാപിച്ചവരുമുണ്ട് കൂട്ടത്തില്. പ്രധാനമന്ത്രി ഉത്തരവാദിത്തത്തിൽ നിന്ന് ഒളിച്ചോടിയെന്ന് പരിഹസിച്ചുള്ള ട്രോളുകളും ഇതിനോടകം പുറത്ത് വന്നിട്ടുണ്ട്.\n← ചെന്നൈക്ക് മുന്നിൽ പഞ്ചാബ് തകർന്നടിഞ്ഞു; 106 റൺസിലൊതുങ്ങി, ദീപക് ചാഹറിന്4വിക്കറ്റ്\nരാമക്ഷേത്ര നിര്‍മാണം: വി.എച്ച്.പി പിരിച്ച 22 കോടി രൂപയുടെ ചെക്ക് മടങ്ങിയതായി റിപ്പോർട്ട് →


ആരോപണങ്ങള് ഉയര്‍ത്തി വീണ്ടും വേദനിപ്പിക്കരുതെന്ന് ജി സുധാകരന് – Kerala News Hunt\nആലപ്പുഴ: തനിക്കെതിരെ ആരോപണങ്ങള് ഉയര്‍ത്തി വീണ്ടും വേദനിപ്പിക്കരുതെന്ന് മുന്‍മന്ത്രി ജി സുധാകരന്. ആലപ്പുഴ ജില്ലാകമ്മിറ്റിയില് ഉയര്‍ന്ന വിമര്‍ശനം സംബന്ധിച്ച ചോദ്യത്തിന് മറുപടി നല്‍കുകയായിരുന്നു അദ്ദേഹം. തനിക്കെതിരെ ഉയര്‍ന്ന ആരോപണങ്ങള് നന്നായി കൊടുത്ത മാധ്യമങ്ങള്‍ക്ക് അഭിനന്ദനമെന്നും അദ്ദേഹം പറഞ്ഞു. ആരോപണങ്ങള് പാര്‍ട്ടി പരിശോധിച്ചോളും. അവയെ കുറിച്ച് വീണ്ടും ചോദിച്ച് വേദനിപ്പിക്കരുത്. പത്രവാര്‍ത്ത കണ്ട് കൂടുതല് പ്രതികരിക്കാനില്ലെന്നും അത് ശരിയല്ലെന്നും അദ്ദേഹം പറഞ്ഞു.\nതിരഞ്ഞെടുപ്പ് ഫലം അവലോകനം ചെയ്യാന് പാര്‍ട്ടി സംസ്ഥാന ആക്ടിങ് സെക്രട്ടറി എ. വിജയരാഘവന്റെ സാന്നിധ്യത്തില് ചേര്‍ന്ന ജില്ലാ കമ്മിറ്റിയില് മുന്‍മന്ത്രി ജി. സുധാകരനെതിരെ രൂക്ഷവിമര്‍ശനം ഉയര്‍ന്നിരുന്നു. അമ്ബലപ്പുഴ മണ്ഡലത്തില് സുധാകരന്റെ പ്രവര്‍ത്തനം അനുകൂലമായിരുന്നില്ലെന്നായിരുന്നു പൊതുവികാരം. തിരഞ്ഞെടുപ്പ് പ്രചാരണത്തില് സുധാകരന് സജീവമായിരുന്നില്ലെന്നും വിമര്‍ശനപരമായ പ്രസ്താവനകള് നടത്തിയെന്നും ചില അംഗങ്ങള് ഉന്നയിച്ചിരുന്നു.\nന്യൂഡല്‍ഹി : റഷ്യന് നിര്‍മിത വാക്സിനായ സ്പുഡ്നിക് ലൈറ്റിന് രാജ്യത്ത് മൂന്നാം ഘട്ട പരീക്ഷണം നടത്തുന്നതിന് ഇന്ത്യ അനുമതി നിഷേധിച്ചു. റഷ്യന് വാക്സിന് ഇന്ത്യയില് പരീക്ഷണം നടത്താന് ഡോ റെഡ്ഡീസ് ലാബാണ് അനുമതി ചോദിച്ചിരുന്നത്. അപേക്ഷ പരിഗണിക്കുന്നതിനായി കേന്ദ്ര സര്‍ക്കാര് രൂപീകരിച്ച സബ്ജക്റ്റ് എക്സ്‌പെര്‍ട്ട് കമ്മിറ്റി (എസ് ഇ സി) കഴിഞ്ഞ ദിവസം കൂടിയ മീറ്റിംഗിലാണ് ഈ തീരുമാനമെടുത്തത്. മൂന്നാം ഘട്ടത്തിലേക്ക് കടക്കുന്നതിനാവശ്യമായ ശാസ്ത്രീയ തെളിവുകളുടെ അഭാവമാണ് സ്പുട്നിക് ലൈറ്റിന് […]


കൊറോണകാലത്ത് ഭാഗ്യം ലോട്ടറിയായി തേടിയെത്തിയപ്പോൾ- Kerala Monsoon Bumper lottery 2020 first prize winner Rejin K Ravi | Indian Express Malayalam\nkerala monsoon bumper lottery 2020 winner rejin k ravi\nവലിയ പ്രതീക്ഷയൊന്നുമില്ലായിരുന്നു. വല്ല അയ്യായിരമോ രണ്ടായിരമോ കിട്ടിയാൽ ആയെന്നു കരുതി. ഇത്തവണയും അവസാനത്തെ നാല് അക്കങ്ങൾ ആണ് ആദ്യം നോക്കിയത്\nUpdated: August 6, 2020 12:16:41 pm\nലോകമെമ്പാടും കൊറോണഭീതിയിലൂടെയും അനിശ്ചിതത്വങ്ങളിലൂടെയും കടന്നുപോവുമ്പോഴും തന്നെ തേടി വലിയൊരു ഭാഗ്യമെത്തിയ സന്തോഷത്തിലും അമ്പരപ്പിലുമാണ് കോടനാട് കുറിച്ചിലക്കോട് കീഴക്കാപ്പുറത്തുകുടി സ്വദേശി റെജിൻ രവി. കേരള സർക്കാരിന്റെ ഈ വർഷത്തെ മൺസൂൺ ബംപർ ലോട്ടറിയിൽ ഒന്നാം സമ്മാനമായ അഞ്ച് കോടി നേടിയിരിക്കുന്നത് ഈ മുപ്പത്തിയാറുകാരനാണ്. നറുക്കെടുപ്പ് ഫലം ചൊവ്വാഴ്ച പ്രഖ്യാപിച്ചെങ്കിലും താനെടുത്ത എംഡി 240331 എന്ന നമ്പറിനാണ് ഒന്നാം സമ്മാനമെന്ന കാര്യം ഇന്നലെ ഉച്ചയോടെയാണ് റെജിൻ അറിയുന്നത്.\n“സ്ഥിരമായി ലോട്ടറി എടുക്കാറില്ല. വല്ലപ്പോഴും ബംപർ ലോട്ടറികൾ എടുക്കും. പിന്നെ ഒട്ടും വയ്യാത്ത, പ്രായമായ ആളുകളൊക്കെ ലോട്ടറി ടിക്കറ്റും കൊണ്ടുവരുമ്പോൾ അവരെ സഹായിക്കാനായി എടുക്കും. മുൻപ് ഒരിക്കൽ 5000 രൂപ അടിച്ചിട്ടുണ്ട്,” റെജിൻ ഇന്ത്യൻ എക്സ്പ്രസ് മലയാളത്തോട് പറഞ്ഞു.\n” ഒരു ദിവസം ഉച്ചയ്ക്കാണ് ടിക്കറ്റ് എടുത്തത്. ടിക്കറ്റ് എടുത്ത് ഓഫീസിൽ ആയിരുന്നു വെച്ചത്. എന്നാണ് നറുക്കെടുപ്പ് എന്നൊന്നും കൃത്യമായി ഓർത്തുവെച്ചിരുന്നില്ല. അതുകൊണ്ട് വൈകിയാണ് ടിക്കറ്റ് നോക്കിയത്. നോക്കുമ്പോഴും വലിയ പ്രതീക്ഷയൊന്നുമില്ലായിരുന്നു. വല്ല അയ്യായിരമോ രണ്ടായിരമോ കിട്ടിയാൽ ആയെന്നു കരുതി. ഇത്തവണയും അവസാനത്തെ നാല് അക്കങ്ങൾ ആണ് ആദ്യം നോക്കിയത്. ഒന്നാം സമ്മാനം എന്റെ ടിക്കറ്റിന് ആണെന്നറിഞ്ഞപ്പോൾ ശരിക്കും ഞെട്ടി. ആദ്യം വിളിച്ചുപറഞ്ഞത് ഭാര്യയെയാണ്.”\nപെരുമ്പാവൂരിലെ പവർ ലിങ്ക് എഞ്ചിനീയറിംഗ് കമ്പനിയിൽ ജോലി ചെയ്യുകയാണ് റെജിൻ. ഭാര്യ സിബി പവർ ഗാർഡ് എന്ന സ്ഥാപനത്തിൽ ഓഫീസ് ജീവനക്കാരിയാണ്. നൈനികയാണ് മകൾ.\n“ഇപ്പോൾ താമസിക്കുന്നത് ചെറിയൊരു വീട്ടിലാണ്. കുറച്ചു സ്ഥലം വാങ്ങി സൗകര്യമുള്ളൊരു വീട് വെയ്ക്കണം. കുറച്ചുപേർക്കെങ്കിലും തൊഴിലവസരം നൽകുന്ന എന്തെങ്കിലും ഒരു സ്ഥാപനം തുടങ്ങണം. ആളുകളെ പണം നൽകി സഹായിക്കുന്നതിലും ഭേദം അതാവുമെന്ന് തോന്നുന്നു,” റെജിൻ പറയുന്നു.\nപെരുമ്പാവൂർ കുട്ടൻപിള്ള റോഡിലുള്ള ആർകണി ലോട്ടറി ഏജൻസി ഉടമ എം രാജനിൽ നിന്നുമാണ് റെജിൻ ടിക്കറ്റ് വാങ്ങിയത്. വെള്ളൂർകുന്നം ജയം ബ്രദേഴ്സ് ലോട്ടറി മൊത്ത വ്യാപാര ഏജൻസിയിൽ നിന്നും പെരുമ്പാവൂരിൽ എത്തിച്ചു വിറ്റ ടിക്കറ്റാണ് ഇത്. ജയം ബ്രദേഴ്സ് ഉടമ ജയകുമാറിന്റെ അനുജനാണ് രാജൻ. സമ്മാനാർഹമായ ടിക്കറ്റ് ബാങ്ക് ഓഫ് ഇന്ത്യ പെരുമ്പാവൂർ ശാഖയിൽ ഏൽപ്പിച്ചിരിക്കുകയാണ് റെജിൻ.\nRead more: Kerala Monsoon Bumper Lottery Result 2020: പെരുമ്പാവൂരിൽ വിറ്റ ടിക്കറ്റിന് ഒന്നാം സമ്മാനം; ടിക്കറ്റ് ഉടമയെ കാത്ത് ലോട്ടറി ഏജന്റ്\nWeb Title: Kerala monsoon bumper lottery 2020 winner rejin k ravi


തൃശൂര്: 2017 ലെ ഗുരുവായൂര് രാഷ്ട്രീയ കൊലപാതകത്തില്(ആനന്ദിന്റെ കൊലപാതകം) സ്‌പെഷ്യല് പ്രോസിക്യൂട്ടറെ നിയമിക്കാന് ഹൈക്കോടതി ഉത്തരവ്. സ്‌പെഷ്യല് പ്രോസിക്യൂട്ടറെ നിയമിക്കണമെന്നാവശ്യപ്പെട്ട് ആനന്ദന്റെ അമ്മ സമര്‍പ്പിച്ച ഹര്‍ജ്ജിയിലാണു ഹൈക്കോടതി വിധി. ഹൈക്കോടതിക്കുള്ള വിശേഷ അധികാരം ഉപയോഗിക്കുവാന് മതിയായ കാരണങ്ങള് ബോധിപ്പിക്കുവാന് ഹര്‍ജ്ജിക്കാര്‍ക്ക് സാധിച്ചത് കണക്കിലെടുത്താണ് ഉത്തരവ്.\nസര്‍ക്കാര് നിയമിക്കുന്ന പ്രോസിക്യൂട്ടര് രാഷ്ട്രീയ കൊലപാതകങ്ങളില് നീതിയുക്തമായി പ്രവര്‍ത്തിക്കില്ല എന്ന വാദിയുടെ ആശങ്ക കോടതി മുഖവിലയ്ക്ക് എടുത്തു. മരണപ്പെട്ടവരുടെ ബന്ധുക്കള് പ്രത്യേകിച്ച് അമ്മയുടെ ആശങ്ക അകറ്റാന് സര്‍ക്കാരിന് ബാധ്യതയുണ്ടെന്നും കേരള ഹൈക്കോടതി വിലയിരുത്തി. ജസ്റ്റിസ് അശോക് മേനോനാണ് വിധി പറഞ്ഞത്. അഭിഭാഷകനായ വി സജിത്കുമാര് മുഖേനയാണ് ഇരിങ്ങാലക്കുട സെഷന്‍സ് കോടതിയിൽ അമ്മ ഹര്‍ജി സമര്‍പ്പിച്ചത്.\nപ്രോസിക്യൂഷന് സത്യസന്ധമായും ന്യൂനതകള് കൂടാതെയും പൂര്‍ത്തിയാക്കുന്നതിന് സ്‌പെഷ്യല് പ്രോസിക്യൂട്ടറെ നിയമിക്കണമെന്ന് ആവശ്യപ്പെട്ടാണ് അമ്മ കോടതിയെ സമീപിച്ചത്. തൃശൂര് ബാറിലെ ടി.സി കൃഷ്ണനാരായണന് എന്ന അഭിഭാഷകനെ സ്‌പെഷ്യല് പ്രോസിക്യൂട്ടറായി നിയമിക്കണം എന്നാണ് അമ്മ ആവശ്യപ്പെട്ടിരുന്നത്. കഴിഞ്ഞ രണ്ട് വർഷമായി കേസിൽ നിയമപോരാട്ടം നടക്കുകയാണ്.\nനവംബര് 12ന് ഉച്ചക്ക് ഒന്നരയോടെ ആനന്ദ് ബൈക്കില് എത്തിയപ്പോള് പിന്തുടര്‍ന്നെത്തിയ അക്രമി സംഘം ബൈക്ക് ഇടിച്ചിടുകയും തെറിച്ചു വീണ ആനന്ദിനെ വെട്ടി കൊലപ്പെടുത്തുകയുമായിരുന്നു. സുഹൃത്തിനൊപ്പം ബൈക്കില് സഞ്ചരിക്കവേയാണ് കാറില് എത്തിയ നാലംഗ സംഘം ആനന്ദിനെ വെട്ടിയത്. ഗുരുതരമായി പരിക്കേറ്റ ആനന്ദിനെ ചാവക്കാട്ടെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായിരുന്നില്ല. നാല് സിപിഎം പ്രവര്‍ത്തകരായിരുന്നു ആനന്ദിന്റെ കൊലപാതകത്തിലെ പ്രതികള്.\nസൗദി അറേബ്യയിലെ അബ്‌ഖൈക്കിൽ വാഹനാപകടത്തിൽ മലയാളി എഞ്ചിനീയര് മരിച്ചു


ജനപിന്തുണയുള്ള ഒരു രാഷ്ട്രീയ സാഹചര്യത്തെ അതേ പാർട്ടിതന്നെ ചോരക്കളിയിലൂടെ കുഴിച്ചുമൂടുന്നു - Boolokam\nHome Columns Criticism ജനപിന്തുണയുള്ള ഒരു രാഷ്ട്രീയ സാഹചര്യത്തെ അതേ പാർട്ടിതന്നെ ചോരക്കളിയിലൂടെ കുഴിച്ചുമൂടുന്നു\nജനപിന്തുണയുള്ള ഒരു രാഷ്ട്രീയ സാഹചര്യത്തെ അതേ പാർട്ടിതന്നെ ചോരക്കളിയിലൂടെ കുഴിച്ചുമൂടുന്നു\nമാധ്യമപ്രവർത്തകൻ Basheer Vallikkunnu എഴുതിയത്\nകൂത്തുപറമ്പിൽ ഒരു ലീഗ് പ്രവർത്തകൻ കൊല്ലപ്പെട്ടിരിക്കുന്നു (മൻസൂർ പാറാൽ). തെരഞ്ഞെടുപ്പ് നടന്ന് വോട്ട് മഷി ഉണങ്ങുന്നതിന് മുമ്പ് ഒരു രാഷ്ട്രീയ രക്തസാക്ഷി കൂടി. സിപിഎം ഗുണ്ടകളുടെ ആക്രമത്തിലാണ് കൊല നടന്നിട്ടുള്ളത് എന്നാണ് പ്രാഥമിക റിപ്പോർട്ടുകൾ. ഒരു വാക്ക് തർക്കത്തിലോ കശപിശയിലോ കലാശിച്ച ആകസ്മിക മരണമല്ല, ആക്രമി സംഘം ഒരാളുടെ വീട്ടിലെത്തി നടത്തിയ ആസൂത്രിത കൊലയാണ്. മാതാപിതാക്കളുടേയും അയൽക്കാരുടേയുമൊക്കെ മുന്നിൽ വെച്ച്.. സിപിഎമ്മിന്റെ അതിക്രൂരമായ കൊലപാതക ശൈലിയുടെ ഒരു ടിപ്പിക്കൽ ആവർത്തനം.\nവലിയ ജനപിന്തുണയുള്ള ഒരു രാഷ്ട്രീയ സാഹചര്യത്തെ അതേ പാർട്ടി തന്നെ ചോരക്കളിയിലൂടെ കുഴിച്ചു മൂടാൻ തീരുമാനിച്ചാൽ പിന്നെന്ത് പറയും. രക്തസാക്ഷികളുടെ ചോരയിലൂടെ ചുവന്ന കൊടിക്ക് പകരം നിരപരാധികളുടെ ചോര ചിന്ത ചുവപ്പിക്കുന്ന കൊടിയാണ് പാർട്ടിക്ക് വേണ്ടതെന്ന് തീരുമാനിച്ചാൽ എന്ത് പറയാനാണ്. കേരളത്തിന്റെ രാഷ്ട്രീയ പ്രബുദ്ധതയുള്ള മണ്ണ് കൊലപാതക രാഷ്ട്രീയം കൊണ്ട് ചുവപ്പിക്കാനാണ് താത്പര്യമെങ്കിൽ അത് നടക്കട്ടെ. സ്വയം പഠിക്കാനോ തിരുത്താനോ തയ്യാറാകാത്ത ഗുണ്ടാ രാഷ്ട്രീയം വിജയിക്കട്ടെ.\nപിന്നെ ഒരു കാര്യം, അത് കൂടെ പറയാതിരിക്കാൻ പറ്റില്ല.ഇതേ പോലെ കഴിഞ്ഞ പഞ്ചായത്ത് തെരഞ്ഞെടുപ്പ് നടന്ന ഉടനെ ഔഫ് അബ്ദുറഹിമാനെന്ന ഒരു ചെറുപ്പക്കാരനെ കാഞ്ഞങ്ങാട്ട് വെട്ടിക്കൊന്നിരുന്നു. ലീഗ് പ്രവർത്തകരായിരുന്നു പ്രതികൾ. ആ കൊലയെ ന്യായീകരിക്കാൻ വലിയ വലിയ പ്രബന്ധങ്ങൾ രചിച്ചവരൊക്കെ ഇപ്പോൾ അപലപനവുമായി ഇറങ്ങിയിട്ടുണ്ട്.\nഅത്തരം രാഷ്ട്രീയ അടിമകളുടെ പഠന ക്ലാസ്സ് കേൾക്കാനും തത്ക്കാലം താത്പര്യമില്ല. അതൊന്നും ഈ പോസ്റ്റിന് താഴെ കൊണ്ട് വന്ന് തള്ളുകയും വേണ്ട. രാഷ്ട്രീയ കൊലപാതകങ്ങളോട് എപ്പോഴും ഒരേ സമീപനമാണ്, പാർട്ടിയും കൊടിയും നോക്കി ആ സമീപനം മാറ്റാറില്ല, മാറ്റുകയുമില്ല.\nഎഴുത്തുകാരി Rajasree R എഴുതിയ കുറിപ്പ് കൂടി\nകൊന്നത് ഒരു പത്തൊമ്പതു വയസ്സുകാരനെ യാണ്. കണ്ണില്ലാത്ത ക്രൂരതയാണ്. അതിനുത്തരവാദികളെ കണ്ടെത്തി ശിക്ഷിക്കുക തന്നെ വേണം. അവൻ എന്തു തെറ്റു ചെയ്താലും ജീവനെടുക്കാൻ ആർക്കും അധികാരമില്ല. കൂട്ടത്തിലൊരാൾ വീഴുമ്പോൾ മാത്രം രാഷ്ട്രീയക്കൊലപാതകങ്ങൾക്കെതിരെയുണരുന്ന രോഷത്തോളം അശ്ലീലം മറ്റൊന്നുമില്ല. അല്ലെങ്കിൽത്തന്നെ കൊലപാതകം എന്ന വാക്കുമായി ചേർത്തു പറയാനുള്ളതല്ല രാഷ്ട്രീയം എന്ന പദം.കടുത്ത വിയോജിപ്പുകൾക്കിടയിലും മനുഷ്യരെ കാണാനും സ്നേഹിക്കാനുമാവാത്തവർക്കുള്ളതല്ല അത്. കുറച്ചു കൂടി കനമുള്ള ഒന്നാണ്; പലപ്പോഴുമത് ചിന്തയും\nനിലപാടും ബോധ്യവുമാണ്. വ്യക്തിപരമായ വിശ്വാസമെന്നതിലുപരി സമൂഹത്തോടുള്ള ഉത്തരവാദിത്തബോധം കൂടി അതിലുണ്ട്. രാഷ്ട്രീയമെന്നത് സിനിമയിൽ കാണുന്നതു മാതിരി ആർക്കാനുംവേണ്ടി നടത്തുന്ന അടിയുത്സവമോ ചാവേർകളിയോ പാരമ്പര്യത്തൊഴിലോ മാത്രമല്ല. അണികൾക്ക് ഇനിയുമത് അറിയില്ലെങ്കിൽ നേതാക്കൾ പഠിപ്പിക്കണം; തിരിച്ചുമാവാം.\nശ്രീജ നെയ്യാറ്റിൻകരയുടെ കുറിപ്പ്\nസഹോദരങ്ങളായ രണ്ട് മുസ്‌ലിം ലീഗ് പ്രവർത്തകരെ ബോംബെറിഞ്ഞു ഭീകരാന്തരീക്ഷം സൃഷ്‌ടിച്ച ശേഷം വെട്ടി നുറുക്കുക . അതിൽ 22 വയസുള്ള ചെറുപ്പക്കാരന്റെ ജീവനെടുക്കുക .മറ്റൊരാളെ ഗുരുതര പരിക്കുകളേൽപിക്കുക.കണ്ണൂരിൽ സി പി ഐ എം പ്രവർത്തകർ ചെയ്തതാണിത് . സമാനമായിരുന്നു ഷുഹൈബിന്റെ കൊലപാതകവും അന്നാ വീട്ടിലും കൊലനടന്ന സ്ഥലത്തും പോയൊരാളാണ് ഞാൻ കൊല നടക്കുന്ന സമയത്ത് ഷുഹൈബിന്റെ കൂടെയുണ്ടായുണ്ടായിരുന്ന, ഗുരുതര പരിക്കുകളോടെ രക്ഷപ്പെട്ട ഒരു മനുഷ്യനുമായി അന്ന് സംസാരിച്ചിരുന്നു .ബോംബെറിഞ്ഞു ഭീകരാന്തരീക്ഷം സൃഷ്‌ടിക്കുക എന്താണ് സംഭവിക്കുക എന്ന് മനസിലാകും മുൻപ് വെട്ടി വീഴ്ത്തുക “എനിക്കിനി രക്ഷയില്ല നിങ്ങൾ രക്ഷപ്പെട്ടോളൂ” എന്ന് കാൽ ഞരമ്പുകളിൽ വെട്ടേറ്റ് വീണ ഷുഹൈബിന്റെ നിലവിളിയെ കുറിച്ച് ആ മനുഷ്യൻ നിറകണ്ണുകളോടെ പറഞ്ഞത് ഇപ്പോഴും എന്റെ ഓർമ്മയിലുണ്ട് .ഞങ്ങളുടെ സഖാക്കളെ മുസ്‌ലിം ലീഗ് കൊന്നിട്ടില്ലേ എന്ന് ചോദിച്ചു ഇങ്ങോട്ടു വന്നേക്കരുത് സഖാക്കളേ നിങ്ങൾ … സഖാക്കൾ കൊലചെയ്യപ്പെട്ടപ്പോഴും എന്റെ നിലപാട് ഇത് തന്നെയായിരുന്നു… ഒരു കൊലയ്ക്കു മറ്റൊരു കൊല ന്യായമാകില്ല എന്ന് ന്യായീകരണക്കാർ മനസിലാക്കുക.കൊലക്കത്തി താഴെയിടുക എന്നതിനപ്പുറം ഒരു രാഷ്ട്രീയ പരിഹാരം വേറെയില്ല .\nPrevious articleഷോർട്സ് ഇട്ടാൽ വോട്ട് ചെയ്യാൻ അനുവദിക്കില്ല എന്നത് എവിടത്തെ നിയമം ആണ് ?\nNext articleധർമ്മം അർഥം മോക്ഷം ഇത്രേം മതിയോ ? എന്തേ കാമത്തെ കുറിച്ച് ആരും സംസാരിക്കുന്നില്ല ?


പാലക്കാട് തൃത്താല കറുകപുത്തൂരില് പെണ്‍കുട്ടിയെ ലഹരിക്ക് അടിമയാക്കി പീഡിപ്പിച്ച സംഭവത്തിന് പിന്നില് വന് ലഹരിമരുന്ന് സെക്‌സ് റാക്കറ്റ് പ്രവര്‍ത്തിച്ചിട്ടുണ്ടെന്ന് പൊലീസ് നിഗമനം. രണ്ട് വര്‍ഷത്തോളം തുടര്‍ച്ചയായി പെണ്‍കുട്ടിയെ ഭീഷണിപ്പെടുത്തി പീഡിപ്പിച്ചെന്ന വെളിപ്പെടുത്തലും മാരക മയക്കുമരുന്ന് നല്‍കിയ സാഹചര്യവുമാണ് പൊലീസിനെ ഇത്തരം ഒരു നിഗമനത്തിലേക്ക് നയിക്കുന്നത്. അതിനിടെ പ്രതികളില് രണ്ട് പേരെ പോലീസ് കസ്റ്റഡിയിലെടുത്തിട്ടുണ്ട്.\nഅമിതമായ മയക്കുമരുന്ന് ഉപയോഗവും ലൈംഗികപീഡനവുംമൂലം കുട്ടിയുടെ ആരോഗ്യനില തകരാറിലാണെന്നും കുട്ടിയെ തൃശ്ശൂര് മെഡിക്കല് കോളെജില് ചികില്‍സ തേടിയിരുന്നെന്നും അമ്മ പറയുന്നു. വിവാഹവാഗ്ദാനം നല്‍കി പീഡിപ്പിച്ച 25കാരനെ കുറിച്ചു അമ്മ വിവരം നല്‍കിയിട്ടുണ്ട്.\nമയക്കുമരുന്ന് നല്‍കി അതിന് അടിമയാക്കിയശേഷം നഗ്‌നചിത്രങ്ങള് കൈമാറണമെന്ന് ആവശ്യപ്പെട്ട് പ്രതി കുട്ടിയ ഭീഷണിപ്പെടുത്തിയെന്നും പരാതിയിലുണ്ട്. ഇക്കഴിഞ്ഞ ഏപ്രില് മാസം അവസാനമാണ് സംഭവം നടക്കുന്നത്. ജോലിയുടെ ആവശ്യത്തിന് എന്നുപറഞ്ഞ് കുട്ടിയെ ഇയാള് വീട്ടില്‍നിന്ന് ഇറക്കി കൊണ്ടുപോയെന്നും ദിവസങ്ങളോളം പീഢിപ്പിച്ചെന്നും അമ്മ പറയുന്നു. പെണ്‍കുട്ടിയെ വിവിധ സ്ഥലങ്ങളില് എത്തിച്ചാണ് ലൈംഗികമായി ചൂഷണം ചെയ്തതെന്നും പരാതിയില് വ്യക്തമാക്കിയിട്ടുണ്ട്.


ബാങ്കുകളുടെ കിട്ടാക്കടം പരിഹരിക്കുന്നതിനുളള സമയപരിധി 2017 മാര്‍ച്ചില് അവസാനിക്കുമെന്ന് റിസര്‍വ് ബാങ്ക് | Keralabhooshanam.com | Breaking News, Latest News, Kerala, India and World news\nBy web desk on 16/11/2016 Comments Off on ബാങ്കുകളുടെ കിട്ടാക്കടം പരിഹരിക്കുന്നതിനുളള സമയപരിധി 2017 മാര്‍ച്ചില് അവസാനിക്കുമെന്ന് റിസര്‍വ് ബാങ്ക്\nന്യൂഡല്‍ഹി: ബാങ്കുകളുടെ കിട്ടാക്കടം പരിഹരിക്കുന്നതിനുളള സമയപരിധി 2017 മാര്‍ച്ചില് അവസാനിക്കുമെന്ന് റിസര്‍വ് ബാങ്ക് ഡെപ്യൂട്ടി ഗവര്‍ണര് എന് എസ് വിശ്വനാഥന്. ബാങ്കുകളുടെ നിഷ്‌ക്രിയാസ്തി പരിഹരിക്കുന്നതിന് പ്രായോഗിക നടപടി സ്വീകരിക്കുമെന്ന് റിസര്‍വ് ബാങ്ക് ഗവര്‍ണര് ഉര്‍ജിത് പട്ടേല് അറിയിച്ചിരുന്നു. ഇതിന് പിന്നാലെയാണ് വിശ്വനാഥന്റെ പ്രതികരണം.\nപൊതുമേഖല ബാങ്കുകളുടെ സാമ്പത്തികനിലയെ ഗുരുതരമായി ബാധിക്കുന്ന കിട്ടാക്കടവിഷയത്തില് മുന് റിസര്‍വ് ബാങ്ക് ഗവര്‍ണര് രഘുറാം രാജന് കടുത്ത നിലപാടാണ് സ്വീകരിച്ചിരുന്നത്. നിര്‍ദിഷ്ട സമയപരിധിക്കുളളില് കിട്ടാക്കടം എല്ലാം പരിഹരിച്ച് വരവുചെലവ് കണക്കുകള് ശുദ്ധീകരിക്കാന് രഘുറാം രാജന് ബാങ്കുകള്‍ക്ക് കര്‍ശന നിര്‍ദേശമാണ് നല്‍കിയത്. ഇതിന്റെ പ്രതിഫലനമെന്നോണം കിട്ടാക്കടം പരിഹരിക്കാന് പ്രൊവിഷന് എന്ന നിലയില് ഒരു നിശ്ചിത തുക ബാങ്കുകള് നീക്കിവെയ്ക്കുകയും ചെയ്തു. ഈ പ്രക്രിയ കര്‍ശനമായി പാലിച്ചുവരുന്നതിനിടെ വ്യത്യസ്തമായ നിലപാടുമായി ഒക്ടോബറില് നിലവിലെ റിസര്‍വ് ബാങ്ക് ഗവര്‍ണര് ഉര്‍ജിത് പട്ടേല് രംഗത്തുവന്നത് ശ്രദ്ധേയമായിരുന്നു.\nകിട്ടാക്കടം പരിഹരിക്കുന്ന വിഷയത്തില് ഉറച്ചു നില്‍ക്കുമ്പോഴും, നടപടികളില് പ്രായോഗിക സമീപനം സ്വീകരിക്കുമെന്നായിരുന്നു ഉര്‍ജിത് പട്ടേലിന്റെ വിശദീകരണം. വായ്പ വളര്‍ച്ചയെ പ്രോത്സാഹിപ്പിക്കാന് വിപണിയില് വായ്പ ലഭ്യത ഉറപ്പുവരുത്തുമെന്നും ഊര്‍ജിത് പട്ടേല് വാഗ്ദാനം നല്‍കി. ഇതിന് പിന്നാലെയാണ് ബാങ്കുകളുടെ കിട്ടാക്കടം പരിഹരിക്കുന്നതിനുളള സമയപരിധി 2017 മാര്‍ച്ചില് അവസാനിക്കുമെന്ന് റിസര്‍വ് ബാങ്ക് ഡെപ്യൂട്ടി ഗവര്‍ണര് എന് എസ് വിശ്വനാഥന് വ്യക്തമാക്കിയത്. നിലവില് ബാങ്കുകളുടെ ദുര്‍ബല ആസ്തി കുറഞ്ഞുവരുന്നത് പ്രകടമായി തുടങ്ങി. ഇത് ബാങ്കിങ് മേഖലയിലെല്ലാം പ്രതിഫലിച്ചു തുടങ്ങിയതായും വിശ്വനാഥന് കൂട്ടിച്ചേര്‍ത്തു.\nബാങ്കുകളുടെ ദുര്‍ബല ആസ്തി മൊത്തം വായ്പയുടെ 12 ശതമാനമായി ഉയര്‍ന്നതായി മറ്റൊരു ഡെപ്യൂട്ടി ഗവര്‍ണറായ എസ് എസ് മുന്ദ്ര ജൂണില് വ്യക്തമാക്കിയിരുന്നു. ഇതിന് പുറമെ ബാങ്കുകളുടെ നിഷ്‌ക്രിയാസ്തി 8.7 ശതമാനമായി ഉയര്‍ന്നു വെന്ന മുന്ദ്രയുടെ വാക്കുകള് ഇന്ത്യയുടെ സാമ്പത്തിക ലോകം ആശങ്കയോടെയാണ് കേട്ടത്. നിലവില് അടിസ്ഥാന സൗകര്യവികസന മേഖലയുടെ പേരിലുളള കിട്ടാക്കടമാണ് ബാങ്കുകള്‍ക്ക് തലവേദന സൃഷ്ടിക്കുന്നത്. മൊത്തം വായ്പയുടെ 16 ശതമാനം മുതല് 17 ശതമാനം വരെ വരും അടിസ്ഥാന സൗകര്യവികസനമേഖലയുടെ കിട്ടാക്കടമെന്ന് കണക്കുകള് വ്യക്തമാക്കുന്നു.\nബാങ്കുകളുടെ കിട്ടാക്കടം പരിഹരിക്കുന്നതിനുളള സമയപരിധി 2017 മാര്‍ച്ചില് അവസാനിക്കുമെന്ന് റിസര്‍വ് ബാങ്ക് added by on 16/11/2016


മൂക്കറ്റം വെള്ളത്തിൽനിന്ന് ചെളിവാരിയെറിയൽ | Articles | Deshabhimani | Monday Oct 28, 2019\nഗൗതമൻUpdated: Monday Oct 28, 2019\nവല്ല പ്രളയമോ മറ്റോ ആണെങ്കിൽ കാരണം കണ്ടെത്താനെന്തെളുപ്പം. ഡാം തുറന്നുവിട്ടിട്ടാണ് പ്രളയമെന്ന് ശരവേഗത്തിൽ നിഗമനത്തിലെത്താം. അതിന് പാഴൂർ പടി വരെയോ കൊടപ്പനയ്‌ക്കൽ തറവാട് വരെയോ പുതുപ്പള്ളിപ്പള്ളിവരെയോ പോകേണ്ടതില്ല. കേരളത്തിലെ പ്രളയത്തെപ്പറ്റി അറിഞ്ഞിട്ടുപോലുമില്ലാത്ത നാസയെപ്പോലും വേണമെങ്കിൽ കണ്ടത്തിൽ തറവാട്ടുകാർ സാക്ഷിയായി ഹാജരാക്കും. പക്ഷേ, ഉപതെരഞ്ഞെടുപ്പുഫലം കൊണ്ടുവന്ന തോൽവിപ്രളയത്തിൽ മൂക്കറ്റം മുങ്ങിനിന്ന് പരസ്പരം ചെളിവാരി എറിയുകയാണ് കാരണംതേടുന്ന കോൺഗ്രസുകാർ. അവർ വിളിച്ചുപറയുന്ന കാരണങ്ങളൊക്കെ അന്തരീക്ഷത്തിൽ മുഴങ്ങി ശബ്ദമലിനീകരണം സൃഷ്ടിക്കുന്നുണ്ടേയെന്ന് പ്രമുഖ പരിസ്ഥിതി പ്രവർത്തകനായ വി എം സുധീരനെങ്കിലും പരിശോധിക്കുമെന്ന് പ്രത്യാശിക്കാം.\nപ്രതിരോധിക്കാൻ കഴിഞ്ഞില്ലെങ്കിൽ ആസ്വദിക്കുകയെന്ന മഹത് വചനമൊന്നും പരസ്പരം വാളെടുത്തവർ മുഖവിലയ്‌ക്കെടുക്കാൻ തൽക്കാലം ഒരുക്കമല്ല. ഹൈബി ഈഡനെതിരെ സൗമിനി ജയനും മോഹൻ രാജിനെതിരെ അടൂർ പ്രകാശും മോഹൻകുമാറിനെതിരെ കെ മുരളീധരനുമൊക്കെ അറഞ്ചം പൊറഞ്ചം വാക്‌ശരം തൊടുക്കുകയാണ്. ‘അമ്പുകൊള്ളാത്തവരാരുമില്ല കുരുക്കളിൽ’ എന്ന അവസ്ഥയിലാണ് കോൺഗ്രസ്.\nതെരഞ്ഞെടുപ്പുഫലം സംസ്ഥാന സർക്കാരിനെ വിലയിരുത്തുന്നതാകും എന്നൊക്കെ പറഞ്ഞ നേതാക്കൾ ഡിമിൻഷിയ, അൽഷിമേഴ്‌സ് തുടങ്ങിയ രോഗങ്ങളുടെ കരാളഹസ്‌തത്തിലാണ്. എ കെ ആന്റണിയാണെങ്കിൽ ഉപതെരഞ്ഞെടുപ്പു നടന്ന കാര്യംപോലും ഇപ്പോൾ ഓർക്കുന്നില്ലെന്നാണ് അഭിജ്ഞവൃത്തങ്ങൾ വെളിപ്പെടുത്തുന്നത്. സ്ഥാനാർഥിനിർണയത്തെ തുടർന്നുണ്ടായ അഭിപ്രായവ്യത്യാസങ്ങളെല്ലാം പരിഹരിച്ച് എല്ലാ മണ്ഡലങ്ങളിലും യുഡിഎഫ് ഒറ്റക്കെട്ടായി കുതിച്ചുമുന്നേറിയെന്നാണ് തെരഞ്ഞെടുപ്പിന്റെയന്ന് പുലർച്ചെവരെ പത്രങ്ങളായ പത്രങ്ങളും ചാനലുകളുമെല്ലാം വിളമ്പിയത്. എല്ലായിടത്തും ലക്ഷണമൊത്ത യുഡിഎഫ് സ്ഥാനാർഥികൾ. ജാതി, മത സമവാക്യങ്ങൾ, നായർ‐ഈഴവ ബെൽറ്റ്, ഓർത്തഡോക്സ് ഇലാസ്‌റ്റിക്, വിശ്വാസികളുടെ പിന്തുണ, ആന്റി ഇൻകംബൻസി എന്ന് ചാനലുപിള്ളേർ കടിച്ചാൽ പൊട്ടാതെ പറയുന്ന ഭരണവിരുദ്ധവികാരം എന്നുവേണ്ട സകല ചേരുവകളും പിണറായി സർക്കാരിന് എതിരാണെന്നായിരുന്നു മാധ്യമവീക്ഷണം. പക്ഷേ, തെരഞ്ഞെടുപ്പ് കഴിഞ്ഞതോടെ മാധ്യമങ്ങളും മറവിരോഗത്തിന്റെ വലയിലായി. യുഡിഎഫിന്റെ ‘കൈമോശം’ കൊണ്ടുള്ള പരാജയമാണെന്ന കാര്യത്തിൽ പത്രമുത്തശ്ശിക്ക് ഒരു സംശയവുമില്ല. യുഡിഎഫിനെ ജനങ്ങൾ വെറുക്കുന്നതുകൊണ്ടോ എൽഡിഎഫിന്റെ ഭരണനേട്ടം കൊണ്ടോ ആകാൻ ഒരു വഴിയുമില്ലെന്ന് അവർക്ക് ഉറപ്പ്. എൽഡിഎഫ് തോറ്റാൽ സർക്കാരിനെതിരായ ജനവികാരം, തോറ്റാൽ യുഡിഎഫിലെ അനൈക്യം. ഇതാണ് പത്രങ്ങൾക്കും ചാനലുകൾക്കുമുള്ള പാരമ്പര്യരോഗമെന്ന് ഭിഷഗ്വരനായ എം കെ മുനീർ തിരിച്ചറിഞ്ഞതായി സ്ഥിരീകരിക്കാത്ത വാർത്തയുണ്ട്.\nഉത്തരം തേടുന്ന പിള്ളേച്ചൻ\nസ്വന്തം വീട്ടിൽ ചിന്തൻ ബൈഠക്ക് നടത്തി ‘ഉത്തരം തേടുമ്പോൾ’ എന്ന സ്വന്തം പുസ്‌തകത്തിന്റെ പ്രൂഫ് തിരുത്തുമ്പോഴാണ് മിസോറം ഗവർണറായി നിയമിച്ചവിവരം ബിജെപി സംസ്ഥാന പ്രസിഡന്റ് പിള്ളേച്ചൻജി അറിഞ്ഞത്. കേരള രാഷ്‌ട്രീയത്തിൽ ചോദ്യച്ചിഹ്നമായും അക്ഷരത്തെറ്റായും നിലനിൽക്കുന്ന പാർടിയാണ് ബിജെപി എന്ന് കഠിനഹൃദയന്മാർ പറയുമെങ്കിലും ഗൗതമൻ അതൊന്നും ഒറ്റയടിക്ക് വിഴുങ്ങാൻ ഒരുക്കമല്ല.\n‘ഉത്തരം തേടലും’ സ്ഥാനലബ്ധിയും തമ്മിലുള്ള ആ യാദൃച്ഛികതയിൽ കോൾമയിർ കൊള്ളുകയും ചെയ്യുന്നു.എന്തായാലും ഇനി ശബരിമലയെക്കുറിച്ച് കമാന്ന് മിണ്ടില്ലെന്നാണ് പിള്ളേച്ചൻ പറയുന്നത്. എല്ലാം ഭാവിയിൽ ഒരു പുസ്‌തകത്തിലൂടെ പറയും. അല്ലെങ്കിലും ബിജെപിക്കാർ പശ്ചാത്താപം നടത്തിയിട്ടുള്ളത് പുസ്‌തകത്തിലൂടെയും കത്തിലൂടെയുമാണ്. കോലീബി സഖ്യത്തിന്റെ കാര്യത്തിൽ മാരാർജി നടത്തിയതുപോലെ. വേണ്ടിവന്നാൽ മാപ്പും പറയും. സവർക്കർജി അതാണ് പഠിപ്പിച്ചിട്ടുള്ളത്. വെറുതെയാണോ ബിജെപി നേരുംനെറിവുമുള്ള പാർടിയാണെന്നു പറയുന്നത്. ഒരു നല്ലകാര്യം ചെയ്‌താൽ പ്രതിഫലം ഉടൻ കൊടുക്കും. ഉപതെരഞ്ഞെടുപ്പിൽ ബിജെപിക്ക് അരലക്ഷം വോട്ടുകുറഞ്ഞു. ഉടൻ തന്നെ പിള്ളേച്ചന് മിസോറമിൽ പദവി കൊടുത്തു. തന്റെ മുൻഗാമിയെപ്പോലെയും മോഡിജിയെപ്പോലെയുമല്ല പിള്ളേച്ചൻ. പച്ചപ്പരിഷ്‌കാരിയായ അദ്ദേഹം പച്ചക്കറി കൈകൊണ്ടു തൊടത്തില്ല. പൂർണമായും മാംസാഹാരിയായ അദ്ദേഹം ഒത്തിരി ഫോർവേഡാണ്.\nരാഷ്‌ട്രീയത്തിൽ ഫൗൾ കാണിച്ചാണ് പരിചയമെങ്കിലും. അദ്ദേഹത്തിന് ശിഷ്ടകാലം മിസോറമിലെ രുചിഭേദങ്ങൾ ആസ്വദിക്കാൻ ഭാഗ്യമുണ്ടായല്ലോ എന്നതിൽ സന്തോഷം അനൽപ്പമാണ് സംഘബന്ധുക്കൾക്ക്. ചെങ്ങന്നൂരിൽ പിള്ളേച്ചൻ തോൽക്കുമെന്ന് ഉറപ്പായപ്പോൾ തന്നെ പ്രതിഫലമായി മിസോറമിലേക്ക് മാറ്റിയതാണ് കുമ്മനംജിയെ. എന്നാൽ, തിരിച്ചുവന്ന് തിരുവനന്തപുരത്ത് പരാജയം ഏറ്റുവാങ്ങിയ കുമ്മനേട്ടന് പ്രതിഫലം ഇതുവരെ കൊടുത്തിട്ടില്ല. വട്ടിയൂർക്കാവ് സീറ്റെങ്കിലും കൊടുക്കുമെന്നു കരുതി അദ്ദേഹം വട്ടിയും കുട്ടയുമായി നടന്നെങ്കിലും കട്ടപ്പൊകയായി. പാർടിയുടെ സംസ്ഥാന അധ്യക്ഷസ്ഥാനം കിട്ടിയാൽ സ്വീകരിക്കുമോ എന്ന ചോദ്യത്തിന് ‘അറയ്‌ക്കൽ ബീവിയെ കെട്ടാൻ അരസമ്മതം’ എന്നതായിരുന്നു ‘നിസ്വാർഥനായ’ അദ്ദേഹത്തിന്റെ നിലപാട്. എല്ലാ തെരഞ്ഞെടുപ്പിലും മത്സരിച്ച് ഗതികിട്ടാപ്രേതം പോലെ അലയുന്ന സുരേന്ദ്രൻജിയാകും കുമ്മനംജിയുടെ വൈതരണി. എല്ലാം ആ ‘ജനാധിപത്യപ്പാർടി’യുടെ മുടിചൂടാമന്നനായ അമിത് ഷാ ജിയുടെ കരങ്ങളിലാണ്. മുട്ടിപ്പായി പ്രാർഥിക്കാം.\nതെരഞ്ഞെടുപ്പിൽ പിറക്കാതെ പോയ രാഹുൽജി\nരാഹുൽജി നിയമസഭയിൽ പ്രധാനമന്ത്രിയാകുമെന്ന് പറഞ്ഞൊന്നും ഉപതെരഞ്ഞെടുപ്പിൽ വോട്ടുപിടിക്കാനാകില്ലെങ്കിലും അദ്ദേഹത്തെ കേരളത്തിൽ ഒന്നുകൊണ്ടുവന്ന് പരീക്ഷിക്കാമായിരുന്നു. പത്രങ്ങളും ചാനലുകളും കൂടിയൊന്ന് ഒത്തുപിടിച്ച്, അപദാനങ്ങളൊക്കെ വാഴ്‌ത്തിനോക്കാമായിരുന്നു. പക്ഷേ, എന്തുചെയ്യാം. അദ്ദേഹം എവിടെയാണെന്നുപോലും ആർക്കുമറിയില്ല. തെരഞ്ഞെടുപ്പുഫലം വന്നിട്ടുപോലും രാഹുൽജി ഉരിയാടാത്തത് സാക്ഷാൽ മൻമോഹൻജിയെപ്പോലും ഞെട്ടിച്ചിരിക്കയാണ്. എന്തായാലും 79 വയസ്സുള്ള അത്ഭുതപ്രവർത്തകനായ ആന്റണിക്കൊക്കെ വീണ്ടും ഭാഗ്യം തെളിയുകയാണ്. മുതിർന്നവർ വഴിമാറണമെന്ന രാഹുൽജിയുടെ ആഹ്വാനമൊക്കെ സോണിയജി വീണ്ടും വന്നതോടെ അപ്രത്യക്ഷമായി. ജനങ്ങളുടെ പിന്തുണയുള്ള വൃദ്ധനേതൃത്വത്തിലാണ് രാജ്യത്തിന്റെ ഭാവി കുടികൊള്ളുന്നതെന്നാണ് പുതിയ ആപ്തവാക്യം.\nകൊച്ചി മേയറെ ബലിമൃഗമാക്കില്ല: മുല്ലപ്പള്ളി\nനല്ല തീരുമാനം. ഇനിയും മേയാൻ വിടണം.\nയു രാജീവനെ ഡിസിസി പ്രസിഡന്റാക്കിയേക്കും\nകോൺഗ്രസ് നേതാവ് ജോലി വാഗ്ദാനം ചെയ്ത് ലക്ഷങ്ങൾ തട്ടിയതായി പരാതി


ഞാൻ മരിച്ചാൽ പാവം എന്റെ അമ്മ അച്ഛൻ ,ഏട്ടൻ , ഭാര്യ അവർക്ക് മാത്രമായിരിക്കും നഷ്ടം..!! – Intensive Promoter\nHome / Lifestyle / ഞാൻ മരിച്ചാൽ പാവം എന്റെ അമ്മ അച്ഛൻ ,ഏട്ടൻ , ഭാര്യ അവർക്ക് മാത്രമായിരിക്കും നഷ്ടം..!!\nഞാൻ മരിച്ചാൽ പാവം എന്റെ അമ്മ അച്ഛൻ ,ഏട്ടൻ , ഭാര്യ അവർക്ക് മാത്രമായിരിക്കും നഷ്ടം..!!\nIntensive Promo May 10, 2018\tLifestyle Leaveacomment 520 Views\nഡിവൈഎഫ്‌ഐ നേതാവ് വിശ്വ ദാസിന്റെ ഫേസ്ബുക്ക് പോസ്റ്റ് വൈറലാകുന്നു. കണ്ടവന്റെ വാള്‍തലപ്പില് ഒടുങ്ങാന് വയ്യാത്തതു കൊണ്ട് രാഷ്ട്രീയ ജീവിതം അവസാനിപ്പിക്കുകയാണെന്നും പറഞ്ഞ് ആരംഭിക്കുന്ന പോസ്റ്റ് അരാഷ്ട്രീയവാദത്തെ പരിഹസിക്കുന്നതാണ്.\nഅതുപോലെ മതത്തിന്റെ പേരില് കൊലപാതകങ്ങള് നടക്കുന്നതിനാല് മതപ്രവര്‍ത്തനങ്ങളില് ഏര്‍പ്പെടരുതെന്നും ഇദ്ദേഹം പറയുന്നു. ഭഗത്സിംഗ് എന്തൊരു വിഡ്ഢിയായിരുന്നെന്നും കേവലം ഇരുപത്തി നാലാം വയസില് ജീവിതമെറിഞ്ഞുടച്ചു കളയുന്നതിന് മുമ്പ് അമ്മയെ കുറിച്ച് ഒന്നാലോചിക്കാമായിരുന്നില്ലെയെന്നും വിശ്വദാസ് കുറിക്കുന്നു. സ്വാതന്ത്ര്യം കിട്ടിയപ്പോഴെങ്കിലും മതേതരത്വം പറഞ്ഞ് രാജ്യം മുഴുവന് തെണ്ടാതെ വല്ല പയറും പുഴുങ്ങി തിന്ന് വീട്ടിലിരിക്കാമായിരുന്നില്ലെ മഹാത്മാവിനെന്നും ദയവ് ചെയ്ത് വരും തലമുറയെ കൂടി കേടാക്കാതെ സിലബസുകളില് നിന്ന് ഇറങ്ങി പോകാനും പറയുന്നുണ്ട് കുറിപ്പില്.\nസ്‌നേഹിതരെ, നാം നമ്മെയല്ലാതെ നോക്കുന്ന ഓരോ കാഴ്ചയും നമുക്ക് നഷ്ടമാണ്. നഷ്ടങ്ങള് പരമാവധി ഒഴിവാക്കൂ. അവനവന്റെ നാറ്റത്തിലേക്ക് മാത്രം മൂക്കൊളിപ്പിച്ച് സുഖമായി ഉറങ്ങൂ. മരിക്കുന്നതുവരെ ശവമായി ജീവിക്കുന്നതാകുന്നു ജീവിതമെന്നും വിശ്വദാസ് ഫെയ്‌സ്ബുക്കില് കുറിക്കുന്നു.\nയഥാര്‍ത്ഥത്തില് രാഷ്ട്രീയപ്രവര്‍ത്തനം അവസാനിപ്പിക്കുകയല്ല, മറിച്ച് രാഷ്ട്രീയ കൊലപാതകങ്ങളെ അരാഷ്ട്രീയവല്‍ക്കരിക്കുന്നതിനെതിരെ സര്‍ഗാത്മകമായി ഇദ്ദേഹം പരിഹസിക്കുകയായിരുന്നുവെന്ന് ഈ പോസ്റ്റ് വായിക്കുമ്പോള് വ്യക്തമാണ്. ഡിവൈഎഫ്‌ഐ പാലക്കാട് ജില്ലാ കമ്മിറ്റി അംഗവും അധ്യാപകനുമാണ് കെ.എം. വിശ്വദാസ്.\nഫെയ്സ്ബുക്ക് പോസ്റ്റ് പൂര്‍ണമായും വായിക്കാം…\nഞാനെന്റെ രാഷ്ട്രീയ പ്രവർത്തനം അവസാനിപ്പിക്കുകയാണ്.\nഈ കെട്ട കാലത്ത് കണ്ടവന്റെ\nവാൾതലപ്പിൽ ഒടുങ്ങാൻ വയ്യ.\nഞാൻ മരിച്ചാൽ പാവം എന്റെ അമ്മ\nഅച്ഛൻ ,ഏട്ടൻ , ഭാര്യ അവർക്ക്\nമറ്റെല്ലാരും വന്നു നോക്കി തിരിച്ചു പോകും.\nനേതാക്കൻമാർ എന്നു പറയുന്നവർ\nനമ്മളേക്കാൾ സേഫ് ആണ്…\nഅവരെ ആരും ഒന്നും ചെയ്യില്ല..\nഅതു കൊണ്ട് ഇനി എന്റെ\nകാര്യം മാത്രം നോക്കി മുന്നോട്ട്.\nപ്രിയപെട്ട മത വിശ്വാസികളെ…\nനിങ്ങളിനി മത പ്രവർത്തനളിൽ\nഏർപ്പെടരുത്.. എത്ര പേരാണ്\nമതത്തിന്റെ പേരിൽ കൊലചെയ്യപെടുന്നത്.\nസ്വാമിയും ബിഷപ്പും ഒക്കെ സേഫാണ്.\nപാവപെട്ട വിശ്വാസികളാണ് ഇരകൾ.\nനിങ്ങളുടെ ഉമ്മ, അമ്മ.. അവർക്ക്\nനിങ്ങൾ ചത്താൽ മത നേതാക്കൾ\nഒക്കെ വന്നു നോക്കി പോവുമായിരിക്കും.\nപക്ഷെ നഷ്ടം നിങ്ങളുടെ\nസ്നേഹം നിറഞ്ഞ ദൈവവിശ്വാസികളെ..\nപേടിയാണ് ഓരോന്ന് കേൾക്കുമ്പോൾ.\nഎത്ര പേരാണ് ഓരോ വർഷവും\nശബരിമലയ്ക്കു പോണ വഴിയിലും\nഹജ്ജിനിടയിലും അപകടത്തിൽ പെടന്നത്.\nതന്ത്രിയും ഇമാമും ഒന്നാം സാധാരണ\nനമ്മുടെ വിശ്വാസം മനസിലൊതുക്കി\nനമുക്ക് വീടുകളിൽ ഇരിയ്ക്കാം..\nനീ എന്തൊരു വിഡ്ഢിയായിരുന്നു.\nഇപ്പോൾ എനിക്കെല്ലാം മനസിലാവുന്നുണ്ട്.\nകേവലം ഇരുപത്തി നാലാം വയസിൽ\nനീ തന്നെ പറഞ്ഞതു പോലെ\nജീവിതത്തെ കുറിച്ച് നിറമുള്ള\nകളഞ്ഞില്ലെ നീ മഠയാ …\nനിനക്ക് നിന്റെ അമ്മയെ കുറിച്ച്\nആ പെൺകുട്ടിയെ കുറിച്ച്.\nങ്ങളെന്ത് മണ്ടത്തരമാണ് ഭായ് കാണിച്ചത്.\nമതേതരത്വം എന്നൊക്കെ പറഞ്ഞ്\nഇന്ത്യ മുഴുവൻ തെണ്ടാതെ\nവല്ല പയറും പുഴുങ്ങി തിന്ന്\nഎന്നാൽ മനുവിനും ആഭയ്ക്കെങ്കിലും\nപിതൃ തുല്യനായ അങ്ങയെ\nദയവു ചെയ്ത് ഞങ്ങളുടെ\nവരും തലമുറയെ കൂടി കേടാക്കാതെ\nസിലബസിൽ നിന്ന് കൂടി\nനാം നമ്മെയല്ലാതെ നോക്കുന്ന\nഓരോ കാഴ്ചയും നമുക്ക് നഷ്ടമാണ്.\nനഷ്ടങ്ങൾ പരമാവധി ഒഴിവാക്കൂ..\nഅവനവന്റെ നാറ്റത്തിലേക്ക് മാത്രം\nമൂക്കൊളിപ്പിച്ച് സുഖമായി ഉറങ്ങൂ..\nPrevious ജീവിത വിധികളോട് പോരാടി തന്റെ പ്രണയിനിയെ ജീവിതത്തിലേയ്ക്ക് മടക്കികൊണ്ടുവന്ന യുവാവിനെ ലോകത്തിനു മുന്നില് പരിചയപ്പെടുത്തി പെണ്‍കുട്ടിയുടെ അമ്മ..!!\nNext പാലക്കാട് പരീക്ഷാ കേന്ദ്രത്തിൽ 25പെൺകുട്ടികളേ ബ്രാ അഴിപ്പിച്ചു..!!


siddique kappan supreme court സിദ്ദിഖ് കാപ്പനെ വിദഗ്ധ ചികിത്സയ്ക്കായി ഡല്‍ഹിയിലേക്ക് മാറ്റാന് സുപ്രിംകോടതി ഉത്തരവ്\nമലയാളി മാധ്യമ പ്രവര്‍ത്തകന് സിദ്ദിഖ് കാപ്പനെ വിദഗ്ധ ചികിത്സയ്ക്കായി ഡല്‍ഹിയിലേക്ക് മാറ്റാന് സുപ്രിംകോടതി ഉത്തരവ്. ഉത്തര്‍പ്രദേശ് സര്‍ക്കാരിന്റെ ശക്തമായ എതിര്‍പ്പ് തള്ളിയാണ് സുപ്രിംകോടതി ഇടപെടല്. എയിംസിലേക്കോ മറ്റേതെങ്കിലും സര്‍ക്കാര് ആശുപത്രിയിലേക്കോ മാറ്റണം. ചീഫ് ജസ്റ്റിസ് എന് വി രമണ അധ്യക്ഷനായ ബെഞ്ചിന്റെയാണ് ഉത്തരവ്. ഡല്‍ഹിയിലെ ചികിത്സയ്ക്ക് ശേഷം ജാമ്യത്തിനായി വിചാരണ കോടതിയെ സമീപിക്കാം.\nകിടക്ക ലഭ്യമാക്കാന് ഉത്തരവിടണമെന്ന സോളിസിറ്റര് ജനറലിന്റെ ആവശ്യം ബെഞ്ച് തള്ളി. യുപി സര്‍ക്കാര് ഇടപെട്ട് കിടക്ക ലഭ്യമാക്കണം. സ്വാഭാവിക ജാമ്യത്തിനായി കീഴ്‌കോടതിയെ സമീപിക്കാനും നിര്‍ദേശം. ചികിത്സയ്ക്ക് ശേഷം കാപ്പനെ മഥുര ജയിലിലേക്ക് തിരികെ അയയ്ക്കണം. കേരള പത്രപ്രവര്‍ത്തക യൂണിയന്റെ ഹേബിയസ് കോര്‍പസ് ഹര്‍ജിയും സുപ്രിംകോടതി തീര്‍പ്പാക്കി. അതേസമയം വിധി ആശ്വാസം നല്‍കുന്നതെന്ന് കാപ്പന്റെ ഭാര്യ റൈഹാന പ്രതികരിച്ചു.\nRead Also : സിദ്ദിഖ് കാപ്പന്റെ മെഡിക്കൽ റിപ്പോർട്ട് ഹാജരാക്കാൻ നിർദേശിച്ച് സുപ്രിംകോടതി\nസിദ്ദിഖ് കാപ്പന് കൊവിഡ് മോചിതനായെന്നാണ് മെഡിക്കല് റിപ്പോര്‍ട്ട്. കാപ്പന്റെ മെഡിക്കല് റിപ്പോര്‍ട്ട് ഹാജരാക്കാന് കോടതി ഇന്നലെ ഉത്തര്‍പ്രദേശ് സര്‍ക്കാരിന് നിര്‍ദേശം നല്‍കിയിരുന്നു. കൊവിഡ് ബാധിതനായ സിദ്ദിഖ് കാപ്പന് ഉത്തര്‍പ്രദേശിലെ മഥുര കെ.എം. മെഡിക്കല് കോളജില് ദുരിതത്തിലാണെന്ന് ഭാര്യ റൈഹാനയ്ക്ക് വേണ്ടി ഹാജരായ അഡ്വ വില്‍സ് മാത്യൂസ് ഇന്നലെ ശ്രദ്ധയില്‍പ്പെടുത്തിയിരുന്നു. കാപ്പനെ കട്ടിലില് കെട്ടിയിട്ടിരിക്കുകയാണ്. ശൗച്യാലയത്തില് പോകാന് സാധിക്കുന്നില്ലെന്നും, ആരോഗ്യസ്ഥിതി ഗുരുതരമാണെന്നും അഭിഭാഷകന് അറിയിച്ചിരുന്നു.


ബോട്ടിന്റെ അടിയില് വാ തുറന്ന് തിമിംഗലം;ദൃശ്യങ്ങള് വൈറലാകുന്നു – VARIETYMEDIA.in\nNextഡെപ്യൂട്ടി കളക്ടര് തസ്തികയില് ആദ്യമായി അംഗപരിമിതന് നിയമനം\nസഞ്ചാരികളെ ഭീതിയിലാഴ്ത്തി ബോട്ടിന്റെ അടിയില് തിമിംഗലം. വായ തുറന്ന് വെ്ച്ച് 50 മിനുറ്റോളമാണ് തിമിംഗലം ബോട്ടിനടിയിലൂടെ സഞ്ചരിച്ചത്. സഞ്ചാരികളെ ഭയപ്പെടുത്തി ബോട്ടിനെ ഏറെ നേരം പിന്‍തുടര്‍ന്ന തിമിംഗലത്തിന്റെ ദൃശ്യങ്ങള് ഇപ്പോള് സമൂഹമാധ്യമങ്ങളില് വൈറലാണ്.സാധാരണയായി ഭക്ഷണം തേടിയാണ് ഇത്തരം തിമിംഗലങ്ങള് ഈ രീതിയില് നേര് രേഖയിലൂടെ സഞ്ചരിക്കാറുളളതെന്നും അതിനാല് തങ്ങള് ഏറെ ഭയപ്പെട്ടുവെന്നും യാത്രക്കാര് പറയുന്നു.\nഓസ്‌ട്രേലിയയിലാണ് ഈ അപൂര്‍വ്വമായ സംഭവം നടന്നത്. വായ ഭാഗം തുറന്ന തിമിംഗലം ബോട്ടിനെ അനുഗമിച്ച് ഏറെ നേരം സഞ്ചരിച്ചുവെന്ന് ദൃശ്യങ്ങള് പകര്‍ത്തിയ ടോം കാനന് എന്ന ഫോട്ടോഗ്രാഫര് പറയുന്നു. തിമിംഗലം ബോട്ടിന്റെ കൂടെ സഞ്ചിരിക്കുന്നുണ്ടെന്ന് മനസിലാക്കിയ ഉടന് തന്നെ ടോം വെള്ളത്തിലേക്ക് എടുത്തു ചാടി ദൃശ്യങ്ങള് പകര്‍ത്തുകയായിരുന്നു. തിമിംഗലം അക്രമകാരിയല്ലെന്നും ബോട്ടിന് യാതൊരു വിധത്തിലുള്ള കേടുപാടും വരുത്തിയില്ലെന്നും ടോം പറയുന്നു.\nവായ തുറന്ന് വെട്ടതിനാല് ബോട്ടിനോ സഞ്ചാരികള്‍ക്കോ അപകടം പിണയാന് സാധ്യതയുണ്ടെന്ന് കരുതിയെന്നും എന്നാല് സൗമ്യനായി നീങ്ങിയ തിമിംഗലത്തിന്റെ രീതി തങ്ങളെ അത്ഭുതപ്പെടുത്തിയെന്നും അവര് പറഞ്ഞു.\nTagged in: #international, #photoshoot, viral\nഅനശ്വര നടൻ കലാഭവൻ മണിയുടെ അവിസ്‌മരണീയ കഥാപാത്രങ്ങൾ ഒരിക്കൽ കൂടി


വിലക്കിയ കടയിൽ നിന്ന് സാധനം വാങ്ങിയതിന് മർദ്ദനം, 10 സിഐടിയു തൊഴിലാളികൾക്കെതിരെ കേസ്\nHomepayyannurവിലക്കിയ കടയിൽ നിന്ന് സാധനം വാങ്ങിയതിന് മർദ്ദനം, 10 സിഐടിയു തൊഴിലാളികൾക്കെതിരെ കേസ്\nകണ്ണൂർ: കണ്ണൂരിൽ സിഐടിയു തൊഴിലാളികൾ യുവാവിനെ മർദ്ദിച്ച സംഭവത്തിൽ മാതമംഗലം സിഐടിയു യൂണിറ്റ് സെക്രട്ടറി മബീഷ് ഉൾപ്പെടെ പത്ത് പേർക്കെതിരെ കേസെടുത്തു.[www.malabarflash.com]\nപയ്യന്നൂർ മാതമംഗലത്ത് നോക്കുകൂലി തർക്കം നിലനിൽക്കുന്ന എസ്ആർ അസോസിയേറ്റ്സ് എന്ന ഹാർഡ്‍വെയർ ഷോപ്പിൽ നിന്നും സാധനങ്ങൾ വാങ്ങിയതിനാണ് അഫ്സൽ എന്നയാളെ സിഐടിയു തൊഴിലാളികൾ നടുറോഡിൽ വളഞ്ഞിട്ട് തല്ലിയത്. ഈ കടയിൽ നിന്നും സാധനങ്ങൾ വാങ്ങരുതെന്ന് സിഐടിയുക്കാർ വിലക്കിയിരുന്നുവെന്നാണ് പരിക്കേറ്റ അഫ്സൽ പറയുന്നത്.\nആക്രമണത്തിൽ അഫ്സലിന്റെ തലയ്ക്കും നെഞ്ചിനും പരിക്കേറ്റ ഇദ്ദേഹം പരിയാരം മെഡിക്കൽ കോളേജിൽ ചികിത്സയിലാണ്. മർദ്ദനത്തിന്റെ സിസിടിവി ദൃശ്യങ്ങൾ അടക്കം നേരത്തെ പുറത്ത് വന്നിരുന്നു. സിഐടിയുക്കാ‍ർ വിലക്കിയ കടയിൽ നിന്നും സാധനം വാങ്ങിയതിനാണ് തന്നെ മർദ്ദിച്ചതെന്നാണ് അഫ്സൽ പ്രതികരിച്ചത്. എന്നാൽ അതേസമയം, സമരം പൊളിക്കാനെത്തിയ ആളെയാണ് കൈകാര്യം ചെയ്തതെന്നാണ് സിഐടിയു യൂണിയൻ സെക്രട്ടറിയുടെ വിശദീകരണം.\nഅതിനിടെ അഫ്സലിനെ മർദ്ദിച്ചതിൽ മുസ്ലിം ലീഗിന്റെ പ്രതിഷേധ പ്രകടനത്തിലേക്ക് സിഐടിയുക്കാർ ഇരച്ചുകയറി. പോലീസ് നോക്കി നി‍ൽക്കെയായിരുന്നു അതിക്രമം. പ്രതിഷേധ പ്രകടനത്തിൽ പങ്കെടുത്ത മൂന്ന് ലീഗ് പ്രവർത്തകരെ സിഐടിയു പ്രവർത്തകർ മർദ്ദിച്ചതായും പരാതി ഉണ്ട്.\nAttack case citu Kannur News payyannur


saiju thankachan സൈജു തങ്കച്ചനെ കസ്റ്റഡിയില് വിട്ടു\nഎറണാകുളത്ത് മോഡലുകളുടെ അപകട മരണവുമായി ബന്ധപ്പെട്ട് ഔഡി കാര് ഡ്രൈവര് സൈജു തങ്കച്ചനെ മൂന്ന് ദിവസത്തെ കസ്റ്റഡിയില് വിട്ടു. എറണാകുളം ജുഡീഷ്യല് മജിസ്‌ട്രേറ്റ് കോടതിയുടേതാണ് നടപടി. കേസിലെ രണ്ടാം പ്രതിയാണ് സൈജു. നാല് ദിവസത്തേക്കാണ് പൊലീസ് കസ്റ്റഡിയില് ആവശ്യപ്പെട്ടിരുന്നത്.\nഇന്നലെയാണ് മോഡലുകളുടെ മരണവുമായി ബന്ധപ്പെട്ട കേസില് സൈജുവിനെ അറസ്റ്റ് ചെയ്തത്. രണ്ട് അഭിഭാഷകര്‍ക്കൊപ്പം കളമശേരി മെട്രോ പൊലീസ് സ്റ്റേഷനിലെത്തി സൈജു ഹാജരാവുകയായിരുന്നു. തുടര്‍ന്ന് നടത്തിയ ചോദ്യംചെയ്യലിനൊടുവില് അറസ്റ്റ് രേഖപ്പെടുത്തുകയായിരുന്നു. സൈജുവിനെതിരായ മറ്റൊരു പരാതിയില് പൊലീസ് വഞ്ചന കേസും രജിസ്റ്റര് ചെയ്തിരുന്നു.\nStory Highlights : saiju thankachan, models death


ഫോര് കോണേഴ്സ്, ഹിപ്പോക്രാറ്റസ്, ക്രാക്ക്സ് ഇന് കോണ്‍ക്രീറ്റ്, വെന് യു വേക്ക് അപ്...ഐഎഫ്എഫ്ഐയില് പ്രദര്‍ശിപ്പിച്ച ഈ ചിത്രങ്ങളെല്ലാം കണ്ടപ്പോള് തോന്നിയതാണ്, എല്ലാത്തിനും ഒരു ഇന്ത്യന്‍സിനിമാച്ചുവ. ചില സിനിമകള്‍ക്ക് ചിത്രീകരണരീതിയില്‍പ്പോലും മലയാളിത്തം. ചിലത് കണ്ടപ്പോഴാകാട്ടെ ഇതിലും മികച്ച ചിത്രങ്ങള് നമ്മുടെ കൊച്ചുകേരളത്തിലിറങ്ങുന്നുണ്ടല്ലോയെന്ന സ്വകാര്യഅഭിമാനവും. വിദേശചിത്രങ്ങളുടെ തിരക്കൊഴിഞ്ഞ ഒരു രാത്രിയിലാണ് മേളയില് പ്രദര്‍ശിപ്പിക്കുന്ന മലയാളചിത്രങ്ങളിലൊന്ന് കാണാന് തോന്നിയത്. സബ്ടൈറ്റിലുകള് വായിച്ച് കണ്ണുകഴച്ചിരിക്കുന്നു. നമ്മുടെ ഭാഷയില് നമുക്കറിയാവുന്ന നാടിനെയും നടന്മാരെയും കണ്ട് ഒരു ചിത്രം ആസ്വദിക്കാമല്ലോയെന്ന ചിന്തയുമായാണ് 'ഞാന് സ്റ്റീവ് ലോപ്പസിനു' കയറിയത്. തിരുവനന്തപുരം നഗരത്തിന്റെ രാത്രിക്കാഴ്ചകള് പറഞ്ഞു തുടങ്ങുകയാണ് ചിത്രം.\nവാട്ട്സ് ആപ്പിലും ഫെയ്സ്ബുക്കിലുമായി കൂട്ടുകാരുമൊത്ത് വിശേഷങ്ങള് പങ്കുവച്ച് വീട്ടിലേക്ക് വരികയാണ് സ്റ്റീവ്. പക്ഷേ പാതിവഴിയില് ദൂരെ നിയോണ്‍വിളക്കിനു താഴെ കാക്കിക്കുപ്പായങ്ങള് കണ്ടപ്പോള് ഡ്രൈവര്‍കൂട്ടുകാരന് ആദ്യം ഇറങ്ങിയോടി, പിന്നാലെ മറ്റുള്ളവരും. എന്തുചെയ്യണമെന്നറിയാതെ സ്റ്റീവ് ഒരു നിമിഷം പകച്ചിരുന്നു പോയി. സ്റ്റീവിന്റെ ആശയക്കുഴപ്പങ്ങള് അവിടെ തുടങ്ങുകയായിരുന്നു. അവനും ഇറങ്ങിയോടി. 'പെട്ക്കാന് നിന്ന പൊലീസിനെ കണ്ട് എന്ത്രിനണ്ണാ ഈ പയലുകളിങ്ങനെ ഓടണത്...' ആരോ ചോദിക്കുന്നു. ടൈറ്റിലിനൊപ്പം തെളിയുന്ന തിരുവനന്തപുരത്തിന്റെ രാത്രിക്കാഴ്ചകളും പിന്നെ വരക്കാഴ്ചകളും പിറകെയെത്തി. ഡിവൈഎസ്പി ജോര്‍ജിന്റെ മകനാണ് സ്റ്റീവ്. നഗരത്തിലെ ഒരു കോളജിലെ അവസാനവര്‍ഷ ബിരുദ വിദ്യാര്‍ഥി. കളിക്കൂട്ടുകാരിയായ അഞ്ജലിയോട് തന്റെ പ്രണയം തുറന്നു പറയാന് കൊതിച്ചുനടക്കുകയാണവന്. അവസാനം ഒരുവിധം നാണിച്ച് കളംവരച്ച് സ്റ്റീവ് സംഗതി അഞ്ജലിയോടവതരിപ്പിച്ചു. '\nഎനിക്കിതിനൊന്നും നേരമില്ല സ്റ്റീവ്. നല്ല സുഹൃത്തുക്കളായിരിക്കാമെങ്കില് ഓകെ, അല്ലെങ്കില് ഇനി നമ്മള് കാണില്ല..' എന്നും പറഞ്ഞ് അഞ്ജലി ഒരൊറ്റപ്പോക്കായിരുന്നു. പിന്നെ സോഡയൊഴിക്കാതെ ഡ്രൈയടിയായി, പിറകെ വാളുവയ്ക്കലായി, കരച്ചിലായി... പക്ഷേ ഒരാള് മുഖത്തുനോക്കി ഇഷ്ടമാണെന്നു പറഞ്ഞാല് ഒരു പെണ്‍കുട്ടിക്ക് എത്രനേരം അതിനുനേരെ മുഖം തിരിച്ചു നടക്കാനാകും? പ്രത്യേകിച്ച് അവനോട് ഉള്ളിലെവിടെയോ ഒരിഷ്ടം ഒളിച്ചുകളിക്കുന്ന നേരത്ത്...എന്തായാലും സ്റ്റീവും അഞ്ജലിയും പ്രണയത്തിലായി. നഗരവീഥികളില് അവരുടെ പ്രണയം വേഗത്തിലോടിക്കളിച്ചു. ഭാവിയെപ്പറ്റി നല്ല പ്ളാനിങ്ങിലാണ് അഞ്ജലി. അവള്‍ക്ക് സ്റ്റീവിനെപ്പറ്റി ഒരൊറ്റപ്പരാതിയേയുള്ളൂ-ഒന്നും സീരിയസായെടുക്കില്ല. പക്ഷേ അവളുടെ വാക്കു കേട്ട് അവന് നേരത്തെ എഴുന്നേല്‍ക്കാനും കോളജില് പോകാനും തുടങ്ങി. (കള്ളുകുടിയും നിര്‍ത്തി!!) കൌമാരത്തിന്റേതായ ആശയക്കുഴപ്പങ്ങള്‍ക്കിടയിലും താന് സീരിയസായെന്ന് മറ്റുള്ളവരെ കാണിക്കാനായിട്ടെങ്കിലും സ്റ്റീവ് കാര്യഗൌരവക്കാരനായി. പക്ഷേ ഒരുപകലില് അതൊന്നും സ്റ്റീവിന്റെ അഭിനയമായിരുന്നില്ലെന്നു തെളിഞ്ഞു.\nഅവന്റെ കണ്മുന്നിലേക്ക് ഇരുവിഭാഗം ഗുണ്ടകളുടെ പക നടുറോഡില് വെട്ടുകൊണ്ടു വീണു. വെട്ടുകൊണ്ടയാളെ ആശുപത്രിയിലെത്തിച്ചത് അവനാണ്. വെട്ടിയ ആള്‍ക്കാരെയും കണ്ടതാണ്. അവനക്കാര്യം അച്ഛനോടു പറഞ്ഞപ്പോള് കിട്ടിയ മറുപടി പക്ഷേ മുഖമടച്ച് ഒരടിയായിരുന്നു. ആ ഗുണ്ടകളിലൊരാള് തല്ലിയതിലും സങ്കടമുണ്ടായിരുന്നു ആ ഒരൊറ്റ അടിയ്ക്ക്. എല്ലാവരും അവനെ ഉപദേശിച്ചു-മോന് ഇതിലൊന്നിലും ഇടപെടേണ്ട'. ജീവിതത്തെ ഗൌരവത്തോടെ കാണണമെന്ന് അവനെ ഉപദേശിച്ച അഞ്ജലി പോലും. പക്ഷേ സ്റ്റീവിന്റെ തലയില് ഉരുകിയൊലിച്ച ചില ചോദ്യങ്ങള്‍ക്ക് ഉത്തരംവേണമായിരുന്നു. ഒപ്പം ചെറുപ്പത്തിന്റെ ചോരത്തിളപ്പുകൂടിയായതോടെ അവന് ചിലതെല്ലാം തീരുമാനിച്ചുറപ്പിച്ചു. കണ്മുന്നില് പിടയുന്ന നിലവിളികള്‍ക്കു നേരെ കണ്ണടയ്ക്കണമെന്നു പഠിപ്പിക്കുന്ന ഒരു വിഭാഗം ആളുകളെ കാട്ടിത്തരികയാണ് രാജീവ് രവി 'ഞാന് സ്റ്റീവ് ലോപ്പസി'ലൂടെ. മനുഷ്യത്വമെന്നത് എന്തെന്നറിയാത്ത ഒരു തലമുറയാണ് ന്യൂജനറേഷനെന്ന പേരില് വളര്‍ന്നുവരുന്നതെന്നു വിമര്‍ശിക്കുന്നവര്‍ക്കുള്ള മറുപടി.\nസോഷ്യല്‍മീഡിയകളില് നേരംകളയുന്നവരെന്നു വിളിക്കപ്പെടുന്ന പുതു തലമുറയ്ക്കു പറയാനുള്ളത് കേള്‍ക്കണമെന്ന് ആവശ്യപ്പെടുന്ന ചിത്രം. കണ്മുന്നിലൊരാള് പിടഞ്ഞുവീഴുമ്പോള് അവരെ രക്ഷിക്കണമെന്നു തോന്നുന്നവന്റെ ചിന്തയ്ക്കു പിറകില് ചോരയൊലിപ്പിച്ചു കിടക്കുന്നവരുടെ കുടുംബത്തോടുള്ള അനുകമ്പ തെളിഞ്ഞുകാണാം. ഒരാള് മരിക്കുമ്പോള് ഒപ്പം ഒരുപാടുപേര് മരിച്ചൊടുങ്ങുന്നുവെന്നതു തന്നെ ആ ചിന്തയുടെ കാതല്. ഇവിടെ ഗുണ്ടാപ്പകയാണ് മരണകാരണം. പക്ഷേ കൊല്ലുന്നവനും കൊല്ലപ്പെടുന്നവനും കുടുംബങ്ങളുണ്ട്. അവര്‍ക്കിടയില്‍പ്പെടുന്നയാള് ആരുടെ കൂടെ നില്‍ക്കും? സ്റ്റീവിന് അതറിയില്ലായിരുന്നു. അതുകൊണ്ടുതന്നെ മറ്റുള്ളവര് 'അരുത്' എന്നു പറഞ്ഞുവിലക്കിയ വഴികളിലൂടെ മാത്രമായിരുന്നു അവന്റെ സഞ്ചാരം. അതിനിടെ അവന് വീടിനെയും വീട്ടുകാരെയും മറന്നു, നെഞ്ചേറ്റിയ പ്രണയത്തെ മറന്നു... എന്നിട്ടും അന്വേഷിച്ചതിനുത്തരം മാത്രം അവനു കിട്ടിയില്ല. ഒടുക്കം ഏതോ ഒരു വഴിത്തിരിവില് അവനു മനസ്സിലാകുന്നു തന്റെ പ്രിയപ്പെട്ടവരുടെ കൈകളിലും ചോരയുടെ മണമുണ്ട്. തന്റെ ദു:സ്വപ്നങ്ങള്‍ക്കുള്ള ഉത്തരം അവരോടും ചോദിച്ചു.\nപക്ഷേ ആര്‍ക്കും ഉത്തരമില്ല. അല്ലെങ്കില് ഉത്തരമറിയില്ലെന്ന് അവര് നടിച്ചു. 'എന്തിനാ നീയീ വേണ്ടാത്ത പണിക്കു പോകുന്നത്' എന്ന് എല്ലാവരും അവനോടു ചോദിച്ചു-അച്ഛന്, അമ്മ, കാമുകി, ആത്മാര്‍ഥ സുഹൃത്തുക്കള്, കൊല്ലപ്പെട്ടയാളുടെ സഹോദരന്, കൊന്നവന്...എല്ലാവരും. പക്ഷേ കണ്മുന്നില് ചോരയിറ്റുവീഴുന്ന മുഖവും വെട്ടിക്കീറിയ ശരീരവുമായി നില്‍ക്കുന്നവര് ഉറക്കം കെടുത്തിത്തുടങ്ങിയപ്പോള് സ്റ്റീവ് പ്രിയപ്പെട്ടവരുടെ വാക്കും കേള്‍ക്കാന് നിന്നില്ല. സ്റ്റീവ് ലോപ്പസിന്റെ അവസാന സീനില് തിരശ്ശീലയെ കീറിമുറിയ്ക്കാനെന്ന വണ്ണം വീശിയ വെട്ടുകത്തിയുടെ മിന്നായത്തില് തിയേറ്ററിലെ പ്രേക്ഷകരില് നിന്നൊരുമിച്ചാണ് ദീര്‍ഘനിശ്വാസമുയര്‍ന്നത്. ചിത്രം കഴിഞ്ഞിട്ടും സീറ്റുകളില് നിന്നെഴുന്നേല്‍ക്കാന് പലരുമൊന്നു മടിച്ചു. ചിലരാകട്ടെ തൊട്ടടുത്ത നിമിഷത്തില് ചര്‍ച്ചകള് തുടങ്ങിക്കഴിഞ്ഞിരുന്നു. തിരുവനന്തപുരത്തുകാരനായ ഒരാളോടൊപ്പമായിരുന്നു എന്റെ സിനിമ കാണല്.\nചിത്രം കഴിഞ്ഞ് പുറത്തിറങ്ങിയപ്പോള് ആള് പറഞ്ഞു-അവസാനസീനില് എന്റെ ശ്വാസം കുറച്ചുനേരത്തേക്ക് വിലങ്ങിപ്പോയി... ' ഞാനാളുടെ മുഖത്തേക്കു നോക്കി. ആള് തുടര്‍ന്നു-'എനിക്കുമുണ്ട് സ്റ്റീവിന്റെ അതേ പ്രായത്തിലൊരു മകന്. ഇതുപോലൊരു കൂട്ടുകെട്ടില് നിന്ന് അവനെ രക്ഷിച്ച് ഞാന് കടല് കടത്തിയതേയുള്ളൂ. അവനെ ഒരിടത്താക്കി തിരിച്ചുവന്നപ്പോഴാണ് ശ്വാസമൊന്നു നേരെ വീണത്...' ആ ശ്വാസത്തിലായിരുന്നു 'ഞാന് സ്റ്റീവ് ലോപ്പസ്' വിലങ്ങിട്ടത്. ശരിയാണ്, ആരും ഒരു സ്റ്റീവ് ലോപ്പസാകാന് ആഗ്രഹിക്കുന്നില്ല. പക്ഷേ കണ്മുന്നില് ഏതുനിമിഷവും ഒരാള് വെട്ടേറ്റു വീണേക്കാം, അപകടത്തില്‍പ്പെട്ടു ചോരയൊലിച്ചു കിടന്നേക്കാം. അപ്പോള് അയാളെ രക്ഷിക്കാന് നീട്ടുന്ന കൈകള് വെട്ടിമുറിയ്ക്കാന് വെമ്പുന്നവരാണല്ലോ നമ്മുടെ ചുറ്റിലുമുള്ളതെന്ന ഓര്‍മയില് ഒരു നടുക്കം അറിയാതെ മേലാകെ പടരുന്നുണ്ട്... ഐഎഫ്എഫ്ഐ മേളച്ചിത്രങ്ങള്‍ക്കിടയില് രാജ്യാന്തരനിലവാരത്തോടെ ഒരു മലയാളസിനിമയുണ്ടായല്ലോയെന്ന അഭിമാനവും നെഞ്ചേറ്റിയാണ് 'ഞാന് സ്റ്റീവ് ലോപ്പസ്' കണ്ടിറങ്ങിയത്.


ഇത് മമ്മൂട്ടിയുടെ ക്ലാസ്മേറ്റ്സ്; അവിശ്വസനീയം എന്ന് ആരാധകർ, വൈറൽ\nHomemammoottyഇത് മമ്മൂട്ടിയുടെ ക്ലാസ്മേറ്റ്സ്; അവിശ്വസനീയം എന്ന് ആരാധകർ, വൈറൽ\nVengara Popular News January 08, 2022\nപ്രായം കൂടുംതോറും സൗന്ദര്യം കൂടുന്ന അത്ഭുത പ്രതിഭാസം, മലയാളത്തിന്‍റെ അഭിനയ ചക്രവർത്തി മമ്മൂട്ടിക്ക് ഇങ്ങനെ വിശേഷണങ്ങള് ഏറെയാണ്. എഴുപത് പിന്നിട്ട് നിൽക്കുന്ന പ്രിയതാരം സിനിമാ ക്യാമറക്ക് മുന്നിൽ എത്തിയിട്ട് അമ്പത് വർഷങ്ങളും പിന്നിട്ടു കഴിഞ്ഞു. പുതിയ തലമുറയെയും അസുയപ്പെടുത്തുന്ന തരത്തിലുള്ള മമ്മൂട്ടിയുടെ ഫോട്ടോഷൂട്ടുകൾ സമൂഹമാധ്യമങ്ങളിൽ വൈറലാകാറുണ്ട്. ഇപ്പോഴിതാ സുഹൃത്തുക്കൾക്കൊപ്പമുള്ള താരത്തിന്റെ ഫോട്ടോയാണ് തരംഗമാകുന്നത്.\nമഹാരാജാസ് കോളേജിൽ നടന്ന റീ യൂണിയനിടെ എടുത്ത ചിത്രങ്ങളാണ് വൈറലാകുന്നത്. ‘സ്റ്റാഫ് റൂമിൽ കേറിവന്ന സ്റ്റുടെന്റിനെ പോലുണ്ട് !, അവിശ്വസനീയം, ഇതിൽ ആരുടെ മകനാണ് മമ്മൂക്ക’എന്നിങ്ങനെയാണ് ചിത്രങ്ങൾക്ക് താഴെ വരുന്ന കമന്റുകൾ. എഡിറ്റ് ചെയ്ത ഫോട്ടോയാണ് എന്ന് ചിലർ കമന്റ് ചെയ്തപ്പോൾ അവരെ തിരുത്തി കൊണ്ട് നിരവധി പേർ എത്തുകയും ചെയ്തു. കോളേജിൽ നടന്ന റീ യൂണിയൻ ആണെന്ന് പറഞ്ഞ് ഫോട്ടോകളും ഇവർ പങ്കുവച്ചു.\nഅതേസമയം, ഭീഷ്മ പർവ്വം എന്ന ചിത്രമാണ് മമ്മൂട്ടിയുടേതായി പുറത്തുവരാനിരിക്കുന്ന സിനിമ. പ്രഖ്യാപന സമയം മുതൽ ശ്രദ്ധനേടിയ ചിത്രം ഫെബ്രുവരി 24ന് റിലീസ് ചെയ്യും. ഗ്യാങ്സ്റ്റര് ഡ്രാമ വിഭാഗത്തില് പെടുന്ന ചിത്രത്തില് ഭീഷ്‍മ വര്‍ധന് എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നത്. ബിഗ് ബിയുടെ തുടര്‍ച്ചയായ ‘ബിലാല്’ ആണ് ഈ ടീം ചെയ്യാനിരുന്നതെങ്കിലും കൊവിഡ് പശ്ചാത്തലത്തില് ഭീഷ്‍മ പര്‍വ്വം പ്രഖ്യാപിക്കുകയായിരുന്നു. സിബിഐ 5ലാണ് താരം ഇപ്പോള് അഭിനയിച്ചു കൊണ്ടിരിക്കുന്നത്.\nസഊദി രാജകുമാരി അന്തരിച്ചു


‘ഞങ്ങൾക്കിനി നഷ്ടപ്പെടാൻ ഒന്നും തന്നെയില്ല’; വ്യത്യസ്ത പ്രതിഷേധവുമായി ഹോട്ടൽ ഉടമകൾ | Russian chefs pose naked in protest of coronavirus lockdown\n‘ഞങ്ങൾക്കിനി നഷ്ടപ്പെടാൻ ഒന്നും തന്നെയില്ല’; വ്യത്യസ്ത പ്രതിഷേധവുമായി ഹോട്ടൽ ഉടമകൾ\nമനോരമ ലേഖകൻ June 11, 2020 09:13 AM IST\nകൊറോണ വ്യാപനത്തെ തുടർന്നുള്ള ലോക്ക്ഡൗണിൽ ജീവിതം വഴിമുട്ടിയ ഒട്ടനവധി സംഭവങ്ങളാണ് ലോകത്ത് അങ്ങോളമിങ്ങോളം സംഭവിച്ചുകൊണ്ടിരിക്കുന്നത്. വഴിയോര കച്ചവടങ്ങൾ പലതും വഴിമുട്ടിയപ്പോൾ പലരും ആത്മഹത്യവരെ ചെയ്ത സംഭവങ്ങൾ ഉണ്ടായിട്ടുണ്ട്. എന്നാൽ ലോക്ക് ഡൗണിനെതിരെ വ്യത്യസ്തമായ ഒരു പ്രതിഷേധ മാർഗം സംഘടിപ്പിച്ചിരിക്കുകയാണ് റഷ്യയിലെ ഒരു സംഘം ഹോട്ടൽ ഉടമകൾ. തങ്ങളുടെ നഗ്നത പ്രദർശിപ്പിച്ചുള്ള ചിത്രങ്ങൾ സോഷ്യൽ മീഡിയയിൽ പോസ്റ്റ് ചെയ്താണ് ഇവർ തങ്ങളുടെ പ്രതിഷേധം രേഖപ്പെടുത്തിയത്. ഞങ്ങൾക്കിനി നഷ്ടപ്പെടാൻ ഒന്നും തന്നെയില്ല. അതുകൊണ്ടു നമ്മൾ നഗ്നരായി പ്രതിഷേധിക്കുന്നതായി റഷ്യയിലെ കസാനിലുള്ള റീലാബ് ഫാമിലി ബാർ ചൈനിന്റെ ഉടമ പറഞ്ഞു. ബാറിലെ തൊഴിലാളികളും തങ്ങളുടെ ഉടമയുടെ പ്രതിഷേധത്തിൽ നഗ്നരായി തന്നെ പങ്കെടുത്തു.\nകിം ജോങ് ഉന്നിന്റെ സ്‌നേക് വൈൻ, പുര കത്തി ചിക്കൻ... ; പാചകലോകത്തെ താരങ്ങൾ\nഞങ്ങൾക്ക് പ്രകടനങ്ങളിൽ താത്പര്യമില്ല. ആരെയും കബളിപ്പിക്കണമെന്നും താത്പര്യമില്ല. എന്നാൽ ജോലി ചെയ്തു ജീവിക്കണമെന്ന അടിസ്ഥാന ആവശ്യം മാത്രമാണ് ഞങ്ങൾക്കുള്ളതെന്നു സൈബീരിയയിലെ പാചകക്കാർ അഭിപ്രായപ്പെട്ടു. മാസ്കും അടുക്കള ഉപകരണങ്ങളും കൈയ്യിൽ പിടിച്ചുകൊണ്ടു നഗ്നരായി തന്നെയായിരുന്നു ഇവരുടെയും പ്രതിഷേധം.\nസൂപ്പർമാർക്കറ്റുകളും ഷോപ്പിംഗ് മാളുകളും ബ്യൂട്ടി പാർലറുകളും തുറക്കാനുള്ള അനുമതി നൽകിയിട്ടും റസ്റോറന്റുകളും ഹോട്ടലുകളും തുറക്കുവാനുള്ള അനുമതി റഷ്യൻ സർക്കാർ നൽകിയിരുന്നില്ല. എന്നാൽ ഇത്തരം സ്ഥാപനങ്ങളാണ് കൊറോണാ വ്യാപനത്തിനുള്ള സാധ്യത വർധിപ്പിക്കുന്നതെന്നാണ് ഹോട്ടൽ ഉടമകളുടെ വാദം. കൊറോണ വ്യാപനത്തെ തുടർന്ന് അവശ്യ സർവീസുകൾ ഒഴികെ രാജ്യം പൂർണ്ണ തോതിൽ ലോക്ക്ഡൗണിന്റെ ശ്വാസം മുട്ടലിലായിരുന്നു. എന്നാൽ അൺലോക്കിങ്ങിന്റെ ഭാഗമായി ഘട്ടം ഘട്ടമായി ഇപ്പോൾ പല മേഖലകളും പ്രവർത്തനക്ഷമമായി വരുകയാണ്. ഹോട്ടലുകളുടെയും റെസ്റ്ററന്റുകളുടെയും മട്ടുപ്പാവിൽ കച്ചവടം നടത്തനുള്ള അനുമതി നൽകിയിട്ടുണ്ട്.\nEnglish Summary: ‘We are naked because we are left with nothing’ , Russian chefs pose naked in protest of coronavirus lockdown


പിണറായി ആദർശധീരൻ; തമിഴ്നാട്ടിൽ കമ്യൂണിസ്റ്റ് ഭരണം വേണം: നടൻ സത്യരാജ്|actor sathyaraj praises pinarayi vijayan – News18 Malayalam\nപിണറായി ആദർശധീരൻ; തമിഴ്നാട്ടിൽ കമ്യൂണിസ്റ്റ് ഭരണം വേണം: നടൻ സത്യരാജ്\nLast Updated : January 06, 2019, 10:45 IST\nകൊച്ചി: മുഖ്യമന്ത്രി പിണറായി വിജയനെ വാനോളം പുകഴ്ത്തി തമിഴ് നടൻ സത്യരാജ്. ആദര്‍ശധീരനായ മികച്ച രാഷ്ട്രീയക്കാരനാണ് പിണറായി വിജയനെന്ന് സത്യരാജ് പറഞ്ഞു. തമിഴ്‌നാട്ടിലും കമ്മ്യൂണിസ്റ്റ് സര്‍ക്കാര് അധികാരത്തിലെത്തണമെന്നാണ് ആഗ്രഹം. പിണറായി വിജയനെ പോലെ ഒരാളെ തമിഴ് നാടിന് ആവശ്യമാണെന്നും സത്യരാജ് പറയുന്നു. മനോരമ ന്യൂസ് ചാനലിന് അനുവദിച്ച അഭിമുഖത്തിലായിരുന്നു സത്യരാജിന്റെ പ്രതികരണം.\nതൊണ്ണൂറ്റിയഞ്ചുവയസുള്ള നല്ലകണ്ണയ്യയെ പോലുള്ള കമ്മ്യൂണിസ്റ്റുകാരൊക്കെ സിനിമാക്കാരെക്കാള് വലിയവരാണെന്നും സത്യരാജ് പറഞ്ഞു. അതേസമയം 41 വര്‍ഷത്തെ അഭിനയജീവിതത്തിനിടയില് രാഷ്ട്രീയം തന്നെ ഒരിക്കൽപ്പോലും മോഹിപ്പിച്ചിട്ടില്ലെന്ന് വ്യക്തമാക്കിയ സത്യരാജ്, തമിഴ് രാഷ്ട്രീയത്തിലേക്കുള്ള സിനിമാക്കാരുടെ കടന്നുകയറ്റത്തെ നിശിതമായി വിമര്‍ശിച്ചു. മുഖ്യമന്ത്രിയാകുക എന്ന ലക്ഷ്യത്തോടെയാണ് ചില സിനിമാക്കാർ ഇപ്പോൾ രാഷ്ട്രീയത്തിൽ ഇറങ്ങിയിരിക്കുന്നത്. അല്ലാതെ ജനങ്ങളെ സേവിക്കുകയെന്നത് അവരുടെ ഉദ്ദേശമല്ലെന്നും അദ്ദേഹം പറഞ്ഞു.\nപ്രകാശ് രാജ് മത്സരിക്കുന്നത് സ്വതന്ത്രനായി; മണ്ഡലം ബെംഗളൂരു സെൻട്രൽ\nപുതിയ ചിത്രമായ 'കനാ'യുടെ പ്രചരണാര്‍ഥം കൊച്ചിയിലെത്തിയതായിരുന്നു അദ്ദേഹം.\nFirst published: January 06, 2019, 10:45 IST\nactor sathyarajcm pinarayipinarayi vijayanപിണറായി വിജയൻമുഖ്യമന്ത്രിസത്യരാജ്


ജർമ്മൻ കപ്പ് : പെനാൽട്ടി ഷൂട്ടൗട്ടിൽ ഫ്രാങ്ക്ഫർട്ട് ഫൈനലിൽ - Fanport - Sports News Malayalam\nMonday, Sep 16, 2019 06:18 PM\nHome Football ജർമ്മൻ കപ്പ് : പെനാൽട്ടി ഷൂട്ടൗട്ടിൽ ഫ്രാങ്ക്ഫർട്ട് ഫൈനലിൽ\nജർമ്മൻ കപ്പ് : പെനാൽട്ടി ഷൂട്ടൗട്ടിൽ ഫ്രാങ്ക്ഫർട്ട് ഫൈനലിൽ\nApril 26, 2017 - 7:21 PM\nഅത്യന്തം നാടകീയമായ മുഹൂർത്തങ്ങൾക്കൊടുവിൽ പെനാൽറ്റി ഷൂട്ടൗട്ടിൽ ബൊറൂസിയ മോഷെൻഗ്ലാഡ്ബാക്കിനെ പരാജയപ്പെടുത്തി ഫ്രാങ്ക്ഫർട്ട് ജർമ്മൻ കപ്പ് ഫൈനലിൽ കടന്നു. ബ്രാനിമിർ ഹെർഗോട്ടയുടെ പെനാൽറ്റി ലക്ഷ്യം കണ്ടപ്പോൾ 2006 നു ശേഷമുള്ള ഈഗിൾസിന്റെ ആദ്യ ജർമ്മൻ കപ്പ് ഫൈനൽ ഉറപ്പിച്ചു. നിശ്ചിത സമയത്ത് കളിയവസാനിച്ചപ്പോൾ ഓരോ ഗോളുകൾ നേടി ഇരു ടീമുകളും സമനിലയിൽ തുടർന്നു. ഫ്രാങ്ക്ഫർട്ടിന് വേണ്ടി തലേബ് തവതയും (15′) ഗ്ലാഡ്ബാക്കിനു വേണ്ടി ജോനാസ് ഹോഫ്‌മാനും(45+2′) ഗോളടിച്ചു. 120 മിനുട്ടും 16 പെനാൽറ്റികളും കഴിഞ്ഞാണ് ഈഗിൾസ് വിജയം സ്വന്തമാക്കിയത്.\nബൊറൂസിയ പാർക്കിൽ ഗ്ലാഡ്ബാക്കിനെ ഞെട്ടിച്ച് കൊണ്ടാണ് ഈഗിൾസ് കളി തുടങ്ങിയത്. ആക്രമിച്ച് കളിച്ച ഫ്രാങ്ക്ഫർട്ട് ഫാബിയനിലൂടെ മുന്നിലെത്തുമെന്നു വിചാരിച്ചെങ്കിലും ഗോളായില്ല. ഹെർഗോട്ടെയും ഫാബിയനും തുടർച്ചയായി ഗ്ലാഡ്ബാക്കിനെ ആക്രമിച്ചു കൊണ്ടിരുന്നു. ഒടുവിൽ തലേബ് തവതയിലൂടെ ഈഗിൾസ് മുന്നിലെത്തി. എന്നാൽ ആദ്യ പകുതിക്ക് തൊട്ടു മുൻപേ ഹോഫ്മാനിലൂടെ ഗ്ലാഡ്ബാക്ക് സമനില പിടിച്ചു. എക്സ്ട്രാ ടൈമിന്റെ സമ്മർദ്ദത്തെ അതിജീവിക്കാൻ ഇരു ടീമുകളും പാടുപെട്ടു. പ്രധാന താരങ്ങൾ എല്ലാം പരിക്കിന്റെ പിടിയിൽ ആയത് ഗ്ലാഡ്ബാക്കിനെ തെല്ലുമൊന്നുമല്ല അലട്ടിയത്. ആദ്യത്തെ ആറ് പെനാൽറ്റികളും ഇരു ടീമുകളും ലക്ഷ്യ സ്ഥാനത്ത് എത്തിച്ചു. ഏഴാമത്തെ പെനാൽറ്റി ഇരു ടീമുകൾക്കും ലക്ഷ്യ സ്ഥാനത്ത് എത്തിക്കാനായില്ല. ഒടുവിൽ ഹെർഗോട്ടയുടെ പെനാൽറ്റി ലക്ഷ്യം കണ്ടു. ബെർലിനിലേക്ക് കിരീടത്തിനായി ഈഗിൾസ് പറക്കും.\nറെലെഗേഷൻ ഭീഷണിയിൽ നിന്നും കരകേറ്റാൻ നിക്കോ കോവാക്ക് ഫ്രാങ്ക്ഫർട്ടിന്റെ ചുമതലയേറ്റെടുക്കുമ്പോൾ കടുത്ത ആരാധകർ പോലും ഈ ഒരു നിമിഷം സ്വപ്നം കണ്ടിട്ടുണ്ടാവില്ല. തകർച്ചയിൽ നിന്നും ഒരു ഈഗിൾസ് ലക്ഷ്യങ്ങളിലേക്ക് പറന്നുയർന്നു. അടുത്ത കാലത്തെ ഏറ്റവും മികച്ച പ്രകടനമാണ് ഈഗിൾസ് കാഴ്ചവെക്കുന്നത്. ഒന്നുകിൽ ലീഗയിലൂടെ അല്ലെങ്കിൽ ജർമ്മൻ കപ്പിലൂടെ യൂറോപ്പ്യൻ ബർത്ത് ഉറപ്പിച്ചിരിക്കുകയാണ് ഇപ്പോൾ ഫ്രാങ്ക്ഫർട്ട്. 1988 ൽ ആണ് ഫ്രാങ്ക്ഫർട്ട് ജർമ്മൻ കപ്പ് സ്വന്തമാക്കിയത്. അതിനു ശേഷം അത്തരമൊരു പ്രകടനം ഉണ്ടായിട്ടില്ല. മാച്ചിന് മുൻപേ നടത്തിയ പത്ര സമ്മേളനത്തിൽ ഇത്തവണ ഈഗിൾസ് ചരിത്രമെഴുതുമെന്ന് നിക്കോ കോവാക്ക് പറഞ്ഞിരുന്നു. ബെർലിനിൽ നിക്കോയെയും ഫ്രാങ്ക്ഫർട്ടിനെയും കാത്തിരിക്കുന്നത് കരുത്തരായ എതിരാളികളാണ്. ഇന്ന് നടക്കുന്ന ജർമ്മൻ ക്‌ളാസിക്കോയിലെ (Der Klassiker) വിജയികൾ ആയിരിക്കും മെയ് 27 ന് ഫ്രാങ്ക്ഫർട്ടിനോടേറ്റുമുട്ടുക. കരുത്തരായ ബയേൺ മ്യൂണിക്കും ബൊറൂസിയ ഡോർട്മുണ്ടും ഏറ്റുമുട്ടുമ്പോൾ ജയപരാജയം പ്രവചനാധീതമാണ്.\nPrevious articleസഫർ അൻസാരി ക്രിക്കറ്റിൽ നിന്നും വിരമിച്ചു\nNext articleതിരുവനന്തപുരത്ത് കിട്ടിയ പണി തിരൂരിൽ തിരിച്ച് കൊടുത്തു, സാറ്റിന് മൂന്ന് ഗോൾ ജയം


യേഹേസ്കേൽ 29 : സത്യവേദപുസ്തകം - പഴയ നിയമം.\nയേഹേസ്കേൽ - അദ്ധ്യായം 29\n2 മനുഷ്യപുത്രാ, നീ മിസ്രയീംരാജാവായ ഫറവോന്റെ നേരെ മുഖംതിരിച്ചു അവനെക്കുറിച്ചും എല്ലാ മിസ്രയീമിനെക്കുറിച്ചും പ്രവചിച്ചു പറയേണ്ടതെന്തെന്നാൽ:\n3 യഹോവയായ കർത്താവു ഇപ്രകാരം അരുളിച്ചെയ്യുന്നു: മിസ്രയീംരാജാവായ ഫറവോനേ, തന്റെ നദികളുടെ നടുവിൽ കിടന്നു: ഈ നദി എനിക്കുള്ളതാകുന്നു; ഞാൻ അതിനെ എനിക്കായിട്ടുണ്ടാക്കിയിരിക്കുന്നു എന്നു പറയുന്ന മഹാനക്രമേ, ഞാൻ നിനക്കു വിരോധമായിരിക്കുന്നു.\n5 ഞാൻ നിന്നെയും നിന്റെ നദികളിലെ മത്സ്യങ്ങളെ ഒക്കെയും മരുഭൂമിയിൽ എറിഞ്ഞുകളയും; നീ വെളിൻ പ്രദേശത്തു വീഴും; ആരും നിന്നെ പെറുക്കുകയോ ശേഖരിക്കയോ ചെയ്കയില്ല; ഞാൻ നിന്നെ കാട്ടുമൃഗങ്ങൾക്കും ആകാശത്തിലെ പക്ഷികൾക്കും ഇരയായി കൊടുക്കും.\n6 മിസ്രയീംനിവാസികൾ യിസ്രായേൽഗൃഹത്തിന്നു ഒരു ഓടക്കോലായിരുന്നതുകൊണ്ടു അവരൊക്കെയും ഞാൻ യഹോവ എന്നു അറിയും.\n7 അവർ നിന്നെ കയ്യിൽ പിടിച്ചപ്പോഴേക്കു നീ ഒടിഞ്ഞു അവരുടെ തോൾ ഒക്കെയും കീറിക്കളഞ്ഞു; അവർ ഊന്നിയപ്പോഴേക്കു നീ ഒടിഞ്ഞു അവരുടെ നടുവൊക്കെയും കുലുങ്ങുമാറാക്കി.\n8 അതുകൊണ്ടു യഹോവയായ കർത്താവു ഇപ്രകാരം അരുളിച്ചെയ്യുന്നു: ഞാൻ നിന്റെ നേരെ വാൾ വരുത്തി നിങ്കൽനിന്നു മനുഷ്യനെയും മൃഗത്തെയും ഛേദിച്ചുകളയും.\n9 മിസ്രയീംദേശം പാഴും ശൂന്യവുമായ്തീരും; ഞാൻ യഹോവ എന്നു അവർ അറിയും; നദി എനിക്കുള്ളതാകുന്നു; ഞാൻ അതിനെ ഉണ്ടാക്കിയിരിക്കുന്നു എന്നു അവൻ പറഞ്ഞുവല്ലോ.\n10 അതുകൊണ്ടു ഞാൻ നിനക്കും നിന്റെ നദികൾക്കും വിരോധമായിരുന്നു മിസ്രയീംദേശത്തെ സെവേനെഗോപുരം മുതൽ കൂശിന്റെ അതൃത്തിവരെ അശേഷം പാഴും ശൂന്യവുമാക്കും.\n11 മനുഷ്യന്റെ കാൽ അതിൽകൂടി കടന്നുപോകയില്ല; മൃഗത്തിന്റെ കാൽ അതിൽ ചവിട്ടുകയുമില്ല; നാല്പതു സംവത്സരത്തേക്കു അതിൽ നിവാസികൾ ഇല്ലാതെയിരിക്കും.\n13 യഹോവയായ കർത്താവു ഇപ്രകാരം അരുളിച്ചെയ്യുന്നു: നാല്പതു സംവത്സരം കഴിഞ്ഞിട്ടു ഞാൻ മിസ്രയീമ്യരെ അവർ ചിന്നിപ്പോയിരിക്കുന്ന ജാതികളിൽനിന്നു ശേഖരിക്കും.\n14 ഞാൻ മിസ്രയീമിന്റെ പ്രവാസം മാറ്റി അവരെ അവരുടെ ജന്മദേശമായ പത്രോസ് ദേശത്തേക്കു മടക്കിവരുത്തും; അവിടെ അവർ ഒരു ഹീനരാജ്യമായിരിക്കും.\n16 യിസ്രായേൽഗൃഹം തിരിഞ്ഞു അവരെ നോക്കുമ്പോൾ, അതു ഇനി അവരുടെ അകൃത്യം ഓർപ്പിക്കുന്നതായോരു ശരണമായിരിക്കയില്ല; ഞാൻ യഹോവയായ കർത്താവു എന്നു അവർ അറിയും.\n17 ഇരുപത്തേഴാം ആണ്ടു, ഒന്നാം മാസം, ഒന്നാം തിയ്യതി യഹോവയുടെ അരുളപ്പാടു എനിക്കുണ്ടായതെന്തെന്നാൽ:\n18 മനുഷ്യപുത്രാ, ബാബേൽരാജാവായ നെബൂഖദ് നേസർ സോരിന്റെ നേരെ തന്റെ സൈന്യത്തെക്കൊണ്ടു വലിയ വേലി ചെയ്യിച്ചു; എല്ലാതലയും കഷണ്ടിയായി എല്ലാചുമലും തോലുരിഞ്ഞുപോയി; എങ്കിലും സോരിന്നു വിരോധമായി ചെയ്ത വേലെക്കു അവന്നോ അവന്റെ സൈന്യത്തിന്നോ അവിടെനിന്നു പ്രതിഫലം കിട്ടിയില്ല.\n19 അതുകൊണ്ടു യഹോവയായ കർത്താവു ഇപ്രകാരം അരുളിച്ചെയ്യന്നു: ഞാൻ മിസ്രയീംദേശത്തെ ബാബേൽരാജാവായ നെബൂഖദ്നേസരിന്നു കൊടുക്കും; അവൻ അതിലെ സമ്പത്തു എടുത്തു അതിനെ കൊള്ളയിട്ടു കവർച്ചചെയ്യും; അതു അവന്റെ സൈന്യത്തിന്നു പ്രതിഫലമായിരിക്കും.\n20 ഞാൻ അവന്നു മിസ്രയീംദേശത്തെ അവൻ ചെയ്തവേലെക്കു പ്രതിഫലമായി കൊടുക്കുന്നു; അവർ എനിക്കായിട്ടല്ലോ പ്രവർത്തിച്ചതു എന്നു യഹോവയായ കർത്താവിന്റെ അരുളപ്പാടു.\n21 അന്നാളിൽ ഞാൻ യിസ്രായേൽഗൃഹത്തിന്നു ഒരു കൊമ്പു മുളെക്കുമാറാക്കി അവരുടെ നടുവിൽ നിനക്കു തുറന്ന വായ് നല്കും; ഞാൻ യഹോവ എന്നു അവർ അറിയും.


കോവിഡ് വാക്‌സിന് രണ്ട് ഡോസും എടുത്തവര് മൂന്നാമതൊരു ബൂസ്റ്റര് ഡോസ് എടുക്കേണ്ടതുണ്ടോ? | Do you needaCovid19 Booster dose| Health| Covid19| Corona Virus| Covid Vaccination\nOct 26, 2021, 10:46 AM IST\nമൂന്നാമത് ഒരു ഡോസ് കൊടുത്താല് താല്‍കാലികമായി ആന്റിബോഡികളുടെ അളവു കൂട്ടുന്നതിനപ്പുറം ഒന്നും നേടാനില്ല\nഅമേരിക്ക, ഇസ്രായേല് മുതലായ രാജ്യ ങ്ങള് അടുത്തയിടെ ബൂസ്റ്റര് ഡോസ് കൊടുക്കുന്നതിനെ പറ്റി വാര്‍ത്തകള് വന്നു. ഇതു കേട്ട പലര്‍ക്കും ആശങ്കയുണ്ട്, രണ്ടു ഡോസ് പര്യാപ്തമോ?\nഉത്തരം ഒറ്റവാക്കില്: രണ്ടു ഡോസ് മതി, മൂന്നാമത്തെ ഡോസ് വേണ്ട.\nഇതിന്റെ ശാസ്ത്രീയമായ വശങ്ങള് പ്ര തിപാദിക്കുന്നതിനു മുന്‍പ് ഒരു കാര്യം ചുണ്ടിക്കാണിക്കട്ടെ: മേല്‍പ്പറഞ്ഞ രാജ്യ ങ്ങള് കോവിഡ് മഹാമാരിയെ പറ്റി മുന്‍പ് എടുത്ത പല സുപ്രധാന തീരുമാനങ്ങളും തെറ്റായിരുന്നു എന്ന് ഇന്ന് എല്ലാവര്‍ക്കും ബോധ്യപ്പെട്ടിട്ടുണ്ട്. മാത്രവുമല്ല അത്തരം തീരുമാനങ്ങള് നിരവധി ജനങ്ങളെ വഴി തെറ്റിക്കുകയും ചെയ്തു. അതിനാല്, മറ്റു രാജ്യങ്ങള് എടുക്കുന്ന തീരുമാനങ്ങള് എല്ലാം അന്ധമായി ഉള്‍ക്കൊള്ളുന്നത് ബുദ്ധിശൂന്യതയാണ് എന്ന് പറയേണ്ടതില്ലല്ലോ.\nവാക്‌സിനുകള് എല്ലാം നമുക്കു തരുന്ന ഉറപ്പ് ഒന്നു തന്നെയാണ്: അഥവാ വൈറസ് മൂക്കിലോ തൊണ്ടയിലോ വരാനിടയായാലും, അത് ശ്വാസകോശത്തെ ബാധിക്കാതെ, ഗുരുതര രോഗം, മരണം ഇവ വരുത്താതെയിരിക്കാന് ദീര്‍ഘകാലത്തേക്ക് നമ്മുടെ ഇമ്മ്യൂണ് സിസ്റ്റത്തെ (പ്രതിരോധ നിര) പ്രാപ്തരാക്കുകയാണ് ഇവ ചെയ്യുന്നത്. അതിന് രണ്ടു ഡോസ് വേണം. അത്ര മാത്രം.\nവൈറസ് മൂക്കിലും മറ്റും ഒട്ടും കയറാതിരിക്കാനുള്ള അത്രയും മെച്ചപ്പെട്ട ഫലപ്രാപ്തി ഇപ്പോഴുള്ള വാക്‌സിനുകള്‍ക്കില്ല. കാരണം, മ്യുക്കോസല് ഇമ്മ്യൂണിറ്റി അവ അധികം ജനിപ്പിക്കുന്നില്ല. അതുകൊണ്ടാണ് വാക്‌സിന് എടുത്ത പലരിലും ചിലപ്പോള് നിസ്സാരമായ വൈറസ് ബാധ പില്‍ക്കാലത്തു കണ്ടുവരുന്നത്, പ്രത്യേകിച്ചും ശ്രദ്ധക്കുറവു ണ്ടാകുമ്പോള്. ഇതിനെ ബ്രേക്ക് ത്രൂ ഇന്‍ഫെക്ഷന് എന്നു പറയും. മിക്കപ്പോഴും ഇത് ഗുരുതരമാകാറില്ല. കാരണം, പ്രധാനപ്പെട്ട ആന്തരിക അവയവങ്ങളെ സംരക്ഷിക്കുന്ന തരം സിസ്റ്റമിക് ഇമ്മ്യൂണിറ്റി ആണ് വാക്‌സിനുകള് എല്ലാം പ്രദാനം ചെയ്യുന്നത്.\nഒരിക്കല് വൈറസ് വന്നു പോയവരില് ഒരു ഡോസ് വാക്‌സിന് ചെല്ലുമ്പോഴും ഇതു പോലെയുള്ള ഇമ്മ്യൂണിറ്റി ജനി പ്പിക്കപ്പെടുന്നു. അതായത് വൈറസുമായോ അഥവാ അതിന്റെ കണങ്ങള് അടങ്ങിയ വാക്‌സിനുമായോ രണ്ട് ഏറ്റുമുട്ടല് വേണം എന്നര്‍ഥം.\nഎന്തിനാണ് രണ്ടു തവണ ഏറ്റുമുട്ടുന്നത്? ഒരിക്കല് പരിചയപ്പെട്ടാല് പോരേ?\nആദ്യത്തെ ഡോസ് അഥവാ ഏറ്റുമുട്ടലില് നിരവധി ശ്രേണികളില് ഇമ്മ്യൂണ് സിസ്റ്റം ഉണര്‍ന്നു പ്രവര്‍ത്തിക്കുന്നു. നാം എപ്പോഴും കേള്‍ക്കാറുള്ള ആന്റിബോഡികള് അവയില് ഒരംശം മാത്രം.\nഇപ്രകാരം ഉല്‍പാദിപ്പിക്കപ്പെടുന്ന ഇമ്മ്യൂണ് കോശങ്ങളില് ഒരു പ്രധാനിയാണ് മെമ്മറി സെല്‍സ്. ഇവ വര്‍ഷങ്ങളോളം ശരീരത്തില് നിലനില്‍ക്കുന്നു; രോഗാണുവിന്റെ കാര്യവിവരങ്ങള് വിശദമായി എഴുതപ്പെട്ടിട്ടുള്ള ഒരു ഗ്രനഥശാലയായി ഇവയെ കാണാവുന്നതാണ്.\nപിന്നീട് ഒരു ഏറ്റുമുട്ടല് ഉണ്ടായാല് ഇവ ഉടന് ഉണര്‍ന്നു പ്രവര്‍ത്തിക്കും, ആന്റിബോഡികള് ഞൊടിയിടയില് ഉത്പാദിപ്പിക്കുന്ന പ്ലാസ്മബ്ലാസ്റ്റുകള് ഉണ്ടാക്കുന്നു. ആദ്യം ഉണ്ടായിരുന്ന പരിചയക്കുറവ് രണ്ടാമൂഴത്തില് ഉണ്ടാവുന്നില്ല. മാത്രവുമല്ല, രണ്ടാമത്തെ പ്രതികരണം ആദ്യത്തേതില് നിന്നും പ തിന്മടങ് വലുതാണ്. അതിനെ അനാംനെസ്റ്റിക് റെസ്‌പോണ്‍സ്(anamnestic response) എന്നാണ് ഇമ്മ്യൂണോളജിയില് പറയാറ്.\nമാത്രവുമല്ല, വാക്‌സിന് ഉണ്ടാക്കാന് ഉപയോഗിച്ച വൈറസ് പിന്നീട് ''വേഷം മാറി'' വന്നാല് പോലും, ശരീരത്തെ സംരക്ഷിക്കാന് ഇവയ്ക്ക് (മെമ്മറി സെല്) കഴിവുണ്ട്. ഇതിന് അഫിനിറ്റി മച്ചുറേഷന് എന്ന് പറയുന്നു. അതായത് വൈറസ് വരുത്താനിടയുള്ള ജനിതക മാറ്റങ്ങളെ മുന്‍കൂറായി കണക്കു കൂട്ടാനുള്ള കഴിവ് നമ്മുടെ ഇമ്മ്യൂണ് സിസ്റ്റത്തിനുണ്ട്. അതുകൊണ്ടാണ് ഈ വര്‍ഷം അനവധി പുതിയ ജനിതക മാറ്റങ്ങളോടു കൂടി ഡെല്‍റ്റാ വേരിയന്റ് വന്നിട്ടും, കഴിഞ്ഞ വര്‍ഷം വികസിപ്പിച്ചെടുത്ത വാക്‌സിന് ഗുരുതര രോഗം, മരണം ഇവ തടയുന്നതില് 90 ശതമാനത്തില് അധികം ഫലപ്രാപ്തി കാണിക്കുന്നത്. വൈറസ് സ്മാര്‍ട്ടാണെങ്കില് നമ്മുടെ ഇമ്മ്യൂണ് സിസ്റ്റം ''അതിസ്മാര്‍ട്ട്'' ആണ് എന്നര്‍ഥം.\nമൂന്നാമത് ഒരു ഡോസ് കൊടുക്കുമ്പോള് മെമ്മറി കോശ ങ്ങളിലോ മറ്റു പ്രധാന ശ്രേണികളിലോ കാര്യമായ വര്‍ധനവ് ഉണ്ടാവുന്നില്ല. താത്കാലികമായി ആന്റി ബോഡി ഉല്‍പാദനം കൂടും, (അതും രോഗ മില്ലാത്ത അവസ്ഥയില്) അവ ഏതാനും മാസങ്ങള്‍ക്കുള്ളില് താനേ കുറയുകയും ചെയ്യും. എന്നുവെച്ചാല്, ആന്റിബോഡികള് കുറയും എന്നു ള്ളത് ശരീരത്തിന്റെ രീതിയാണ്. ആവശ്യമുള്ളപ്പോള് കൂടുതല് ഉത്പാദിപ്പിച്ചാല് പോരേ? അല്ലാതെ ശ്രതുവിനെ കീഴ്‌പ്പെടുത്തിയ ശേഷവും എന്തിനാണ് തുടര്‍ച്ചയായി ആന്റിബോഡികള് ഉയര്‍ന്ന അളവില് നിലനിര്‍ത്തുന്നത്? ഇത് ഒരു പക്ഷേ നമ്മെക്കാളും ഇക്കാര്യം നമ്മുടെ ശരീരത്തിന് നന്നായറിയാം.\nമാത്രവുമല്ല കോവിഡിന്റെ കാരൃത്തില്, ഒരാളുടെ രക്തത്തില് കാണപ്പെടുന്ന 'ബൈന്‍ഡിങ്' ആന്റിബോഡികളുടെ അളവ് ആ വ്യക്തിക്ക് ഗുരുതര രോഗം വരുന്നതില് നിന്നും എത്രത്തോളം സംരക്ഷണം ഉണ്ട് എന്ന് ഒരു സൂചനയും നമുക്ക് തരുന്നില്ല. (സാധാരണ ലാബുകളില് പരിശോധിക്കുന്നത് ഇത്തരം ബൈന്‍ഡിങ് ആന്റിബോഡികളാണ്)\nഅതായത് ബൈന്‍ഡിങ് ആന്റിബോ ഡികള് ഉയര്‍ന്ന അളവുണ്ടെന്നു വെച്ച് ഗുരുതര രോഗം ഉണ്ടാവാന് പാടില്ല എന്ന് യാതൊരു നിയമവും ഈ വൈറസിന്റെ കാര്യത്തില് ഇല്ല. അളവ് കുറഞ്ഞു പോയാല് പ്രതിരോധം കുറവാണെന്നും അര്‍ഥമില്ല. (അല്പം കൂടി സൂക്ഷ്മമായ ന്യൂട്രലൈസിങ് ആന്റിബോഡികള് സാധാരണ ലാബുകളില് പരിശോധിക്കാന് സാധിക്കുകയുമില്ല)\nമറ്റു ചില വൈറസുകളുടെ കാര്യത്തില് (ഉദാഹരണത്തിന് ഇന്‍ഫ്‌ളുവന്‍സ, ഹെപ്പറ്റൈറ്റിസ് ബി) ആന്റിബോഡി ലെവല് അല്പം കൂടി രോഗവുമായി ബന്ധമുള്ളതാണ്, നിര്‍ഭാഗ്യവശാല് കോവിഡ് അങ്ങനെയല്ല. എന്തുകൊണ്ടെ ന്നാല്, ഓരോ വൈറസും അവയെ ശരീരം നേരിടുന്ന രീതിയും വൃത്യസ്തമാണ്.\nഇതൊന്നും അറിയാതെ പലരും ''അയ്യോ എന്റെ ആന്റിബോഡികള് കൂട്ടാന് സമയമായി, ഞാന് ഒരു ബൂസ്റ്റര് എടുക്കട്ടെ എന്നും പറഞ്ഞ് ഓടുന്ന കാഴ്ചയാണ് അമേരിക്ക പോലെയുള്ള രാജ്യങ്ങളില് കാണാന് കഴിയുന്നത്. പരമാവധി പേര്‍ക്ക് ബൂസ്റ്റര് കൊടുക്കാന് വാക്‌സിന് നിര്‍മാതാക്കള് ആ രാജ്യങ്ങളില് സര്‍ക്കാര് തലത്തില് സമ്മര്‍ദം കൊടുക്കുന്നത് വാര്‍ത്ത മാധ്യമങ്ങള് റിപ്പോര്‍ട്ട് ചെയ്യുന്നുണ്ട്.\nമൂന്നാം ഡോസ് വേണോ, വേണ്ടേ എന്നു തീരുമാനിക്കേണ്ടത് ഈ വിഷയങ്ങളിലെല്ലാം തുല്യമായ, അഗാധമായ അറിവുള്ള ഡോക്ടര്‍മാരാണ് അല്ലാതെ വാക്‌സിന് ഉണ്ടാക്കുന്ന കമ്പനികളല്ല.\nഅതായത് മൂന്നാമത് ഒരു ഡോസ് കൊടുത്താല് താല്‍കാലികമായി ആന്റിബോഡികളുടെ അളവു കൂട്ടുന്നതിനപ്പുറം ഒന്നും നേടാനില്ല എന്നുള്ളതാണ് വാസ്തവം. ആന്റിബോഡി കൂടാതെ നിരവധി ഘടകങ്ങള് നമ്മുടെ പ്രതിരോധനിരയില് ഉണ്ട്; ഇവയെല്ലാം അളക്കാന് സാധിക്കുന്നതല്ല.\nഇതേ അഭിപ്രായം അമേരിക്കയിലെ തന്നെ വിദഗ്ധ ഡോക്ടര്‍മാര് അടങ്ങിയ ഒരു പാനല് പറഞ്ഞിരുന്നു. ഇവര് എഫ്.ഡി.എയുടെ ഉപദേശകസമിതിയാണ്, അവര് ''ബൂസ്റ്റര് എല്ലവര്‍ക്കും വേണ്ടാ'' എന്ന് 16,2ക്രമത്തില് വോട്ട് ചെയ്തു റിജെക്റ്റ് ചെയ്തിട്ടും ആ രാജ്യത്തെ ചില ഭരണാധികാരികള് ''അതുക്കും മേലെ'' തീരുമാനിക്കുകയാണ് ഉണ്ടായത്.\nനമ്മുടെ നാട്ടില് രണ്ടു ഡോസ് വാക്‌സിന് എടുത്തവരില് ഗുരുതരമായ രോഗം, മരണം എന്നിവ അതീവ വിരളം. മറ്റു രാജ്യങ്ങളിലും ഇതേ നിരീക്ഷണമുണ്ട്. അതിനാല് ധൈര്യ മായിരിക്കാം. കാന്‍സര്, വൃക്ക രോഗം മുതലായ അവസ്ഥകള് ഉള്ളവരില് രണ്ടു ഡോസ് കൊടുത്തിട്ടും പ്രതിരോധം കുറവായതിനാല് മൂന്നുഡോസ് എടുക്കാം എന്ന്\nകോവിഡ് ഏറ്റവും കൂടുതല് ഗുരുതര രോഗം ഉണ്ടാക്കുന്നത് അറുപതു വയസിനു മീതെയുള്ളവരിലാണ്. എന്നാല്, അവരില് പോലും രണ്ടില് കൂടുതല് ഡോസ് കൊടുത്താല് സംരക്ഷണം കൂടും എന്ന് യാതൊരു തെളിവും ഇന്നു വരെ ഇല്ല.\nമാസ്‌ക്, മറ്റു നിയ്രന്തണങ്ങള് എന്നിവ ദീര്‍ഘകാലം പാലിച്ചാല് മാത്രമേ നമുക്ക് റിസ്‌ക് കുറയ്ക്കാന് സാധിക്കൂ. എന്നാല് ഇതിലൊന്നും ശ്രദ്ധിക്കാതെ ഇടയ്ക്കിടയ്ക്ക് കൂടുതല് ഡോസുകള് എടുക്കുന്നത് ഭോഷത്തരം എന്നേ പറയാന് പറ്റൂ, നിലവിലുള്ള അറിവിനെ അടിസ്ഥാനമാക്കി.\nനിറഞ്ഞ ഗ്ലാസിലേക്ക് കൂടുതല് വെള്ളം ഒഴിച്ച് സമാധാനിക്കുന്നതു പോലെയാണിത്. ''എന്തൊക്കെയോ ചെയ്തു'' എന്ന് ഒരാശ്വാസം കിട്ടും എന്നല്ലാതെ പ്രതിരോധത്തില് വര്‍ധനവ് ഉണ്ടാവില്ല എന്ന് ഇന്നു വരയുള്ള പഠനങ്ങള് തെളിയിക്കുന്നു.\nഈ വാസ്തവം ചൂണ്ടിക്കാട്ടി കഴഞ്ഞ ആഴ്ച ലാന്‍സെറ്റില് പ്രശസ്ത ശാസ്ത ജ്ഞര് പബ്ലിഷ് ചെയ്തിരുന്നു. എന്നിട്ടും അമേരിക്കക്കാര് പലരും ഏകദേശം കളി പ്പാട്ടം വാഗ്ദാനം ചെയ്യപ്പെട്ട കുട്ടിയെപ്പോലെ ''ഞങ്ങള്‍ക്ക് എങ്ങനെയും ബൂുസ്റ്റര് കിട്ടിയേ മതിയാവൂ'' എന്നു വാശി പിടിക്കുന്നു.\nഅവിടത്തെ സര്‍ക്കാര് തന്നെയാണ് ''നിങ്ങള്‍ക്ക് ഞങ്ങള് കളിപ്പാട്ടം വാങ്ങി ത്തരാം' എന്ന രീതിയില് ''എല്ലാവര്‍ക്കും ബൂസ്റ്റര്' എന്ന് ഏകപക്ഷീയമായി ആദ്യം വിളംബരം ചെയ്തത്. വിദഗ്ധ സമിതിയോടു പോലും ചോദിക്കുന്നത് അതിനു ശേഷമാണ്. അപ്പോള് പിന്നെ കാര്യങ്ങളുടെ പോക്ക് എങ്ങോട്ടാവും എന്ന് ഊഹിക്കാവുന്നതേയുള്ളൂ.\nമാത്രവുമല്ല മൂന്നാം ഡോസിനെ ന്യായീ കരിക്കുന്നതിനായി നിരത്തപ്പെട്ട പഠനങ്ങള് കുറ്റമറ്റതുമല്ല.\nഒരു കാര്യം കൂടി ഈ വിഷയത്തില് പ റയാതെ വയ്യ. അമേരിക്കയിലെ ഇപ്പോഴുള്ള ത്രീരവമായ നാലാം തരംഗത്തില് ഭൂരിപക്ഷം രോഗവും മരണവും നടക്കുന്നത് ബൂസ്റ്റര് ഡോസ് എടുക്കാത്തതു കൊണ്ടല്ല, മറിച്ച് ഒരു ഡോസ് വാക്‌സിന് പോലും എടുക്കാന് വിസമ്മതിച്ചവരില് ആണ് എന്നുള്ളത് ദൗര്‍ഭാഗ്യകരം തന്നെ. മുപ്പതു ശതമാനം പേരും ഞങ്ങള്‍ക്ക് വാക്‌സിന് വേണ്ടാ എന്ന് തറപ്പിച്ചു പറയുന്നു, ആ രാജ്യത്ത് നിലവിലുള്ള കടുത്ത വാക്‌സിന് വിമുഖത മൂലമാണ് ഇത്. അവിടെ മരണങ്ങള് കുറയ്ക്കണമെങ്കില് ചെയ്യേണ്ടത് ഇക്കൂട്ടരെ പറഞ്ഞു മനസിലാക്കി രണ്ടു ഡോസ് വാക്‌സിന് കൊടുക്കുകയാണ് വേണ്ടത് അല്ലാതെ കിട്ടിയവരില് തന്നെ മൂന്നാമതും നാലാമതും കുത്തിവയ്ക്കുകയല്ല.\nഅമേരിക്കയുടെ വിചിത്രമായ ഈ രീതി കണ്ട് മറ്റു രാജ്യങ്ങള്‍ക്കും നിര്‍ഭാഗ്യവശാല് ഇക്കാര്യത്തില് ആശങ്ക തുടങ്ങിയിട്ടുണ്ട്.\nനിഷ്പക്ഷമായ, അസന്നിഗ്ധമായ, തെളിവിന് അധിഷ്ഠിതമായി വേണം ഇത്തരം തീരുമാനങ്ങള് എടുക്കാന്. വെറും ഊഹത്തിന്റെ പേരില് എല്ലാവര്‍ക്കും ബൂസ്റ്റര് ഡോസ് കൊടുക്കുന്നതിനെ ഈ ഘട്ടത്തില് യാതൊരു വിധത്തിലും ന്യായീകരിക്കാന് ആവുന്നതല്ല.\nഇനി അഥവാ ഭാവിയില് വിശിഷ്ടമായ പഠനങ്ങള്, ''മൂന്നാം ഡോസ് ഫലം ചെയ്യും'' എന്ന് നിസ്സംശയം തെളിയിക്കുകയാണെങ്കില് ഇക്കാര്യം വീണ്ടും ചര്‍ച്ച ചെയ്യാം. തുടര്‍ച്ചയായ അന്വേഷണവും വ്യക്തമായ തെളിവുകള് അടിസ്ഥാനപ്പെടുത്തിയുള്ള സ്വയം തിരുത്തലും ശാസ്ത്രത്തിന്റെ രീതിയാണ്.\n(ഐ.എം.എ.(ഐ.എം.എ. കേരള ഘടകം റിസര്‍ച്ച് സെല് വൈസ് ചെയര്‍മാന് ആണ് ലേഖകന്)\nContent Highlights: Do you needaCovid19 Booster dose, Health, Covid19, Corona Virus, Covid Vaccination


മോളിവുഡ് നിരൂപണം : ഒഴിമുറി - മധുപാല് എന്ന സംവിധായകനും പി.എന്. വേണുഗോപാല് എന്ന നിര്‍മ്മാതാവും മലയാള സിനിമയുടെ യശസ്സ് വാനോളം ഉയര്‍ത്തിയ സിനിമ 7.50/10\nഒഴിമുറി - മധുപാല് എന്ന സംവിധായകനും പി.എന്. വേണുഗോപാല് എന്ന നിര്‍മ്മാതാവും മലയാള സിനിമയുടെ യശസ്സ് വാനോളം ഉയര്‍ത്തിയ സിനിമ 7.50/10\nതലപ്പാവ് എന്ന ആദ്യ സിനിമയിലൂടെ തന്നെ മികച്ച സിനിമയ്ക്കും, സംവിധായകനും, അങ്ങനെ നിരവധി പുരസ്കാരങ്ങള് വാരിക്കൂട്ടിയ നടന് കൂടിയായ മധുപാല് സംവിധാനം ചെയ്ത രണ്ടാമത്തെ സിനിമയാണ് ഒഴിമുറി. ഒഴിമുറി എന്നാല് വിവാഹബന്ധം വേര്‍പെടുത്താനുള്ള ഉടമ്പടി. തമിഴ് പിള്ളമാര് വാണിരുന്ന തിരുവിതാംക്കൂരില് പണ്ടുകാലത്ത് ആചരിച്ചു വന്നിരുന്ന ഒരു സമ്പ്രദായമാണ് ഈ സിനിമയിലൂടെ ചര്‍ച്ചചെയ്യപെടുന്നത്. ശിവന് പിള്ള ചട്ടമ്പി എന്നയാളിന്റെ മകന് താണു പിള്ളയും അയാളുടെ ഭാര്യ മീനക്ഷിയമ്മയും ഇരുവരുടെയും മകന് ശരത്ച്ചന്ദ്രനുമാണ് ഈ സിനിമയുടെ കഥാഗതിയെ നിയന്ത്രിക്കുന്നത്.... മോശടനും മുന്‍കോപിയുമായ താണു പിള്ളയുമായുള്ള വിവാഹബന്ധം വേര്‍പെടുത്തുവാന്, അതായത് കോടതിയില് ഒഴിമുറിയ്ക്കുള്ള അപേക്ഷ സമര്‍പ്പിച്ചിരിക്കുകയാണ് മീനാക്ഷിയമ്മ. 30 വര്‍ഷത്തെ മാനസിക പീഡനത്തില് നിന്നും മോചിതയാകുവാന് മീനാക്ഷി അമ്മയ്ക്ക് അവരുടെ മകന് കൂട്ടുണ്ട്. അച്ഛന് എന്നയാളെ കുറിച്ചോര്‍ക്കുമ്പോള് ദേഷ്യം വരുന്ന ശരത്, അമ്മയെ അനുസരിച്ച് ജീവിക്കുന്ന ഒരു പാവത്താനാണ്. ശരത്തും അമ്മയും അവരുടെ വക്കീലും ചേര്‍ന്ന് താണു പിള്ളയുടെ സ്വത്തും സമ്പത്തും ഭാര്യയായ മീനാക്ഷിയമ്മയുടെ പേര്‍ക്ക് എഴുതിവെയ്പ്പിക്കുവാന് വേണ്ടിയുള്ള ശ്രമത്തിലാണ്. കാരണം, ആ സ്വത്തും സംബാദ്യവുമെല്ലാം മീനാക്ഷിയമ്മയുടെതായിരുന്നു. ഇതിനിടയില് താണു പിള്ളയുടെ വക്കീല് ബാലാമാണിയും ശരത് ചന്ദ്രനും തമ്മില് സുഹൃത്തുക്കളാകുന്നു. അവളില് നിന്നും ശരത് ചന്ദ്രന് പലതും അറിയുന്നു. ക്രൂരനാണെന്ന് കരുതിയ അച്ഛന് സ്നേഹനിധിയായ ഒരു വ്യക്തിത്വതിനുടമായണന്നു ശരത് തിരിച്ചറിയുന്നു. അമ്മ മീനക്ഷിയില് നിന്നും അച്ഛന് എങ്ങനെയുള്ള ആളായിരുന്നു എന്നറിയുന്നു. ചില ആളുകള് സ്നേഹം പ്രകടിപ്പിക്കുന്നത് ക്രൂരമായിട്ടയിരിക്കും എന്ന സത്യം ശരത് തിരിച്ചറിയുന്നു. തുടര്‍ന്ന് താണു പിള്ളയുടെയും ശരത്തിന്റെയും മീനാക്ഷിയമ്മയുടെയും ബാലാമണിയുടെയും ജീവിതത്തിലുണ്ടാകുന്ന സംഭവങ്ങളാണ് ഈ സിനിമയുടെ കഥ.\nതാണു പിള്ളയായി ലാലും, മീനക്ഷിയമ്മയായി മല്ലികയും, ശരത്ച്ചന്ദ്രനായി ആസിഫ് അലിയും, ബാലാമണിയായി ഭാവനയും അഭിനയിച്ചിരിക്കുന്നു. അങ്ങാടിതെരു എന്ന തമിഴ് സിനിമയുടെ രചയ്താവ് ജെയമോഹന് എഴുതിയ ഉറവിടങ്ങള് എന്ന കഥയെ ആസ്പദമാക്കി ജെയമോഹനും മധുപാലും ചേര്‍ന്നാണ് ഒഴിമുറിയുടെ തിരക്കഥ എഴുതിയിരിക്കുന്നത്. അഴഗപ്പന് ചായാഗ്രഹണവും, വി.സാജന് ചിത്രസന്നിവേശവും, ബിജിബാല് സംഗീത സംവിധാനവും, സിറില് കുരുവിള കലാസംവിധാനവും, രഞ്ജിത്ത് അമ്പാടി മേയിക്കപ്പും നിര്‍വഹിച്ചിരിക്കുന്നു.\nകഥ, തിരക്കഥ: വെരി ഗുഡ്\nമലയാള സിനിമകളില് ഇന്നുവരെ ചര്‍ച്ചചെയ്യപെടാത്ത ഒരു വിഷയമാണ് ഒഴിമുറിയില് മധുപാല് വിഷയമാക്കിയിരിക്കുന്നത്. ഉറവിടങ്ങള് എന്ന കഥയെ ആസ്പദമാക്കി ഗൗരവമുള്ള ഒരു കഥയാണ് ജെയമോഹന് രചിചിരിക്കുന്നതെങ്കിലും, സിനിമയുടെ ആസ്വാദനത്തിനു വേണ്ടിയുള്ള ചേരുവകളെല്ലാം ചേര്‍ക്കുവാന് സംവിധായകന് മറന്നില്ല. അങ്ങാടിതെരു എന്ന സിനിമയുടെ തിരക്കഥയിലെ റിയാലസ്റ്റിക്ക് സമീപനരീതിയാണ് ആ സിനിമയെ വ്യതസ്തമാക്കിയത്. മലയാള സിനിമയായ ഒഴിമുറിയിലും കഥയെ നയിക്കുന്നത് റിയാലസ്റ്റിക്കായ കഥാസന്ദര്‍ഭങ്ങളും കഥാപാത്രങ്ങളുമാണ്. ഭാര്യയോടും മക്കളോടും അമിതമായി കോപിക്കുന്ന, അവരെ ശകാരിക്കുന്ന അച്ചന്മാരെ നമ്മള് കണ്ടിട്ടുണ്ട്. അവരെയെല്ലാം വെറുപ്പോടെയാണ് നമ്മള് കണ്ടിരിന്നത്. സ്നേഹത്തിന്റെ മറ്റൊരു മുഖമാണ് കോപം എന്ന സത്യം ഈ സിനിമയിലൂടെ പ്രേക്ഷകര്‍ക്ക് മനസ്സിലാക്കി കൊടുക്കുവാന് ജെയമോഹനും മധുപാലിനും സാധിച്ചു. മുന്‍കോപത്തോടെ പെരുമാറുന്ന പലരും ഉള്ളില് ഭയം ഉള്ളവരായിരിക്കും എന്നും, ആ ഭയം പ്രകടിപ്പിക്കുന്നത് മുന്‍കോപമായിട്ടയിരിക്കും എന്നൊക്കെ ഈ സിനിമയിലൂടെ പ്രേക്ഷകര് മനസ്സിലാക്കുന്നുണ്ട്. അമിതമായി സ്നേഹിക്കുന്നവരോടാണ് ചിലര് അമിതമായി കോപിക്കുന്നത് എന്നും ഈ സിനിമയിലൂടെ പ്രേക്ഷകര് തിരിച്ചറിയുന്നു. ഇങ്ങനെ ചില സന്ദേശങ്ങള്.,സത്യങ്ങള് മധുപാലിനും ജെയമോഹനും നല്ക്കനായി എന്നതാണ് ഈ സിനിമയുടെ വിജയം.\nതലപ്പാവിലൂടെ നിരവധി പുരസ്കാരങ്ങള് നേടിക്കൊണ്ട് താനൊരു മികച്ച സംവിധായകന് കൂടിയാണ് എന്ന് തെളിയിച്ച നടനാണ് മധുപാല്...... കുറേനാളുകളായി അഭിനയ രംഗത്ത് നിന്നും വിട്ടുനില്‍ക്കാന് തീരുമാനിച്ചതില് അത്ഭുതമില്ല. ഒരുപാട് ഗവേഷണം ആവശ്യമുള്ള ഒരു കഥയാണ് ഈ സിനിമയുടേതു. മധുപാല് ഇത്രയും മനോഹരമായ ഒരു സിനിമയുടെ പണിപ്പുരയിലായിരുന്നു എന്ന് അദ്ദേഹത്തിന്റെ ആരാധകര്‍ക്ക് പോലും അറിയാത്ത കാര്യമായിരുന്നു എന്ന് തോന്നുന്നു. തലപ്പാവിന് ശേഷം നാല് വര്‍ഷം കഴിഞ്ഞാണ് ഈ സിനിമ പുറത്തിറങ്ങുന്നത്. മലയാള സിനിമയിലെ മറ്റേതെങ്കിലും സംവിധായകനായിരുന്നു ഈ സിനിമ സംവിധാനം ചെയ്തിരുന്നതെങ്കില്, സാധാരണ പ്രേക്ഷകര്‍ക്ക് മനസ്സിലാകാത്ത വിധം ചിത്രീകരിക്കുമായിരുന്നു. ഈ സിനിമയിലെ ഓരോ കഥാപാത്രവും സംസാരിക്കുന്ന പെരുമാറുന്ന രീതിയും വിശ്വസനീയമായി അനുഭവപെട്ടിട്ടുണ്ടെങ്കില് അത് സംവിധായകന്റെ ഗവേഷണത്തിന്റെ ഫലമാണ്. ഇനിയും മികച്ച സിനിമകള് സംവിധാനം ചെയ്യുവാന് മധുപാലിനു സാധിക്കട്ടെ എന്ന് ആശംസിക്കുന്നു.\nതിരുവിതാംകൂറിന്റെ ഇന്നുവരെ കാണാത്ത മുഖം ഒപ്പിയെടുത്തത് അഴഗപ്പനാണ്. ആ ദ്രിശ്യങ്ങള് കൂട്ടിയോജിപ്പിച്ചത് സാജനും. അഴഗപ്പന്റെ ചായാഗ്രഹണം, വി.സാജന്റെ ചിത്രസന്നിവേശം എന്നിവ നിരാശപെടുത്തുത്താതെ മുന്നോട്ടു പോകുന്നു. സാങ്കേതിക വശങ്ങള് കൈകാര്യം ചെയ്തതില് മികച്ചു നില്കുന്നത് സിറില് കുരുവിളയുടെ കലാസംവിധനമാണ്. വയലാര് ശരത് എഴുതി ബിജിബാല് സംഗീതം നിര്‍വഹിച്ച ഒരു പാട്ടും മികവു പുലര്‍ത്തുന്നു. ലാലിനെ വ്യതസ്തനാക്കി മാറ്റുന്നതില് പ്രധാന പങ്കുവഹിച്ചത് രഞ്ജിത്ത് അമ്പാടിയുടെ മേയിക്കപ്പാണ്.\nതലപ്പാവിന് ശേഷം ലാലിന് ലഭിച്ച മറ്റൊരു മികച്ച വേഷമാണ് ഈ സിനിമയിലെ താണു പിള്ളയും ശിവന് പിള്ളയും. മലയാള സിനിമയില് ഈ വേഷം അഭിനയിക്കാന് ലാലിന് മാത്രമേ കഴിയുകയുള്ളൂ എന്ന് തെളിയിക്കുന്ന രീതിയില്. സംസ്ഥാന അവാര്‍ഡ് ഉള്ള്പ്പാടെ നിരവധി പുരസ്കാരങ്ങള് നേടുവാന് സാധ്യതയുള്ള രീതിയില് അതിമനോഹരമായി അഭിനയിക്കുവാന് ലാലിന് സാധിച്ചു. മറ്റൊരു എടുത്തു പറയേണ്ട പ്രകടനം കാഴ്ചവെച്ചത് മല്ലികയാണ്. സ്നേഹവീടിനു ശേഷം മല്ലികയ്ക്ക് ലഭിച്ച നല്ലൊരു വേഷമാണ് ഈ സിനിമയിലെ മീനാക്ഷി എന്ന കഥാപാത്രം. ചെറിയ വേഷമാണെങ്കിലും നന്ദു അവതരിപ്പിച്ച വേഷവും മികച്ചു നില്‍ക്കുന്നതായിരുന്നു. ആസിഫ് അലിയും, ശ്വേത മേനോനും, ഭാവനയും, ജഗദീഷും നിരശപെടുത്തിയില്ല. ഇവരെ കൂടാതെ നിരവധി പുതുമുഖ നടന്മാരും നാടക നടന്മാരും ഈ സിനിമയിലുണ്ട്.\nസിനിമയുടെ പ്ലസ് പോയിന്റ്സ്\n2. ജെയമോഹന്--മധുപാല് ടീമിന്റെ തിരക്കഥ\n3. മധുപാലിന്റെ സംവിധാനം\n4. ലാല്, മല്ലിക, നന്ദു എന്നിവരുടെ അഭിനയം\nഒഴിമുറി റിവ്യൂ: മധുപാല് എന്ന സംവിധായകന്റെ, ജെയമോഹന് എന്ന രചയ്താവിന്റെ, ലാല് എന്ന നടന്റെ, പി.എന്.. വേണുഗോപാല് എന്ന നിര്‍മ്മാതാവിന്റെ നാളിതുവരെയുള്ള സിനിമാ ജീവിതത്തിലെ ഏറ്റവും മികച്ച സിനിമയായിരിക്കും ഒഴിമുറി. ഏവര്‍ക്കും അഭിനന്ദനങ്ങള്!!!!!!\nഒഴിമുറി റേറ്റിംഗ്: 7.50/10\nകഥ, തിരക്കഥ: 8/10 [വെരി ഗുഡ്]\nസംവിധാനം: 8/10 [വെരി ഗുഡ്]\nസാങ്കേതികം:3/5 [എബവ് ആവറേജ് ]\nടോട്ടല്: 22.5/30 [7.5/10]\nരചന: മധുപാല്, ജെയമോഹന്\nനിര്‍മ്മാണം: പി.എന്. വേണുഗോപാല്\nബാനര്:: പി.എന്. വി അസ്സോസിയേറ്റ്സ്\nവരികള്:: വയലാര് ശരത്, ജെയമോഹന്\nകലാസംവിധാനം: സിറില് കുരുവിള\nശബ്ദമിശ്രണം: വിനോദ് പി. ശിവറാം\nഎഴുതിയത്... നിരൂപണം at 9:45 am\nLabels: ആസിഫ് അലി, ഒഴിമുറി, മധുപാല്, ലാല്


വര്‍ക്കേഴ്സ് ഫോറം: മ്യാന്‍മറിലെ പുതിയ പ്രതീക്ഷ\nപട്ടാളത്തിന്റെ ഉരുക്കുമുഷ്ടിയില് കഴിയുന്ന മ്യാന്‍മറിനുമുന്നില് ജനാധിപത്യപുനഃസ്ഥാപനത്തിലേക്കുള്ള വഴി തുറക്കുന്നതിന്റെ വ്യക്തമായ സൂചനയാണ് കഴിഞ്ഞദിവസം പാര്‍ലമെന്റിലേക്ക് നടന്ന ഉപതെരഞ്ഞെടുപ്പു ഫലം. ജനാധിപത്യത്തിന് വേണ്ടി പോരാടുന്ന മ്യാന്‍മറിന്റെ ഓങ് സാന് സൂകിയുടെ പാര്‍ടി (നാഷണല് ലീഗ് ഫോര് ഡെമോക്രസി- എന്‍എല്‍ഡി) സമ്പൂര്‍ണ വിജയമാണ് നേടിയത്. പട്ടാളഭരണകൂടത്തിന് കീഴില് രണ്ടു പതിറ്റാണ്ടോളം വീട്ടുതടങ്കലില് കഴിഞ്ഞ ജനാധിപത്യ പ്രക്ഷോഭനായിക ഓങ് സാന് സൂകി വന് ഭൂരിപക്ഷത്തിനാണ് പാര്‍ലമെന്റിലേക്ക് തെരഞ്ഞെടുക്കപ്പെട്ടത്. സൂകിയുടെ വിജയം അധികാരമാറ്റമുണ്ടാക്കാന് പര്യാപ്തമല്ല. എന്നാല്, ജനാധിപത്യം സ്ഥാപിക്കാനുള്ള തുടര്‍നടപടികളില് സൂകിയുടെ പാര്‍ലമെന്റിലെ സാന്നിധ്യം നിര്‍ണായകമാകും. ഔദ്യോഗികമായി തെരഞ്ഞെടുപ്പ് ഫലപ്രഖ്യാപനം ഉണ്ടായിട്ടില്ല. ഒരാഴ്ചക്കകം ഇതുണ്ടാകുമെന്നാണ് കരുതുന്നത്. ഔദ്യോഗിക പ്രഖ്യാപനത്തില് തെരഞ്ഞെടുപ്പ് ഫലത്തില് മാറ്റംവരുമോ എന്ന ആശങ്കയുമുണ്ട്. ഈയൊരു ആശങ്ക ശരിവയ്ക്കുന്നതാണ് മ്യാന്‍മറിന്റെ പൂര്‍വകാലചരിത്രം.\nഇന്ത്യയിലെ നാലു വടക്കുകിഴക്കന് സംസ്ഥാനങ്ങളുമായി അതിര്‍ത്തി പങ്കിടുന്ന രാജ്യമാണ് മ്യാന്‍മര്. ബ്രിട്ടീഷ്ഇന്ത്യയുടെ ഭാഗമായിരുന്ന ബര്‍മ 1937ലാണ് വേര്‍പെടുത്തപ്പെട്ടത്. 1948ല് സ്വതന്ത്രരാജ്യമായി. ജനാധിപത്യം അട്ടിമറിച്ച് പട്ടാളഭരണം സ്ഥാപിക്കുന്നതുവരെ ഇന്ത്യയുമായി മികച്ച ബന്ധമാണ് ബര്‍മയ്ക്കുണ്ടായിരുന്നത്. വര്‍ഷങ്ങളായി അവിടെ ജനാധിപത്യം പുനഃസ്ഥാപിക്കാനുള്ള പ്രക്ഷോഭം നടക്കുന്നു. അതിന്റെ ഫലമായാണ് പുതിയ ഭരണഘടന കൊണ്ടുവരാന് പട്ടാള നേതൃത്വം തയാറായത്. ആ ഭരണഘടനയിന്‍കീഴില് 2010ല് തെരഞ്ഞെടുപ്പ് നടത്തി. പട്ടാളഭഭരണത്തിന് സിവിലിയന് മറയിടാന് ഉദ്ദേശിച്ചുള്ളതായിരുന്നെങ്കിലും ജനങ്ങളുടെ ജനാധിപത്യ വികാരമാണ് തെരഞ്ഞെടുപ്പില് അലയടിച്ചത്്. പട്ടാളഭരണത്തിന്റെ എല്ലാ എതിര്‍പ്പുകളെയും അടിച്ചമര്‍ത്തലുകളെയും നേരിട്ടാണ് സൂകിയും എന്‍എല്‍ഡിയും വിജയം നേടിയത്. പട്ടാളത്തിന്റെ നിയന്ത്രണത്തിലുള്ള ഭരണകക്ഷി തെരഞ്ഞെടുപ്പില് വ്യാപകക്രമക്കേട് നടത്തിയിരുന്നു. 664 അംഗ പാര്‍ലമെന്റില് 45 മണ്ഡലങ്ങളിലേക്കാണ് തെരഞ്ഞെടുപ്പ് നടന്നത്. കവ്ഹ്മു മണ്ഡലത്തിലെ 82 പോളിങ്സ്റ്റേഷനുകളില് പോള്‍ചെയ്ത 65 ശതമാനത്തിലേറെ വോട്ട് നേടിയാണ് സൂകി വിജയിച്ചത്. ഉപതെരഞ്ഞെടുപ്പ് നടന്ന 45 മണ്ഡലങ്ങളില് 44ലും എന്‍എല്‍ഡി സ്ഥാനാര്‍ഥികള് വിജയിച്ചു. ഒരു സീറ്റില് എന്‍എല്‍ഡി മത്സരിച്ചിരുന്നില്ല. എന്‍എല്‍ഡി വിട്ടുനിന്ന 2010ലെ തെരഞ്ഞെടുപ്പില് പട്ടാളം പിന്തുണയ്ക്കുന്ന കക്ഷിയാണ് ഭൂരിപക്ഷം നേടിയത്. വിരമിച്ച സൈനിക ഓഫീസര്‍മാരും ബന്ധുക്കളും മറ്റുമടങ്ങുന്ന പട്ടാള അനുകൂല സര്‍ക്കാരാണ് അധികാരത്തില് വന്നത്. 2010 നവംബര് 13നാണ് സൂകിയെ മോചിപ്പിച്ചത്. തുടര്‍ന്ന് പാര്‍ടിയുടെ നിരോധനം പിന്‍വലിച്ച് പ്രകടനങ്ങളും പൊതുയോഗങ്ങളും സംഘടിപ്പിക്കാന് അനുമതി നല്‍കി. ഇതിന്റെ തുടര്‍ച്ചയായാണ് ഇപ്പോള് 45 മണ്ഡലങ്ങളില് ഉപതെരഞ്ഞെടുപ്പില് എന്‍എല്‍ഡി മത്സരിച്ചത്. തയിന് സയിന് പ്രസിഡന്റ് പദം ഏറ്റെടുത്തതോടെയാണ് സൈന്യത്തിന്റെ സ്വേച്ഛാധിപത്യ ഭരണത്തില് അയവുവരുത്താനും ചില ജനാധിപത്യാവകാശങ്ങള് പുനഃസ്ഥാപിക്കാനും രാഷ്ട്രീയത്തടവുകാരെ വിട്ടയക്കാനും നടപടികള് കൈക്കൊണ്ടത്. ഇതിനോട് പ്രതികരിച്ചാണ് ഓങ് സാന് സൂകി തന്റെ പാര്‍ടി രജിസ്റ്റര് ചെയ്തതും ഉപതെരഞ്ഞെടുപ്പില് മത്സരിക്കാന് തീരുമാനിച്ചതും.\nമ്യാന്‍മര് എന്ന പഴയ ബര്‍മയുടെ വിമോചനായകന് ജനറല് ഓങ് സാനിന്റെ മകളായ സൂകി നാലുപതിറ്റാണ്ടിലേറെ നീണ്ട പട്ടാള വാഴ്ചയ്ക്കെതിരെ പോരാടിയാണ് ജനങ്ങളുടെ നായികയായത്. കഴിഞ്ഞ 25 വര്‍ഷത്തിനിടയില് 15 വര്‍ഷവും സൂകി വീട്ടുതടങ്കലിലായിരുന്നു. ജനകീയസമ്മര്‍ദവും വിദേശരാജ്യങ്ങളില്‍നിന്നുള്ള ഇടപെടലുകളും ശക്തമായപ്പോള് പട്ടാളഭരണകൂടം 1990ല്‍തെരഞ്ഞെടുപ്പ് നടത്തിയതാണ്. അന്ന് സൂകിയുടെ കക്ഷി വന്‍വിജയം നേടി. 59 ശതമാനം വോട്ടും പാര്‍ലമെന്റില് 80 ശതമാനം സീറ്റുമാണ് ലഭിച്ചത്. വിജയം അംഗീകരിക്കാനോ, അധികാരം കൈമാറാനോ പട്ടാളം തയ്യാറായില്ല. സൂകിയെ വീട്ടുതടങ്കലില്‍നിന്ന് വിട്ടയച്ചില്ല. ഇടയ്ക്ക് മോചിപ്പിച്ചെങ്കിലും ജനകീയപ്രക്ഷോഭം ഉയര്‍ന്നുവരുമ്പോള് വീണ്ടും തടങ്കലിലാക്കി. അതുകൊണ്ടുതന്നെ പുതിയ മാറ്റം എത്രനാള് എന്ന ചോദ്യം ഉയരുന്നുണ്ട്. മ്യാന്‍മറില് സമ്പൂര്‍ണജനാധിപത്യം പുനഃസ്ഥാപിക്കാന് അവിടത്തെ ജനതയ്ക്ക് കഴിയേണ്ടതുണ്ട്. ഈ തെരഞ്ഞെടുപ്പുഫലം നല്‍കുന്ന സന്ദേശം അതുതന്നെയാണ്. മ്യാന്‍മര് സര്‍ക്കാരുമായി നല്ല ബന്ധമുള്ള ഇന്ത്യയ്ക്ക് ജനാധിപത്യവ്യവസ്ഥയെ കൈപിടിച്ചാനയിക്കുന്ന കൂടുതല് നടപടികള് പ്രോത്സാഹിപ്പിക്കാനുള്ള ബാധ്യതയുണ്ട്.\nദേശാഭിമാനി മുഖപ്രസംഗം 03 ഏപ്രില് 2012


All About Hajj Subsidy | ഹജ് സബ്‌സിഡിയുടെ പേരിൽ നടന്നുവന്നത് പകൽക്കൊള്ള; മുക്കാൽ ലക്ഷം സബ്‌സിഡി നൽകുന്നതിൽ നിന്ന് വിമാനക്കമ്പനിക്ക് മാത്രം എത്തുന്നത് 73000 രൂപ; 35000 രൂപയ്ക്ക് യാത്രികരെ കൊണ്ടുപോകാമെന്നിരിക്കെ കാലങ്ങളായി ഈടാക്കുന്നത് അതിന്റെ ഇരട്ടിയിലേറെ; കേന്ദ്രം ഹജ് സബ്‌സിഡി നിർത്തലാക്കുമ്പോൾ അനുകൂലിച്ചും എതിർത്തും നിരവധി വാദങ്ങൾ; മോദി സർക്കാർ സബ്‌സിഡി നിർത്തലാക്കിയത് കഴിഞ്ഞ കോൺഗ്രസ് സർക്കാർ കോടതിക്ക് നൽകിയ ഉറപ്പ് പാലിച്ചുകൊണ്ട് - MarunadanMalayalee.com\nJanuary 17, 201811:26 AM IST Permalink\nന്യൂഡൽഹി: രാജ്യത്ത് ബ്രിട്ടീഷുകാരുടെ ഭരണകാലം മുതലേ നിലനിന്നുവന്നിരുന്ന ഹജ് സബ്‌സിഡിയാണ് സുപ്രീംകോടതി ഉത്തരവിന്റെ ചുവടുപിടിച്ച് ഇപ്പോൾ കേന്ദ്രസർക്കാർ നിർത്തലാക്കുന്നത്. ഇത്തവണ ഇന്ത്യയിൽ നിന്ന് പോകുന്ന ഒന്നേമുക്കാൽ ലക്ഷം തീർത്ഥാടകർക്ക് ഇതോടെ സബ്‌സിഡി ലഭിക്കില്ലെന്ന സ്ഥിതി വരുമ്പോൾ കേന്ദ്ര തീരുമാനത്തെ എതിർത്തും അനുകൂലിച്ചും നിരവധി വാദങ്ങളാണ് ഉയരുന്നത്. സബ്‌സിഡിയായി നൽകിവരുന്ന തുക പൂർണമായും ന്യൂനപക്ഷ വിഭാഗത്തിലെ പെൺകുട്ടികളുടെ വിദ്യാഭ്യാസത്തിനായി ചെലവിടുമെന്നാണ് കേന്ദ്ര ന്യൂനപക്ഷകാര്യമന്ത്രി മുഖ്താർ അബ്ബാസ് നഖ്‌വി അറിയിച്ചിട്ടുള്ളത്.\n10 വർഷത്തിനകം ഹജ്ജ് സബ്‌സിഡി ഘട്ടം ഘട്ടമായി നിര്ത്തലാക്കണമെന്നും ഇതിന് ചെലവിടുന്ന തുക വിദ്യാഭ്യാസ ആവശ്യത്തിന് ഉപയോഗിക്കാെമന്നും 2012ൽ സുപ്രീംകോടതി നിർദ്ദേശിച്ചിരുന്നു. ഇതിന്റെ ചുവടുപിടിച്ചാണ്, കോടതി പറഞ്ഞ കാലാവധിക്കും അഞ്ചു വർഷം മുേമ്പ സബ്‌സിഡി സർക്കാർ പൂർണമായി നിർത്തലാക്കുന്നത്. കഴിഞ്ഞ നവംബറിൽ ചേർന്ന കേന്ദ്ര ഹജ്ജ് കമ്മിറ്റി യോഗം ഇതുസംബന്ധിച്ച് തീരുമാനമെടുത്തിരുന്നു.\nകൊറോണ:ഹാജിമാർ ജാഗ്രത പുലർത്തണം : സി മുഹമ്മദ് ഫൈസി\nഎന്നാൽ കൈലാസ്-മാനസസരോവർ യാത്രികർക്കും കുംഭമേളയ്ക്കുമുൾപ്പെടെ ഹൈന്ദവ തീർത്ഥാടനങ്ങൾക്കും ഉത്സവങ്ങൾക്കുമായി കോടികൾ വകയിരുത്തുമ്പോൾ ഹജ് സബ്‌സിഡി മാത്രമായി നിർത്തലാക്കുന്നത് ബിജെപി സർക്കാരിന്റെ മുസ്‌ളീംവിരുദ്ധ നീക്കമാണെന്ന വിമർശനമാണ് പ്രധാനമായും ഉയരുന്നത്.\nയഥാർത്ഥത്തിൽ എയർ ഇന്ത്യക്ക് ഹജ്ജ് സർവീസ് ഇനത്തിൽ നൽകിവരുന്ന തുകയാണ് ഹജ് സബ്‌സിഡി എന്ന നിലയിൽ വിശേഷിപ്പിക്കുന്നത്. മുക്കാൽ ലക്ഷം രൂപയോളം ഒരു തീർത്ഥാടകന് അനുവദിക്കുമ്പോൾ അതിൽ 73000 രൂപയും ഈ ഇനത്തിലാണ് നൽകുന്നത്. ശേഷിക്കുന്ന തുകയാകട്ടെ എയർപോർട്ടിലെ മെഡിക്കൽ സൗകര്യവും മറ്റും ഒരുക്കുന്നതിനും ക്യാമ്പുകൾക്കും ആയാണ് നീക്കിവയ്ക്കുന്നതും.\nസബ്‌സിഡിയുടെ മറവിൽ യഥാർത്ഥത്തിൽ സംഭവിക്കുന്നത്\nബ്രിട്ടീഷുകാർ ഇന്ത്യ ഭരിച്ച കാലംമുതൽ നൽകിവരുന്നതാണ് ഹജ് കർമ്മം നിർവഹിക്കാനുള്ള സബ്‌സിഡി. ഇത് നെഹ്‌റു പ്രധാനമന്ത്രിയായപ്പോൾ സ്വതന്ത്ര ഇന്ത്യയിൽ തുടരുകയും ചെയ്തു. സബ്‌സിഡി ഉപയോഗിച്ചുള്ള തീർത്ഥാടനത്തിന് കേന്ദ്ര ഹജ്ജ് കമ്മറ്റി തെരഞ്ഞെടുക്കുന്ന തീർത്ഥാടകർക്ക് മാത്രമേ അർഹതയുള്ളൂ. ഇപ്പോൾ ഒരു ഇന്ത്യൻ പൗരന് ജീവിതത്തിൽ ഒരു വട്ടം മാത്രമേ സബ്‌സിഡി ഉപയോഗിച്ച് തീർത്ഥാടനം നടത്താൻ അനുവാദമുള്ളൂ. ഓരോ വർഷവും സൗദി സർക്കാർ ഓരോ രാജ്യത്തിനും തീർത്ഥാടകരുടെ എണ്ണം അനുവദിച്ചു നൽകും. വർഷാവർഷം ഇന്ത്യയുടെ ക്വാട്ട വർധിപ്പിക്കാറുമുണ്ട്. ഇത്തരത്തിൽ നിശ്ചയിക്കുന്ന തീർത്ഥാടകരുടെ എണ്ണത്തിൽ നിന്നും ഹജ്ജ് കമ്മറ്റി ഓരോ സംസ്ഥാനത്തും മുസ്ലിം ജനസംഖ്യാനുപാതത്തിൽ സ്റ്റേറ്റ് ക്വാട്ട നിശ്ചയിക്കും. ഇതു പ്രകാരമാണ് തീർത്ഥാടകരെ തെരഞ്ഞെടുക്കുന്നത്.\n2016 ഇൽ ഓരോ തീർത്ഥാടകനും ഹജ്ജ് യാത്രക്കായി കൊടുക്കേണ്ടുന്ന തുക ഏകദേശം 185000 ആണ്. ഈ പണം ചെലവഴിക്കുന്നത് സൗദിയിലെ താമസത്തിനും, വിസ ചെലവുകൾക്കും, വിമാന ടിക്കറ്റിനും ഹജ്ജിനൊടനുബന്ധിച്ചുള്ള ബലി പോലുള്ള ആചാരങ്ങൾക്കുമാണ്. എന്നാൽ സബ്‌സിഡി വരുന്നത് പൂർണമായും യാത്രാ ചെലവിന്റെ ഇനത്തിലാണെന്ന് പറയാം.\n2012നു മുൻപേ ഉള്ള കണക്കു പ്രകാരം ഒരു തീർത്ഥാടകന് ഏകദേശം 75000 രൂപ എന്ന കണക്കിനാണ് സബ്‌സിഡി നൽകുന്നത്. ഇതിൽ ഏകദേശം 73000 രൂപ എയർ ഇന്ത്യക്ക് എയർ ഫെയർ സബ്‌സിഡി ഇനത്തിലാണ് നൽകുന്നത്. ബാക്കി 2000 രൂപ ഇവിടുത്തെ വിമാനത്താവളങ്ങളിലും ഹജ്ജ് കേന്ദ്രങ്ങളിലും ഉള്ള മെഡിക്കൽ, ലോജിസ്റ്റിക് സൗകര്യങ്ങൾക്കും കൂടിയുള്ളതാണ്.\nഇനി ഒരു കാര്യം കൂടി നോക്കാം. സാധാരണ ഗതിയിൽ ഡൽഹിയിൽ നിന്നും ജിദ്ദ വിമാനത്താവളത്തിലേക്കുള്ള റിട്ടേൺ എയർ ഫെയർ കൂടിവന്നാൽ നാല്പതിനായിരം രൂപയാണ്. പക്ഷേ ഹജ്ജ് കാലത്തു മുഴുവൻ സീറ്റുകളും നിറഞ്ഞു പോകുന്ന യാത്രകൾക്ക് എയർ ഇന്ത്യ നിശ്ചയിക്കുന്ന എയർ ഫെയർ ഒരു ലക്ഷത്തിനു മുകളിൽ ഒക്കെയാണ്. ഇത് വർഷാവർഷം ഇന്ത്യൻ ഗവണ്മെന്റ് നിശ്ചയിക്കുന്ന ആളോഹരി ഹജ്ജ് സബ്സിഡിക്ക് അനുസൃതമായി എയർ ഇന്ത്യ നിശ്ചയിക്കുന്ന നിരക്കാണ്. അപ്പോ ഹജ്ജ് സബ്സിഡി എന്ന് പറഞ്ഞു സർക്കാർ കൊടുക്കുന്ന തുകയിൽ ഭൂരിഭാഗവും ലഭിക്കുന്നത് എയർ ഇന്ത്യയ്ക്കാണെന്ന് ചുരുക്കം.\nവിമാനക്കമ്പനികൾ നടത്തുന്ന കൊള്ള അവസാനിപ്പിക്കാൻ ആകുമോ?\nസീസണിന്റെ പേരിൽ വിമാനക്കമ്പനികൾ നടത്തുന്ന പകൽക്കൊള്ളയ്ക്ക് പൊതുമേഖലാ വിമാനക്കമ്പനിയായ എയർ ഇന്ത്യയും കൂട്ടുനിൽക്കുന്നു എന്ന ആക്ഷേപമാണ് ഉയരുന്നത്. സബ്‌സിഡി കേന്ദ്രം നിർത്തലാക്കുന്നതിൽ എതിർപ്പില്ലെന്നും എന്നാൽ വിമാന നിരക്ക് കുറച്ച് തീർത്ഥാടകർക്ക് സഹായം ചെയ്യുകയാണ് വേണ്ടതെന്നുമുള്ള ആവശ്യമാണ് വ്യാപകമായുള്ളത്.\nസർക്കാർ ക്വോട്ടക്കു പുറമെ സൗദി ഗവണ്മെന്റ് ഒരു പ്രൈവറ്റ് ടൂർ ഓപ്പറേറ്റർ ക്വോട്ട കൂടി അനുവദിച്ചിട്ടുണ്ട്. ഇതിലൂടെ പോകുന്ന ഒരു ഇന്ത്യൻ തീർത്ഥാടകന് ഏകദേശം രണ്ടര ലക്ഷം രൂപയോളം ആണ് ചെലവ് വരുന്നത്. അവരും യാത്രക്കൂലി നിശ്ചയിക്കുന്നത് എയർ ഇന്ത്യയുടെ നിരക്കിലാണ്. എന്നാൽ തീർത്ഥാടകരെ കൊണ്ടുപോകുന്നതാകട്ടെ ചെലവ് വളരെ കുറഞ്ഞ എയർലൈനുകളിലുമാണ്. അതാണ് അതിലെ ലാഭം. പക്ഷേ ഒരു ഇന്ത്യൻ തീർത്ഥാടകനെ സംബന്ധിച്ചിടത്തോളം ഹജ്ജ് കമ്മറ്റി വഴിയായാലും പ്രൈവറ്റ് വഴിയായാലും ചെലവ് ഏകദേശം രണ്ടര ലക്ഷം തന്നെയാണ് ഇപ്പോൾ സബ്സിഡി യാത്രക്ക് 75000 രൂപയുടെ കുറവ് വരും എന്നതാണ് ഇപ്പോഴുള്ള മേന്മ. അതേസമയം, എയർ ഇന്ത്യവഴി യാത്രചെയ്യുന്നവർക്ക് ന്യായമായ ഫെയറിൽ യാത്ര ചെയ്യാൻ അവസരമൊരുക്കിയാൽ മറ്റ് എയർലൈനുകളിലും ചാർജുകൾ സ്വാഭാവികമായും കുറയും. ഇത് സബ്‌സിഡി ഇല്ലാതാക്കിയാലും തീർത്ഥാടകർക്ക് ആശ്വാസവുമാകും.\nഹജ്ജ് കമ്മിറ്റിക്ക് എതിരെയും ആക്ഷേപങ്ങൾ\nഹജ്ജ് കമ്മറ്റിയും നിലവിലുള്ള സംവിധാനങ്ങളും എപ്പോഴും അഴിമതിയുടെയും സ്വജന പക്ഷപാതത്തിന്റെയും വിളനിലങ്ങൾ ആണെന്ന ആരോപണം ഏറെക്കാലമായുണ്ട്. സർക്കാർ ഓരോ സ്റ്റേറ്റിനും നിശ്ചയിക്കുന്ന ക്വോട്ടയ്ക്കു പുറമെ ഏതാണ്ട് ഒരു പത്തായിരത്തോളം സീറ്റുകൾ വിഐപി റെക്കമെൻഡേഷന് വേണ്ടി വെക്കും.. ആ സീറ്റുകളും, അപേക്ഷ കുറഞ്ഞതുകൊണ്ട് പല സംസ്ഥാനങ്ങളിലും ബാക്കി വരുന്ന ക്വോട്ട സീറ്റുകളും വിദേശ മന്ത്രാലയത്തിലും ഹജ്ജ് കമ്മറ്റിയിലും ഉള്ള പ്രമുഖരുടെ ബിനാമി പേരിലുള്ള പ്രൈവറ് ടൂർ ഓപ്പറേറ്റർ വഴി കൂടിയ വിലക്ക് കൊടുക്കുന്ന രീതിയാണ് ഉള്ളത്. ഹജ്ജ് കർമ്മം അനുഷ്ഠിക്കാൻ ഏറെക്കാലമായി കാത്തിരിക്കുന്ന സാധാരണക്കാരായ നിരവധി വിശ്വാസികൾക്ക് തിരിച്ചടിയാണ് ഇത്തരത്തിലുള്ള പ്രവർത്തനങ്ങൾ.\nഹജ്ജ് സബ്സിഡി ഇപ്പോഴത്തെ നിലയിൽ നടപ്പാക്കുന്നത് 1954 മുതലാണ്. കപ്പൽ യാത്ര അന്നത്തെ സ്ഥിതിയിൽ ഏറെ ചെലവുള്ളതായതിനാൽ ആണ് സബ്‌സിഡി കേന്ദ്രം നടപ്പാക്കുന്നത്. പിന്നീട് 1994ൽ കപ്പൽ യാത്രക്കുള്ള സബ്‌സിഡി മുഴുവനായും ഒഴിവാക്കി വിമാന യാത്രക്ക് മാത്രം ആക്കി. തികച്ചും സ്വന്തം അദ്ധ്വാനത്തിൽ നിന്നും സംഭരിച്ച, ഒരു ബാധ്യത പോലും ഇല്ലാത്ത ധനം കൊണ്ട് മാത്രമേ ഹജ്ജ് ചെയ്യാവൂ എന്ന മത നിയമത്തിൽ വിശ്വസിച്ചാണ് ഓരോ തീർത്ഥാടകനും ഹജ്ജ് കർമ്മം നിർവഹിക്കുന്നത്. ഹജ്ജ് സബ്‌സിഡി ഉപയോഗിക്കുമ്പോൾ ഈ നിയമം പാലിക്കപ്പെടുന്നുണ്ടോ എന്നതിനെ കുറിച്ച് എല്ലാ കാലത്തും മുസ്ലിംകൾക്കിടയിൽ അഭിപ്രായ വ്യത്യാസങ്ങൾ ഉണ്ടായിരുന്നു. അതിനെ പലരും ന്യായീകരിച്ചിരുന്നത് സ്വന്തം നികുതിപ്പണത്തിൽ നിന്നുമാണല്ലോ സബ്‌സിഡി എന്നും, സർക്കാർ വിമായാത്രാക്കൂലി നിയന്ത്രിക്കാത്തതു കൊണ്ടല്ലേ സബ്‌സിഡി കൊടുക്കേണ്ടി വരുന്നത് എന്നുമെല്ലാം ആശ്വസിച്ചാണ് ഇത്തരമൊരു സബ്‌സിഡി ഹജ്ജിന് പോകുന്നവർ സ്വീകരിച്ചുവന്നിരുന്നതും.\n2012ഇൽ സുപ്രീം കോടതി ജസ്റ്റിസ് അഫ്താബ് ആലം അധ്യക്ഷനായുള്ള ബെഞ്ച് ഖുർആനിലെ 'ആലു ഇമ്രാൻ' അധ്യായത്തിലെ ഒരു സൂക്തം ഉദ്ധരിച്ചു കൊണ്ട് ഹജ്ജ് സബ്സിഡി മതനിയമങ്ങൾക്കു എതിരാണെന്നും ആ പണം സാമ്പത്തികമായി പിന്നോക്കം നിൽക്കുന്ന മുസ്ലിംകളുടെ വിദ്യാഭ്യാസത്തിനും സാമൂഹ്യ പരിഷ്‌കരണത്തിനും ചെലവഴിക്കണമെന്നും നിരീക്ഷിച്ചു. പത്തുവർഷം കൊണ്ട് ഇത് നടപ്പാക്കാനായിരുന്നു നിർദ്ദേശം. സബ്‌സിഡി 2017 കൊണ്ട് പൂർണ്ണമായി നിർത്തലാക്കാം എന്നും തീർത്ഥാടകരുടെ സാമ്പത്തിക പരിഗണിച്ച് പണമുള്ളവനിൽ നിന്ന് കൂടുതൽ പണം ഈടാക്കി പാവപ്പെട്ടവന് ഹജ്ജ് യാത്രക്ക് സഹായം നൽകുന്ന പദ്ധതി ഉണ്ടാക്കാം എന്നും അന്നത്തെ കോൺഗ്രസ് സർക്കാർ ഉറപ്പുനൽകുകയും ചെയ്തു. യഥാർത്ഥത്തിൽ ഈ തീരുമാനമാണ് ഇപ്പോൾ നടപ്പായതെന്ന് കാണാം.\nഹജ്ജ് യാത്രികർക്ക് വേണ്ടി കേന്ദ്രസർക്കാർ ചെയ്യേണ്ടത്\nകഴിവുള്ളവൻ മാത്രം നിർബന്ധമായും ചെയ്യേണ്ട കർമ്മമാണ് ഹജ്ജ് എന്നാണ് ഇസ്‌ളാം അനുശാസിക്കുന്നത്. സബ്‌സിഡി ഉപയോഗിച്ച് ഹജ്ജിനു പോകുന്നതിനോട് വലിയ വിഭാഗം മുസ്ലിംകൾക്കും യോജിപ്പില്ലാത്തതും അതുകൊണ്ടാണ്. ഹജ്ജിന്റെ കാര്യത്തിൽ സബ്സിഡി നിർത്തലാക്കിയാൽ വിമാന യാത്ര നിരക്ക് മൂലം ചെലവ് കുതിച്ചുയരും എന്നതാണ് ഇനിയങ്ങോട്ട് വിശ്വാസികൾ നേരിടുന്ന പ്രശ്‌നം. ഉയർന്ന നിരക്കിന് എയർ ഇന്ത്യ നൽകുന്ന ന്യായം ഒരാൾക്ക് ഹജ്ജ് യാത്രക്ക് വേണ്ടി എയർ ഇന്ത്യ നാല് പറക്കലുകൾ നടത്തുന്നു എന്നാണ്. അതായതു ഇന്ത്യയിൽ നിന്നും സൗദിയിലേക്ക് ആളുകളുമായും തിരിച്ചു കാലിയായും ഒരു യാത്ര. അതുപോലെ തന്നെ ഹജ്ജിനു ശേഷം തിരിച്ചു വരുമ്പോൾ അങ്ങോട്ട് കാലിയായും ഇങ്ങോട്ടു തീർത്ഥാടകരുമായും.\nഎന്നാൽ ഇതിന് ഒരു മറുവശമുണ്ട്. അയാട്ടയുടെ (IATA) യുടെ കണക്കു പ്രകാരം കൺസോളിഡേറ്റഡ് ഫ്‌ളൈറ്റ് ചാർജ്ജ് (അതായത് മുഴുവൻ സീറ്റുകളും ബുക്ക് ചെയ്തു പോകുമ്പോൾ വരുന്ന പ്രതിശീർഷ വിമാനയാത്രാക്കൂലി) സാധാരണ നിരക്കിനേക്കാൾ മൂന്നിലൊന്നേ വരൂ. ഇവിടെയാണ് എയർ ഇന്ത്യ ചെയ്യുന്നത് തീവെട്ടിക്കൊള്ളയാണെന്നും സമാന രീതിയിൽ മറ്റ് എയർ ലൈനുകളും പ്രൈവറ്റ് ഏജൻസികളും തട്ടിപ്പ് നടത്തുന്നതെന്നും വ്യക്തമാകുന്നത്. നിലവിൽ ഹജ്ജ് യാത്രക്ക് എയർ ഇന്ത്യ ഈടാക്കുന്നത് ഏതാണ്ട് 1,20,000 രൂപയാണ്. ചില എയർപോർട്ടുകളിൽ ഇത് 1,65,000 രൂപ വരെ ആകാറുണ്ട്. ഇതിൽ 47000 രൂപയോളം തീർത്ഥാടകൻ നൽകുമ്പോൾ ബാക്കി സബ്സിഡിയായി വിമാന കമ്പനിക്ക് ലഭിക്കുന്നു. അയാട്ട കണക്കു പ്രകാരമുള്ള ന്യായ വിലയിൽ വെറും നാല്പത്തിനായിരത്തിൽ ഒതുങ്ങേണ്ട നിരക്കാണ് ഇത്തരത്തിൽ ഉയർത്തുന്നതെന്നാണ് ആക്ഷേപം. അതായത് നിരക്ക് ന്യായമാക്കിയാൽ സബ്‌സിഡി നിർത്തലാക്കിയാലും അത് തീർത്ഥാടകർക്ക് അധികച്ചെലവ് വരുത്തി്‌ല്ലെന്ന് ചുരുക്കം ചുരുക്കം. സബ്‌സിഡി നിർത്തലാക്കുന്നതിനോടൊപ്പം വിമാനയാത്രക്കൂലി നിശ്ചയിക്കുന്നതിലും സർക്കാർ ഇടപെടണമെന്ന ആവശ്യമാണ് ഇപ്പോൾ ഉയരുന്നത്.\nഓരോ വർഷവും ഹജ്ജ് കാലത്തു സർക്കാർ ചെലവിൽ ഉദ്യോഗസ്ഥരും മന്ത്രാലയ പ്രതിനിധികളുമായ മൂവായിരത്തോളം പേർ ഹജ്ജ് യാത്ര നടത്തുന്നുണ്ട്. ഇവരെ കൊണ്ട് ഹജ്ജ് തീർത്ഥാടകർക്ക് യാതൊരു ഉപയോഗവും ഇല്ലെന്ന ആക്ഷേപവും ഉയരുന്നുണ്ട്. ഹജ്ജുമായി ബന്ധപ്പെട്ട അഴിമതിയിൽ ഈ ഗ്രൂപ്പിന് വലിയ പങ്കുണ്ടെന്ന പരാതിയാണ് കാലങ്ങളായി കേൾക്കുന്നത്. വളരെ അത്യാവശ്യമുള്ള എമിഗ്രെഷൻ, മെഡിക്കൽ, ഡിപ്ലോമാറ്റിക് ഉദ്യോഗസ്ഥരായ മുന്നൂറു പേർക്ക് മാത്രം അനുമതി നൽകിയാൽ അതിന്റെ പേരിലുള്ള ദുഷ്‌ചെലവും കുറയ്ക്കാനാകുമെന്നും അഭിപ്രായം ഉയരുന്നു.\nമറ്റു തീർത്ഥാടനങ്ങൾക്കുള്ള സബ്‌സിഡികളും ചർച്ചയാവുന്നു\nഹജ്ജ് തീർത്ഥാടനത്തിനുള്ള സബ്‌സിഡി മാത്രമല്ല, മറ്റു നിരവധി തീർത്ഥാടനങ്ങൾക്കായി സർക്കാർ ഓരോ വർഷവും വൻ തുകയാണ് നേരിട്ടും അല്ലാതെയും ചെലവിടുന്നത്. ഹരിദ്വാർ, അലഹബാദ്, നാസിക് , ഉജ്ജയിനി എന്നിവിടങ്ങളിസായി കുംഭ മേളകളാണി ഇതിൽ ഏറ്റവും പ്രധാനപ്പെട്ടത്. ഇതും ഇപ്പോൾ ചർച്ചയാവുന്നു.\nതീർത്ഥാടകർക്കുമുള്ള സൗകര്യങ്ങളും സുരക്ഷയും ഉറപ്പു വരുത്തുന്നതിനായി കോടിക്കണക്കിന് രൂപയാണ് സംസ്ഥാനങ്ങൾക്കായി കേന്ദ്രം അനുവദിക്കാറ്. 2014 ലെ അലഹബാദ് കുംഭമേളയിൽ മാത്രമായി 1150 കോടിയാണ് കേന്ദ്രം ചിലവഴിച്ചത്. ഉത്തർ പ്രദേശ് സർക്കാറാവട്ടെ 11 കോടിയും. ഈ മേളയുമായി ബന്ധപ്പെട്ട് 800 കോടിയോളം രൂപ സർക്കാർ ദുരുപയോഗം ചെയ്തതെന്ന് പ്രതിപക്ഷ പാർട്ടികളും ആരോപിക്കുകയുണ്ടായി. 12 വർഷത്തിലൊരിക്കൽ മധ്യപ്രദേശിലെ ഉജ്ജയിനിയിൽ നടക്കുന്ന സിംഹസ്ത മഹാ കുംഭ മേളയുടെ നടത്തിപ്പിനായി 100 കോടിയാണ് മധ്യപ്രദേശ് സർക്കാറിന് കഴിഞ്ഞ വർഷം കേന്ദ്രം അനുവദിച്ചത്്. 3,400 കോടിയോളം രൂപ മധ്യപ്രപദേശ് സർക്കാറും ചിലവഴിച്ചെന്നാണ് റിപ്പോർട്ടുകൾ.\nഉത്തരേന്ത്യയിൽ നിന്നും ടിബറ്റിലെ കെലാസ മാനസ സരോവരിലേക്ക് നടത്തുന്ന തീർത്ഥാടനമാണ് ഗവൺമെന്റ് ഫണ്ടു ചിലവഴിക്കുന്ന മറ്റൊരു പ്രധാന മേഖല. ഛത്തീസ്‌ഗഢ്, ഡൽഹി, ഗുജറാത്ത്, കർണ്ണാടക മധ്യപ്രദേശ്, ഉത്തരാഖണ്ഡ് എന്നീ സംസ്ഥാനങ്ങൾ ഒന്നര ലക്ഷം വീതം ഇതിനായി ചിലവഴിക്കുന്നുണ്ട്. മധ്യപ്രദേശ് സർക്കാറിന്റെ മുഖ്യമന്ത്രി തീർത്ഥ ദർശൻ യോജന എന്ന പദ്ധതിയിലൂടെ വിവിധ തീർത്ഥാടന കേന്ദ്രങ്ങൾ സന്ദർശിക്കുന്നതിനായി മുതിർന്ന തീർത്ഥാടകർക്കും അവരുടെ സഹചാരികൾക്കും യാത്രാ ഇളവ് നൽകുന്നുണ്ട്.\nഅതുപോലെ ജമ്മുകാശ്മീരിലെ അമർനാഥ് തീർത്ഥാടന കേന്ദ്രത്തിൽ എത്തുന്ന വിശ്വായികൾക്കായി താമസ സൗകര്യങ്ങൾ ഒരുക്കാനും അനുബന്ധ കാര്യങ്ങൾക്കുമായി തുക അനുവദിക്കുന്നുണ്ട്. ഗവൺണ്ണർക്കാണ് ഇതിന്റെ ചുമതല. ജനപങ്കാളിത്തം കൊണ്ട് വളരെയധികം സമ്പന്നമാണ് ഇന്ത്യയിലെ തീർത്ഥാടനങ്ങളൊക്കെയും. അതുകൊണ്ടു തന്നെ തീർത്ഥാടന കേന്ദ്രങ്ങളിൽ വൻ സുരക്ഷ തന്നെ ആവശ്യമായ വരും. ഇത്തരം സന്ദർഭങ്ങളിൽ ഗവൺമെന്റിന്റെ ഭാഗത്തു നിന്നുള്ള നടപടികൾ ഒഴിവാക്കാൻ പറ്റാത്തതുമാണ്. അതേസമയം വ്യക്തിഗതമായി തീർത്ഥാടകർക്കു നൽകി വരുന്ന സബ്‌സിഡി ഗവൺമെന്റിന്റെ രാഷ്ട്രീയ താൽപര്യങ്ങളെ മുൻനിർത്തി നിലകൊള്ളുന്നതാണ്.\nപൊതുജനത്തിന്റെ പണം ഉപയോഗിച്ചുള്ള ഈ ചിലവഴിക്കലുകളൊക്കെയും 'ഏത് പ്രത്യേക മതവും പരിപാലിക്കാനും പ്രോത്സാഹിപ്പിക്കാനും വിനിയോഗിക്കുന്ന പണം നികുതിയിൽ നിന്ന് ഒഴിവാക്കിക്കൊണ്ടുള്ള ഭരണഘടനയുടെ 27-ാം വകുപ്പിന്റെ' ലംഘനമാണെ ആക്ഷേപമാണ് ഉയരുന്നത്.\nമുസ്ലിം ഭൂരിപക്ഷ രാജ്യമായ അസർബൈജാന് തുർക്കിയുടെ പരസ്യ പിന്തുണ; ക്രിസ്ത്യൻ ഭൂരിപക്ഷ രാജ്യമായ അർമേനിയക്ക് റഷ്യയുടെ പരോക്ഷ പിന്തുണ; മുപ്പതിനായിരത്തോളം പേർ കൊല്ലപ്പെടുകയും പത്തുലക്ഷംപേർ പലായനം ചെയ്യുകയും ചെയ്ത തൊണ്ണൂറുകളിലെ യുദ്ധത്തിൽ നിന്ന് ഇരു രാജ്യങ്ങളും ഒന്നും പഠിച്ചില്ല; കശ്മീർ പ്രശ്നത്തിന് സമാനമായി നാഗൊർണൊ- കരാബാഖ്; മതവും വംശീയതയും കൂടിക്കലർന്ന് രണ്ട് മുൻ സോവിയറ്റ് റിപ്പബ്ലിക്കുകൾ പോരടിക്കുമ്പോൾ